Rashun fuluhun ge bandhah, dhen kavvalhah | Mihaaru\n20 އޮކްޓޯބަރ 2016 - 08:41\nފުލުހުންގެ ފަރާތުން އދ. މަހިބަދޫ ކޯޓަށް ހުށަހެޅި މައްސަލައަކާ ގުޅިގެން، ގާނޫނުއަސާސީގެ 49 ވަނަ މާއްދާއާ ހަވާލާދީ، އދ. ފެންފުށީ އެއްގަމުގޭ އާދަމް އަލީ، 57، ހައްޔަރު ކުރުމަށް އޮކްޓޯބަރު 27، 2014ގައި އެ ކޯޓުން ފުލުހުންގެ މައްޗަށް އަމުރެއް ނެރުނެވެ. އެ ދުވަހު ފުލުހުން ފެންފުށްޓަށް ގޮސް އޭނާ ހައްޔަރުކޮށްގެން މަހިބަދު އަށް ގެންދިޔަ އެވެ. އެ ހިސާބުން އާއިލާއާ އޭނައާ ގުޅުން ކެނޑުނެވެ.\nޖެހިގެން އައި ދުވަހު މަހިބަދޫ ކޯޓަށް ހާޒިރު ކުރުމުން، އޮކްޓޫބަރު 28، 2014 އިން 15 ދުވަހުގެ މުއްދަތަށް ބަންދުކޮށްފައި ބެހެއްޓުމަށް އެ ކޯޓުން އަމުރެއް ނެރުނެވެ. އަދި އޭގެ ފަހުން ފެބްރުއަރީ 15، 2015ގެ ނިޔަލަށް ކޮންމެ 15 ދުވަހަކުން އެ ކޯޓުން މުއްދަތު އިތުރު ކުރަމުން ދިޔަ އެވެ. މި މުއްދަތުގައި އޭނާ ހައްޔަރުކޮށްފައި ހުރީ އދ. މަހިބަދޫ ޕޮލިސް ސްޓޭޝަންގަ އެވެ.\nއެ މުއްދަތު ހަމަވުމުން ފެބްރުއަރީ 15، 2015 ގައި މާމިގިލީ ކޯޓަށް ހާޒިރުކޮށް އިތުރު 15 ދުވަހަށް ބަންދުގެ މުއްދަތު އިތުރުކުރި އެވެ. އަދި 25 ފެބްރުއަރީ 2015 ގައި މާމިގިލީ ކޯޓަށް ހާޒިރުކުރުމުން، ހޯމް މިނިސްޓްރީން ކަނޑައަޅާ ތަނެއްގައި ޝަރީއަތް ނިމެންދެން ބަންދުކޮށްފައި ބެހެއްޓުމަށް ކޯޓު އަމުރެއް ނެރުނެވެ.\nއޭނާގެ ވަކީލެއްގެ ގޮތުގައި މަސައްކަތް ކުރެއްވި ވަކީލަކު ވިދާޅުވި ގޮތުގައި އޭނާ ހައްޔަރު ކުރި ފަހުން އޭނާ ހުރީ ކޮން ތަނެއްގައި ކަން އޭނާގެ އާއިލާ އަށް އެނގުނީ އެތައް މަހެއް ފަހުންނެވެ.\n"އެއީ ވަރަށް ނިކަމެތި ބައެއް. އަޅުގަނޑު ގާތަށް އޭނާގެ ކޮއްކޮއަކު އައީ އެ ކަމެއް ހިނގިތާ ނުވަ ވަރަކަށް މަސްވީ ފަހުން. ބުނީ މި އުޅެނީ ފުލުހުން ބޭބެ ހައްޔަރުކޮށްގެންނޭ، ވީތަނެއް ބަލައިދީބަލާށޭ. ދެން އަޅުގަނޑުމެން މި ދިޔައީ މާލޭގައި ހުންނަ އަތޮޅުވެއްސަށް. އެ ތަނަށް ގޮސް ބެލުމުން މި އެނގުނީ އޭރު އޭނާ ހުރީ އެ އަތޮޅުން މާލެ ގެނެސް ދޫނިދޫގައި ހައްޔަރު ކޮށްފައި ކަން،" ވަކީލު ވިދާޅުވި އެވެ.\nކުޑަކުދިންނަށް ޖިންސީ ގޯނާ ކުރާ މީހުންނާ މެދު ހާއްސަ އުސޫލުތަކަށް އަމަލުކުރުމުގެ ގާނޫނުގެ 30 ވަނަ މާއްދާގައި ބުނެފައިވާ ގޮތުގައި އެ ގާނޫނުގެ ދަށުން މީހަކު، ޝަރީއަތް ނިމެންދެން ބަންދުގައި ބަހައްޓަންވާނީ އެ ކަމަށް ޕްރޮސެކިއުޓާ ޖެނެރަލްގެ ފަރާތުން ކޯޓުގައި އެދުމުންނެވެ. ނަމަވެސް މިފަދަ އަމުރެއް ހޯދުމަށް ޕީޖީގެ ފަރާތުން ކޯޓުގައި އެދިފައި ނުވާ ކަމަށާއި، ޝަރީއަތް ނިމެންދެން ބަންދުގައި ބަހައްޓަން އެދޭ ނަމަ، މި ގާނޫނުގެ 31 ވަނަ މާއްދާގެ (ށ)ގައި ބުނެފައިވާ (ޝަރީއަތް ނިމެންދެން ބަންދުގައި ބަހައްޓަން ބޭނުންވާ) ސަބަބުތައް ކޯޓުގައި ސާބިތުކޮށްދިނުމަށް ކޯޓުގައި އަޑުއެހުމެއް ވެސް ބާއްވާފައި ނުވާ ކަމަށް އާދަމް އަލީގެ ގާނޫނީ ވަކީލު ވިދާޅުވެ އެވެ.\nނަމަވެސް އެކަމާ ގުޅިގެން ނޮވެމްބަރު 24، 2015 ގައި އޭނާގެ ވަކީލު ފޮނުވި ސިޓީއަކާ ގުޅިގެން ޕީޖީ އޮފީހުން، ޖެނުއަރީ 7، 2016 ގައި ފޮނުވި ޖަވާބުގެ ސިޓީގައި ބުނެފައި އޮންނަނީ، އާދަމް އަލީގެ ޝަރީއަތް ނިމެންދެން އޭނާ ބަންދުގައި ބެހެއްޓުމަށް އެދި އދ. މާމިގިލީ ކޯޓަށް ސިޓީއަކުން ދަންނަވާފައިވާނެ ކަމަށެވެ.\nއާދަމް އަލީގެ މައްޗަށް ފެންފުށީ ކޯޓުގައި ދައުވާ ކުރި ކަން އަންގައިދޭ، ޕީޖީ އޮފީހުގެ ލިޔުމާއި، އޭނާ ބަންދުގައި ބަހައްޓަން ދީފައިވާ ކޯޓު އަމުރުތަކާއި އެހެން ބައެއް ލިޔުންތައް.\nހައްޔަރު ކުރި ދުވަހުން ފެށިގެން، ނޮވެމްބަރު 2015 އާ ހަމައަށް، އޭނާ ބަންދުގައި ހުރީ މާމިގިލީ ޕޮލިސް ސްޓޭޝަންގަ އެވެ. އެއަށް ފަހު އޭނާ މާލެ އަށް ބަދަލުކޮށް ދޫނިދޫ ޖަލުގައި ހައްޔަރު ކުރި އެވެ. އެހެންކަމުން، އާދަމް އަލީ އަށް ގާނޫނީ ވަކީލެއްގެ އެހީތެރިކަން ލިބޭވަރުވީ، ހައްޔަރު ކުރިތާ އެއް އަހަރާއި 13 ދުވަސް ފަހުން، ނޮވެމްބަރު 10، 2015ގަ އެވެ. ވަކީލަކު ހަމަޖެހުމާ ގުޅިގެން އާދަމް އަލީއާ ބައްދަލުކުރުމަށް އެދުމުން، ދޫނިދޫގައި އޭނައާ ބައްދަލު ކުރުމުގެ ފުރުސަތު ފުލުހުން ވަކީލުންނަށް ފަހިކޮށްދިނެވެ.\nއާދަމް އަލީގެ ވަކީލުގެ ސިޓީއެއްގެ ޖަވާބުގައި ޖެނުއަރީ 7، 2016 ގައި ޕީޖީ އޮފީހުން ފޮނުވި ސިޓީން އެނގޭ ގޮތުގައި، ނޮވެމްބަރު 27، 2014 ގައި ހައްޔަރު ކުރި އާދަމް އަލީގެ މައްޗަށް ދައުވާ ކޮށްދިނުމަށް އެދި ފުލުހުންގެ ފަރާތުން ޕީޖީ އޮފީހަށް ފޮނުވީ ފެބްރުއަރީ 11، 2015ގަ އެވެ. ހައްޔަރު ކުރިތާ އެއް މަހާއި 15 ދުވަސް ފަހުންނެވެ.\nއޭގެ ފަހުން އާދަމް އަލީގެ ވަކީލުންނަށް، ޖެނުއަރީ 21، 2016 ގައި ޕީޖީ އޮފީހުން ފޮނުވި ސިޓީން އެނގޭ ގޮތުގައި ނޮވެމްބަރު 27، 2014 ގައި ހައްޔަރު ކުރި އާދަމް އަލީގެ މައްޗަށް ދައުވާ ކުރީ ޑިސެމްބަރު 28، 2015ގަ އެވެ. އެއީ އޭނާ ހައްޔަރު ކުރިތާ އެއް އަހަރާއި އެއް މަސް ފަހެވެ. އަދި ފުލުހުން ޕީޖީ އަށް ހުށަހެޅިތާ، 10 މަހާއި 12 ދުވަސް ފަހެވެ.\nނަމަވެސް މީގައި ފާހަގަކޮށްލެވޭ ކަމަކީ، މައްސަލައިގައި ދައުވާ ކުރަން ފޮނުވި އިރު، ދައުވާ ލިބޭ ފަރާތް ކަމުގައިވާ އާދަމް އަލީ ހައްޔަރު ކޮށްފައި ހުރީ ދޫނިދޫގައި ކަމެވެ. ޕީޖީގެ ފަރާތުން ދައުވާ ހުށަހެޅީ އދ. ފެންފުށީ ކޯޓަށެވެ. ދައުވާ ލިބޭ މީހާ ހުރީ ފުލުހުންގެ ބެލުމުގެ ދަށުން ހައްޔަރުކޮށް އެކަހެރި ތަނެއްގައި ބަންދުކޮށްފައި ކަމަށްވާ އިރު، އޭނާއަކީ ދައުވާ އަށް ޖަވާބުދާރީވުމަށް ކޯޓަށް ހާޒިރުވުމުގެ އަމިއްލަ އިޚްތިޔާރާއި ބާރުން މަހްރޫމްވެފައިވާ މީހެކެވެ.\nފާހަގަ ކޮށްލެވޭ އަނެއް ކަމަކީ ދޫނިދޫގައި ހުރި އާދަމް އަލީ، ފުލުހުންގެ ބެލުމުގެ ދަށުން ޑީޕީއާރްއެސްއާ ހަވާލުކޮށް އޭނާ މާލޭ ޖަލަށް ބަދަލުކުރި ކަމެވެ. އާންމު އުސޫލެއްގެ ގޮތުން ޑީޕީއާރްއެސްގެ ބެލުމުގެ ދަށަށް ގެންދަނީ ކުށެއް ސާބިތުވެ ހުކުމް ތަންފީޒް ކުރުމުގެ މަރުހަލާ ފެށުމުންނެވެ. ނަމަވެސް އާދަމް އަލީ ޑީޕީއާރްއެސްގެ ބެލުމުގެ ދަށަށް ގެންގޮސް ޖެނުއަރީ 2015ގެ ތެރޭގައި މާލޭ ޖަލަށް ބަދަލުކުރި އިރު، އޭނާގެ މައްޗަށް ދައުވާ ކުރި ކަން ވެސް، މާލޭ ޖަލުގައި ހުރި އާދަމް އަލީ އަށް ނޭނގެ އެވެ.\nސުވާލަކީ، ދޫނިދޫ ޖަލުގައި ފުލުހުންގެ ބެލުމުގެ ދަށުން ހައްޔަރުކޮށްފައި ހުރި މީހެއްގެ މައްޗަށް، އދ. ފެންފުށީ ކޯޓުގައި ދައުވާ ކުރީ ކީއްވެ ކޮން މަގްސަދެއްގައި ހެއްޔެވެ؟ އަދި އަމުދުން ފެންފުށީ ކޯޓުގައި ދާއިމީ މެޖިސްޓްރޭޓަކު ވެސް ނުހުންނަ އިރު، ހައްޔަރު ކޮށްފައި ހުންނަތާ އެހާ ގިނަ ދުވަސްވީ މީހެއްގެ މައްސަލަ އެ ކޯޓަށް ފޮނުވީ ކީއްކުރަން ހެއްޔެވެ؟\nއާދަމް އަލީގެ ވަކީލުން ބުނި ގޮތުގައި އޭނާ ދޫނިދޫ ޖަލުގައި ހުއްޓައި ފެންފުށީ ކޯޓަށް މައްސަލަ ހުށަހެޅިކަން އެނގުމުން އެ ކަން އޮޅުން ފިލުވި އިރު، އޭނާ ހުރީ މާލޭ ޖަލަށް ބަދަލުކޮށްފަ އެވެ. "އޭނާ ހުރީ މާލޭގައި ކަމަށްވާތީ ދެން އަޅުގަނޑުމެން ޕީޖީގައި އެދުނީ އޭނާގެ މައްސަލަ މާލޭގެ ކޯޓަކަށް ބަދަލުކޮށްދޭން. އެކަމެއް ނުކޮށްދިން. އެކަން ނުކޮށްދިން އިރު ފެންފުށީގައި ނެތް މެޖިސްޓްރޭޓެއް ވެސް. ފެންފުއްޓަށް މިދަނީ ވަގުތީ ގޮތުން ކޮންމެ މަހަކު ނޫނީ ދެ މަހުން އެއްމަހު، ދާ މީހަކަށް މި ހުންނަނީ މަންދޫ ކޯޓުގެ އޭރުގެ މެޖިސްޓްރޭޓް މުހައްމަދު ހަސަން. އެ މެޖިސްޓްރޭޓް ކައިރިން އަހަރެމެން އެދުނީ އޭނަގެ މައްސަލަ އަވަސްކޮށްދޭށޭ އެތައް ފަހަރަކު ގުޅައިގެން ވެސް. އޭނަ ބުނީ ދެ ދުވަހު ޝަރީއަތް ބާއްވަން ޝެޑިއުލް ކުރީމޭ. ޝެޑިއުލް ކުރީމާ، ޑީޕީއާރްއެސް އިން އޭނާ ހާޒިރެއް ނުކޮށްދިނޭ ކޯޓަކަށް. ދެން ކިހިނެއްހޭ ޝަރީއަތް ބޭއްވޭނީ. އެ ކޯޓުން އެބަ ބުނޭ ދެ ފަހަރު އޮންނާނޭ ޑީޕީއާރްއެސްގައި ރިކުއެސްޓް ކޮށްފައި އޭނާ ހާޒިރު ކޮށްދޭން. ޑީޕީއާރްއެސް އިން ބުނަނީ މާލޭގައި ހުރި މީހަކު އެހެން ރަށަކެއްގެ ކޯޓަކަށް ހާޒިރެއް ނުކުރެވޭނެޔޭ. ޕީޖީއަކުން އޭނާގެ މައްސަލަ މާލެއަކަށް ބަދަލެއް ނުކޮށްދިން. ޑީޕީއާރްއެސް އިން އޭނާ ފެންފުށީ ކޯޓަށް ހާޒިރެއް ނުކޮށްދިން. އެ ދޭތެރޭ މެދުގައި އޭނާ ތާށިވީ،" ވަކީލް ވިދާޅުވި އެވެ.\nފުލުހުންގެ ބެލުމުގެ ދަށުން ހައްޔަރު ކުރި މީހެއްގެ ޝަރީއަތް ވެސް ނުފަށަނީސް އޭނާ ޑީޕީއާރްއެސްއާ ހަވާލު ކުރީ ކޮން ބޭނުމަކުތޯ ވެސް ސުވާލު އުފެދެ އެވެ. ފުލުހުންނަކީ ޑީޕީއާރްއެސް އަށް ވުރެ ހުރިހާ ގޮތަކުން ވެސް ވަސީލަތްތައް ގިނަ އިދާރާއަކަށްވާ އިރު، ފުލުހުންގެ ބެލުމުގެ ދަށުގައި އޭނާ ހުރި ނަމަ، ފެންފުށީ ކޯޓަށް އޭނާ ހާޒިރު ކުރުން ފަސޭހަވާނެ އެވެ.\nދެން އޮތީ އެ މީހަކު ނިސްބަތްވާ ދާއިރާއެއްގެ ކޯޓުގައި އެ މީހެއްގެ މައްޗަށް ދައުވާ ކުރުމުގެ މައްސަލަ އެވެ. މިއީ މާ ބޮޑު މައްސަލައަކަށް ނުވިޔަސް، ހޯމް މިނިސްޓްރީން ކަނޑައަޅާ ތަނެއްގައި، ޝަރީއަތް ނިމެންދެން ހައްޔަރުކޮށްފައި ބަހައްޓަން ކޯޓު އަމުރެއް ދީފައި އޮތް އިރު، އޭނާގެ ޝަރީއަތް ހިންގާ ކޯޓަކަށް އޭނާ ހާޒިރު ކޮށްދިނުމަކީ ހޯމް މިނިސްޓްރީގެ ޒިންމާއެކެވެ.\nފުލުހުންގެ އިދާރާއަކީ ހޯމް މިނިސްޓްރީގެ ދަށުގައި އޮންނަ ތަނަކަށްވާ ފަދައިން ޑީޕީއާރްއެސް އަކީ ވެސް ހޯމް މިނިސްޓްރީގެ ބެލުމުގެ ދަށުގައި އޮންނަ އިދާރާއެކެވެ. ދައުލަތުގެ އެއް ވުޒާރާއެއްގެ ދަށުން ހިންގާ ދެ އިދާރާ އެވެ.\nއާދަމްއަލީ މާލޭ ޖަލުގައި ނުވަތަ ދޫނިދޫގައި ހައްޔަރުކޮށްފައި ހުރި އިރު، އޭނާގެ މައްޗަށް ދައުވާ ކުރުމަށް ފެންފުށީ ކޯޓަށް ހުށަހެޅީ އޭނާ އަމިއްލައަކަށް ނޫނެވެ. އޭނާ ހުރީ ދައުލަތުގެ ބެލުމުގެ ދަށުން މާލޭގައި ހައްޔަރުކޮށްފައި ކަން އެނގި ހުރެ، އޭނާގެ މައްސަލަ ފެންފުށީ ކޯޓަށް ފޮނުވީ ވެސް ދައުލަތުގެ ފަރާތުންނެވެ. ޖަލުގައި ހުރުމުގެ ސަބަބުން، އަމިއްލަ އިޚްތިޔާރުގައި ކޯޓަށް ހާޒިރުވެވޭނެ ގޮތެއް ނެތް މީހަކު، އޭނާގެ މައްޗަށް ކުރާ ޝަރީއަތަކަށް ހާޒިރު ކޮށްދިނުމަކީ ވެސް ދައުލަތުގެ ޒިންމާއެއް ކަމުގައި ނޫނީ ނުވާނެ އެވެ.\nއާދަމް އަލީއަކީ ސިޔާސީ މީހެއް ނޫނެވެ. ޕާޓީއެއްގެ ނުފޫޒު ގަދަ މަގާމެއްގައި ހުރި މީހެއް ނޫނެވެ. އެހެންކަމުން ކޮންމެ ފަދަ ކުށެއްގެ ތުހުމަތުގައި ކަމަށް ވިޔަސް، އޭނާ ހައްޔަރުކުރި ކަމާއި، ދައުވާއެއް ކުރުމެއް ނެތި ދޮޅު އަހަރު ވަންދެން ފުލުހުންގެ ބެލުމުގެ ދަށުގައި ހައްޔަރުކޮށްފައި ހުރި ކަން އެނގޭ މީހަކު ނެތެވެ. އޭނާގެ ހައްގުތައް ހޯދައިދޭނެ މުއައްސަސާއެއް ނެތެވެ.\nއޭގެ ފަހުން ނޫސްތަކުގެ ސުރުޚީން ފެނުނީ މާލޭގައި ހުންނަ ރިމާންޑް ސެންޓަރުގައި ބަންދުކޮށްފައި ހުރި މީހަކު، ސެޕްޓެމްބަރު 12، 2016 ގައި އެ ތަނުގައި މަރުވި ވާހަކަ އެވެ. ރިމާންޑް ސެންޓަރުގެ މީހުންނަށް ފެނުނީ، އޭނާ ބިންމައްޗަށް ވެއްޓުނު ތަނެވެ. އޭގެ ފަސް މިނިޓް ފަހުން އޭނާ އައިޖީއެމްއެޗަށް ގެންދިޔަ އިރު ވެސް މަރުވެފައިވާ ކަމަށް، އޭނާ ބެއްލެވި ޑޮކްޓަރުންނާ ހަވާލާ ދެއްވައި، ކަރެކްޝަނަލް ސާވިސްގެ ތަރުޖަމާނު އަހުމަދު ލުގުމާން އޭރު ވިދާޅުވެފައިވެ އެވެ.\nކިތަންމެ ބޮޑު ކުށެއްގެ ތުހުމަތުގައި ހައްޔަރު ކުރެވޭ މީހަކު ވިޔަސް، އެ މީހެއްގެ ތަހުގީގު ވީހައި އަވަހަކަށް ނިންމައި ޝަރީއަތުން ގޮތެއް ކަނޑައެޅުމަކީ ކޮންމެ މީހަކަށް ލިބިގެންވާ ހައްގެކެވެ. ގާނޫނުއަސާސީގެ 51 ވަނަ މާއްދާގެ (ށ)ގައި ބުނެފައިވާ ގޮތުގައި ކުށެއް ކުރި ކަމުގެ ދައުވާ އުފުލިފައިވާ ކޮންމެ މީހަކަށްމެ، އެކަށީގެންވާ މުއްދަތެއްގެ ތެރޭގައި އެ މީހަކާ މެދު ޝަރީއަތް ކޮށް ނިންމުމުގެ ހައްގު ލިބިގެންވެ އެވެ.\nކުޑަ ކުއްޖަކަށް ޖިންސީ ގޯނާ ކުރުމުގެ ތުހުމަތުގައި ހައްޔަރުކޮށް ހޯމް މިނިސްޓްރީގެ ބެލުމުގެ ދަށުގައި (މާމިގިލީ ޕޮލިސް ސްޓޭޝަން، ދޫނިދޫ، މާލޭ ރިމާންޑް ސެންޓަރުގައި) ހުރި މީހަކު ޖަލު ތެރެއަށް މަރުވެގެން ވެއްޓިގެން އެ ދިޔައީ، ޝަރީއަތެއް ކުރެވުމެއް ނެތި އެއް އަހަރާއި ނުވަ މަހާއި 15 ދުވަސް ވަންދެން ހައްޔަރުކޮށްފައި ހުރެ އެވެ. މިކަން ދެނެހުރީ ދައުލަތުގެ ކޮން މުއައްސަސާއެއް ހެއްޔެވެ؟\nކުށްކުރުން ފުލުހުން ޕްރޮސެކިއުޓާ ޖެނެރަލް އދ. މާމިގިލި ދޫނިދޫ\n64 ކޮމެންޓް, 626 ރިއެކްޝަންސް\nމިއީ އޮފީސްތަކުގައި ތިބޭ މީހުންގެ ފަރުވާ ކުޑަކަށް\nތިޔަކަމުގައި ކުއްވެރިވާނީ ގާނޫނު އަސަސީ ހެދި މީހުން. އެހެނީ އެމީހުން ލިޔުނު މާއްދާއެއްގައި އެވަނީ " އެކަށީގެންވާ މުއްދަތެއްގެތެރޭގައި" މި މުއްދަތަކީ ދުވަހުން، ހަފްތާއިން، މަސްދުވަހުން ނުވަތަ އަހަރުން ކަމެއް ނޭގެއެވެ. ވީމާ މީހެއްގެ ޢުމުރަކީ އެވްރެޖްކޮށް 60 އަހަރުކަމުގައި ބެލެވޭއިރު އެއްމެ އަހަރަކީ ސަރުކާރުގެ ފަރާތްތަކުން ދެކިފާނެ މާގިނަ މުއްދަތެއް ނޫންކަމަށް. ކޮންމެގޮތެއްވިޔަސް އިސްލާމީ ޝަރީޢަތުގައި ކިތައްމެ ބޮޑު މުޖުރިމަކަށްވިޔަސް އެމީހަކައިމެދު ޢަދުލުވެރި ޝަރީއަތެއް ހިގަންޖެހޭނެއެވެ. އަދި އެމީހާއަށް އެ ޝަރީޢަތުގައި މިނިވަންކަމާއިއެކު ވާހަކަ ދެއްކުމުގެ ފުރުޞަތުދޭންޖެހޭނެއެވެ. އެހެނަސް މިއަދުގެ ޙާލަތު ވަރަށްވެސް ތަފާތެވެ.\nނިހާން ހުސައިން މަނިކު\nމިރާއްޖޭގެ ކޯޓަކީ އެންމެ މީހެއްގެ މަސައްކަތްކުރަން ހުރިތަނެއް.\nތިއީ ޙަޤީޤަތް ކަމަށް ވަންޏާ!!!\nތިއީ ހަމަ ހަގީގަތް ކަމަށް ވެއްޖިއްޔާ ހިތާމައިގެ ކޮޅެއްވެސް ނެތް. ގައުމުތަށް އަޒާބަށް ހުށައެޅޭ އެއްސަބަބު ފަޤީރުންނާއި މެދު އިހާނެތިކޮށް ކަންކަން ހިނގާ ދިޔުން. އަދި މުއްސަނދިންނަށް ހުރިހާ މޮޅެއް ލިބުން.\nތިޔަކަމާ އުޅޭނެ ބައިނަލްއަގުވާމީ ޖަމާއަތަކާ ގުޅިފައިއޮތް ޖަމްއިއްޔާއެއްވެސް ނެތް ދޯ؟\nއަވަހަށް ގެންދަންޖެހޭ މައްސަލަތައް އެގެންދަނީ އަވަސްކުރަމުން ނުފެނޭތަ\nދިފާއީ ބާރުތަކާ ޝަރުޢީ ދާއިރާ ނިކަމެތި ދެރަމީހާގެ ހައްގުތައް ކަށަވަރު ކޮށްދިނުމަށް ގާނޫނުއަސާސީ ލާޒިންކުރަނީ މިވަރަށް ހެއްޔެވެ؟\nހޯމް މިނިސްޓަރަޢި ނަމުން މިނިވަން ޕޮލިސް އިންޓަގްރިޓީ ކަމިޝަން ކޮބައިތޯ؟ ޤާފިލުކަމުގެ ނިދިން އެބޭފުޅުންނަށް އަދި ހޭނުލެވެނީތޯ؟. މިމައްސަލަ ތަހުޤީޤު ކުރަނީ ކިތަށްވަނަ ގިޔަރުގަތޯ؟ އިހުމާލުވީ ފަރާތެއް ހުންނާނެތޯ؟ އިޙްމާލުވީފަރާތްތަށް ޖަވާބުދާރީކޮށް ޙައްޤު އަދަބު އެފަރާތްތަކަށް ދެވޭނެތޯ؟ ނިކަމެތި ރައްޔިތެއްގެ ފުރާނައިގެ އަގު ހަމަ އެހާ ދަށީތޯ؟\nއާދަމްއަލީ އައްހެޔޮރަހްމަތްލައްވާ ސުވަރުގޭގެމަތިވެރިނިއުނިއުމަތް މިންވަރްކުރައްވާށި އާމީން\n"ހޯމް މިނިސްޓްރީން ކަނޑައަޅާ ތަނެއްގައި ޝަރީއަތް ނިމެންދެން ބަންދުކޮށްފައި ބެހެއްޓުމަށް ކޯޓު އަމުރެއް ނެރުނެވެ". ކޯޓުގެ މިއަމުރަށް ރިއާޔަތް ކުރާނަމަ ހޯމް މިނިސްޓްރީއަށް މިކަން ނޭގި އޮވެދާނެކަމަކަށް ނުފެނޭ، އެކަމަކު ދެރަ ނިކަމެއްޗެއް ވިއްޔާ ތިފަދަ ހާދިސާތަަކަކީ ނުވެސް ހިގާކަންކަން ކަމުގަ ހަދާލުމަކީ ޤައުމީ ވާޖިބަކީ ތޯއްޗެ، އހ.


ނަރަކަޔާމެދު ބިރުވެތިވާށެވެ. | #Dhiislam\n7 years ago |2comments| April 25, 2011 |\nއެންމެހާ ޙަމްދާއި ސަނާ ޙައްޤުވެވޮޑިގެންވާ ފަރާތަކީ މާތްﷲއެވެ. އެކަލާނގެ ޙަމްދުކުރަމެވެ. އަދި އެކަލާނގެ ނަބިއްޔާ މުޙައްމަދުގެފާނަށް ޞަލަވާތާއި ސަލާމްލެއްވުން އެދި ދުޢާ ދަންނަވަމެވެ. މިދުޢާގައި އެކަލޭގެފާނުގެ އިތުރު އާލުންނާއި މިތުރު ޞަޙާބީން ޝާމިލުކުރެއްވުން އެދި ދުޢާ ދަންނަވަމެވެ. އެއަށްފަހު ދަންނައެ،\nމިއީ ނަރަކައިގެ މައްޗަށް އަލިއަޅުވައިލާ އަޅުގަނޑު ލިޔަން ފަށާފައިވާ ދިރާސާއެކެވެ. މިދިރާސާގައި މަޢުލޫމާތު ހޯދުމަށް މައިގަނޑު ގޮތެއްގައި ބަލައިފައިވާނީ ދެފޮތެކެވެ. އެއީ ޑރ.ޢުމަރު ސުލައިމާނުލް އަޝްޤަރު ލިޔުއްވާފައިވާ الجنة و النارމިފޮތާއި، الشيخ الإمام العلامة محمد بن أحمد بن سالم ين سليمان السفاريني الحنبلي ލިޔުއްވާފައިވާ البحور الزاخرة فى علوم الاخرة އާއި عبدالرحمن بن شهاب الدين بن رجب الحنبلي ލިޔުއްވާފައިވާ، التخويف من النار މިތިންފޮތެވެ. މިލިޔުމަކީ ސިލްސިލާ ގޮތެއްގައި ކުރިއަށް ގެންދާނެ ލިޔުމެކެވެ.\nނަރަކައަކީ މާތްﷲއަށް އުރެދި ކާފަރުވި މީހުންނާއި، ފާފަކުޅަ މީހުންނަށް މާތްﷲ ޢަޛާބު ދެއްވުމަށް ހަމަޖެއްސެވި ތަނެވެ. އެއީ އެންމެ ބޮޑު ހަލާކެވެ. އެތަނުގައި މާތްﷲ ލައްވާފައިވަނީ ކެތްކުރުމަށް ނުކުޅެދުންތެރިކުރުވަނިވި ޢަޛާބެވެ. އިންސާނާ އެޢަޛާބުގެ ވާހަކަ އަޑު އަހައިފިނަމަ، ބިރުން މޭ އަގައަށް އަތުވެދާނެ ފަދަ ވޭންދެނެވި ޢަޛާބުތަކުގެ ގޯތިކަމުގައި އެނަރަކަ މާތްﷲ ލެއްވިއެވެ. ކުރުކޮށް ބުނަނީނަމަ، އަޅުގަނޑުމެންގެ މި ޙަޔާތުގައި އެތަނުން މިންޖުވުމަށް ގަދައަޅައި އުޅޭ ތަނަކީ އެއީއެވެ. އަޅުގަނޑުމެންގެ މުޅި ދިރިއުޅުމުގެ މަޤްޞަދަކީ އެތަނަށް ނުވަނުމެވެ.\nނަރަކައަށް ވެއްދެވުމަކީ މަޚުލޫޤަކަށް ކުރިމަތިވާނެ އެންމެ ބޮޑު ނިކަމެތިކަމެވެ. އަދި އެންމެ ބޮޑު ނާކާމިޔާބީއަކީ އަދި ގެއްލެނިވުމަކީ އެއީއެވެ. މާތްﷲ މުއުމިނުންގެ ދުޢާ ބަޔާންކުރައްވަމުން ވަޙީކުރައްވާފައިވެއެވެ. رَبَّنَا إِنَّكَ مَنْ تُدْخِلِ النَّارَ فَقَدْ أَخْزَيْتَهُ وَمَا لِلظَّالِمِينَ مِنْ أَنْصَارٍ (އާލު ޢިމްރާން ١٩٢) މާނައީ: އަޅަމެންގެ ވެރިރަސްކަލާކޮ! ހަމަކަށަވަރުން، އިބަރަސްކަލާނގެ ނަރަކަޔަށް ވައްދަވައިފިމީހާ، ފަހެ، އިބަރަސްކަލާނގެ އެމީހަކު ނިކަމެތި ކުރައްވައިފިކަން ކަށަވަރެވެ. އަނިޔާވެރިންނަށް نصر ދޭނެ އެއްވެސް ބަޔަކު ނުވެއެވެ.\nއަދިވެސް އެކަލާނގެ އަންގަވައިފައިވެއެވެ. أَلَمْ يَعْلَمُوا أَنَّهُ مَنْ يُحَادِدِ اللَّهَ وَرَسُولَهُ فَأَنَّ لَهُ نَارَ جَهَنَّمَ خَالِدًا فِيهَا ذَلِكَ الْخِزْيُ الْعَظِيمُ (ތައުބާ ٦٣) މާނައީ: ހަމަކަށަވަރުން، اللَّه އާއި، އެކަލާނގެ رسول އާއަށް ދެކޮޅުވެރިވާ މީހާ، ފަހެ، އެތާނގައި ދެމިހުންނަ ގޮތުގައި، އެމީހާއަށް ނަރަކައިގެ އަލިފާން ހުރިކަން އެއުރެން ނުދަންނަނީ ހެއްޔެވެ؟ ބޮޑުވެގެންވާ ނިކަމެތިކަމަކީ އެއީއެވެ.\nއަދިވެސް މާތްﷲ ޤިޔާމަތްދުވަހު ކާފަރުންނަށް ލިބޭނޭ ނިކަމެތިކަން ޞިފަކުރައްވަމުން ވަޙީކުރައްވާފައިވެއެވެ. فَاعْبُدُوا مَا شِئْتُمْ مِنْ دُونِهِ قُلْ إِنَّ الْخَاسِرِينَ الَّذِينَ خَسِرُوا أَنْفُسَهُمْ وَأَهْلِيهِمْ يَوْمَ الْقِيَامَةِ أَلا ذَلِكَ هُوَ الْخُسْرَانُ الْمُبِينُ (އައްޒުމަރު ١٥) މާނައީ: ފަހެ، އެކަލާނގެ ފިޔަވައި ތިޔަބައިމީހުން އެދޭ އެއްޗަކަށް ތިޔަބައިމީހުން އަޅުކަން ކޮށްބަލާށެވެ! ކަލޭގެފާނު ވިދާޅުވާށެވެ! ހަމަކަށަވަރުން، ގެއްލުންވެގެންވާ ބަޔަކީ قيامة ދުވަހުން އެއުރެންގެ އަމިއްލަ نفس ތަކާއި، އެއުރެންގެ أهل ވެރިން ގެއްލެނިކުޅަ މީހުންނެވެ. ދަންނާށެވެ! ފާޅުވެ ބަޔާންވެގެންވާ ގެއްލުންވުމަކީ ހަމައެއީއެވެ.\nއާދޭހެވެ. ނަރަކައަކީ މަޚުލޫޤަކަށް ކުރިމަތިލާންޖެހޭނެ އެންމެ ބޮޑު ނިކަމެތިކަމެވެ. އެހެނީ އެނަރަކައިގައި އިންސާނާއަށް ދެވޭ ޢަޛާބަކީ ގަލަމާއި ދޫ އެޢަޛާބު ޞިފަކުރުމުގައި ނުކުޅެދުންތެރިކުރުވާނެ، އިންސާނީ ބުއްދި އެކަންތަކާ ހަމައަށް ވާޞިލުވުމަށް ދަތިވާފަދަ، ވަރުގަދަ ޢަޛާބެވެ. އެއީ އެޢަޛާބުގެ ވާހަކަދެއްކުމުން ހީބިހި ނަގައިގަންނަ ފަދަ ނުރައްކާތެރި ޢަޛާބެކެވެ. މިސަބަބަށްޓަކައި ނަރަކައިގައި ތިބޭ މީހުން އެތަނުގައި ތިބޭ ތިބުމުގެ ނުބައިކަން ބަޔާންކުރައްވަމުން ވަޙީކުރައްވާފައިވެއެވެ. إِنَّهَا سَاءَتْ مُسْتَقَرًّا وَمُقَامًا ( އަލްފުރުޤާން ٦٦) މާނައީ: ހަމަކަށަވަރުން، ހަމަޖެހިތިބޭ ތަނެއްގެ ގޮތުންނާއި، قائم ވެތިބޭ ވަޒަނެއްގެ ގޮތުން އެ ނަރަކަ ހާދަހާ ނުބައިވެގެންވެއެވެ.\nނަރަކައާއި ސުވަރުގެ އަކީ މާތްﷲގެ މަޚުލޫޤުންގެ ތެރެއިން ދެމަޚުލޫޤެވެ. އެދެތަން މާތްﷲވަނީ އުފައްދަވައިފައެވެ. މިހާރުވެސް އެދެގޯތި ވާނެއެވެ. މިއީ އަހުލުއްސުންނާ ވަލް ޖަމާޢާގެ ޢަޤީދާއެވެ. އެހެންކަމުން ނަރަކަވަނީ ކުރިއްސުރެ އުފައްދަވާފައެވެ. މިކަމުގެ ދަލީލުތައް ކީރިތި ޤުރުއާނާއި ސުންނަތުން ލިބެން އެބަހުއްޓެވެ.\nމާތްﷲ ވަޙީކުރައްވާފައިވެއެވެ. إِنَّ جَهَنَّمَ كَانَتْ مِرْصَادًا (٢١)لِلطَّاغِينَ مَآبًا (٢٢)لابِثِينَ فِيهَا أَحْقَابًا (އައްނަބައު ٢٣) މާނައީ: ހަމަކަށަވަރުން، ނަރަކައީ، އެތަނަކުން ކުށްވެރިންނަށް ބަލަބަލައިތިބޭ ތަނެއްކަމުގައިވެއެވެ. كافر ންނަށް އެއުރެން އެނބުރިގޮސް ތިބޭނެތަނެއްގެ ގޮތުގައެވެ. އެތައްޒަމާނަކަށް އެއުރެން އެތާނގައި، ލަސްވެތިބޭ حال ގައެވެ.\nޞަޙީޙު މުސްލިމުގައި އަނަސްގެފާނުގެ ކިބައިން ރިވާވެގެންވާ ޙަދީސެއްގައިވެއެވެ. وأيم الذي نفسي بيده لو رأيتم ما رأيت لضحكتم قليلا و بكيتم كثيرا قالو: وما رأيت يارسول الله قال: رأيت الجنة و النار މާނައީ: ތިމަންކަލޭގެފާނުގެ ނަފްސު އެފަރާތެއްގެ ޔަދުޤުދުރަތްޕުޅުގައިވާ ފަރާތް ގަންދެއްވައި ވިނދާޅުވަމެވެ. ތިމަންކަލޭގެފާނަށް ފެނިވަޑައިގަންނަވާ ކަންތައްތައް ތިޔަބައިމީހުންނަށް ފެންނަނަމަ، ހީއުޅުނީހީ މަދުންނެވެ. ގިނަގިނައިން ރޯނެއެވެ. އެބޭކަލުން (ޞަޙާބިއްޔަ ބޭކަލުން) ދަންނަވައިފޫއެވެ. އޭﷲގެ ރަސޫލާއެވެ. ކަލޭގެފާނު ދެކެވަޑައިގަތީ ކޮންކަމެއްތޯއެވެ؟ އެކަލޭގެފާނު ޙަދީސްކުރެއްވިއެވެ. ތިމަންކަލޭގެފާނު ދެކެވަޑައިގަތީ ނަރަކައާއި ސުވަރުގެއެވެ.\nއަދިވެސް ޞަޙީޙުލް ބުޚާރީއާއި މުސްލިމުގައި ރިވާވެގެންވާ ޙަދީސެއްގައިވެއެވެ. إن أحدكم إذا مات عرض عليه مقعده بالغداة والعشي، إن كان من أهل الجنة فمن أهل الجنة، وإن كان من أهل النار فمن أهل النار، فيقال: هذا مقعدك حتى يبعثك الله يوم القيامة މާނައީ: ތިޔަބައިމީހުންކުރެ މީހަކު މަރުވެއްޖެނަމަ، އެމީހަކަށް ހެނދުނާއި ހަވީރުގައި (ޤަބުރުގައި) އެމީހެއްގެ މަޤާމް ހުށަހެޅޭނެއެވެ. ސުވަރުގޭގެ އަހުލުވެރިންގެ ތެރޭގައި ހިމެނޭނަމަ، (އޭނާގެ މަޤާމްވާނީ) ސުވަރުގޭގެ އަހުލުވެރިންގެ ތެރެއިންނެވެ. ނަރަކައިގެ އަހުލުވެރިން ތެރޭގައި ހިމެނާނަމަ، (އޭނާގެ މަޤާމްވާނީ) ނަރަކައިގެ އަހުލުވެރިންގެ ތެރޭގައެވެ. އަދި އޭނާއަށް ބުނެވޭނެއެވެ. ޤިޔާމަތްދުވަހުން ދުނިޔެއަށް އަލުން ތިބާ ފޮނުވެންދެން ތިބާގެ މަޤާމަކީ މިއީއެވެ.\nޞަޙީޙު މުސްލިމާއި މުސްނަދާއި ސުނަނުގައި ވާރިދުވެފައިވާ ޙަދީސެއްގައިވެއެވެ. لما خلق الله الجنة والنار، أرسل جبرائيل إلى الجنة، فقال: اذهب فانظر إليها وإلى ما أعددت لأهلها فيها، فذهب فنظر إليها وإلى ما أعد الله لأهلها فيها، فرجع فقال: وعزتك، لا يسمع بها أحد إلا دخلها، فأمر بالجنة، فحفت بالمكاره، فقال: ارجع فانظر إليها وإلى ما أعددت لأهلها فيها. قال: فنظر إليها، ثم رجع فقال :وعزتك، لقد خشيت أن لا يدخلها أحد . قال: ثم أرسله إلى النار، قال: اذهب فانظر إليها وإلى ما أعددت لأهلها فيها، قال: فنظر إليها، فإذا هي يركب بعضها بعضاً ، ثم رجع فقال: وعزتك، لا يدخلها أحد سمع بها، فأمر بها فحفت بالشهوات، ثم قال: اذهب فانظر إلى ما أعددت لأهلها فيها، فذهب فنظر إليها، فرجع فقال: وعزتك، لقد خشيت أن لا ينجو منها أحد إلا دخلها މާނައީ: މާތްﷲ ސުވަރުގެއާއި ނަރަކަ އުފެއްދެވި ހިނދު، ޖިބުރީލުގެފާނު ސުވަރުގެއަށް ފޮނުއްވައިފިއެވެ. މާތްﷲ އެކަލޭގެފާނަށް ވަޙީކުރެއްވިއެވެ. ސުވަރުގެއަށް ވަޑައިގެން އެތަނުގެ އަހުލުވެރިންނަށްޓަކައި ތިމަންރަސްކަލާނގެ ތައްޔާރުކުރެއްވި ކަންތައްތައް ދެކެވަޑައިގަންނަވާށެވެ. އެކަލޭގެފާނު ސުވަރުގެއަށް ވަޑައިގެން އެތަނުގެ އަހުލުވެރިންނަށްޓަކައި ތައްޔާރުވެފައި ހުރި ކަންކަން ދެކެވަޑައިގަތުމަށްފަހު މާތްﷲގެ ޙަޟްރަތަށް އަނބުރާ ކުށްތަންވެވަޑައިގެންފިއެވެ. އަދި ދެންނެވިއެވެ. އިނބަރަސްކަލާނގެ ޢިތްޒަތް ގަންދީ ދަންނަވަމެވެ. އެތަނުގެ ވާހަކަ އަޑުއެހި މީހަކު އެތަނަށް ނުވަދެ ނުހުންނާނެއެވެ. އެހިނދު މާތްﷲ ސުވަރުގެއަށް އަމުރުކުރައްވައި އެސުވަރުގެ ވަށައިގެން ދަތިކަމާ ނުރުހޭކަންކަން ލެއްވިއެވެ. އަނެއްކާވެސް މާތްﷲ ޖިބުރީލުގެފާނަށް އެންގެވިއެވެ. ސުވަރުގެއަށް އަނބުރާވަޑައިގެން، އެތަނުގެ އަހުލުވެރިންނަށްޓަކައި އެތަނުގައި ތައްޔާރުވެގެންވާ ކަންކަން ދެކެވަޑައިގަންނަވާށެވެ. އެތަން ބެއްލެވުމަށްފަހު އަނބުރާ ވަޑައިގެން ޖިބުރީލުގެފާނު މާތްﷲއަށް ދަންނަވައިފިއެވެ. އެތަނަށް އެކަކަށްވެސް ނުވަދެވިދާނެތީ އަޅު ބިރުވެތިވަމެވެ. ދެން މާތްﷲ އެކަލޭގެފާނަށް ނަރަކައަށް ވަޑައިގަތުމަށް އަމުރުކުރެއްވިއެވެ. އެހިނދު އެކަލޭގެފާނަށް ވަޙީކުރެއްވިއެވެ. އެތަނަށް (ނަރަކައަށް) ވަޑައިގެން އެތަނުގެ އަހުލުވެރިންނަށްޓަކައި ތިމަންރަސްކަލާނގެ ތައްޔާރުކުރެއްވިކަންތައްތައް ބައްލަވާށެވެ. އެކަލޭގެފާނު ވަޑައިގެން އެތަނަށް ބެއްލެވިއިރު، ނަރަކައިގެ އެއްބައި އަނެއްބައިގެ މައްޗަށް ސަވާރުވާތަން ދެކެވަޑައިގަތެވެ. މާތްﷲގެ ޙަޟްރަތަށް އަނބުރާ ވަޑައިގެން ޖިބުރީލުގެފާނު ދެންނެވިއެވެ. އިބަރަސްކަލާނގެ ޢިއްޒަތް ގަންދީ ދަންނަވަމެވެ. އެތަނުގެ ވާހަކަ އަޑު އަހައިފިމީހަކު އެތަނަކަށް ނުވަންނާނެއެވެ. އެހިނދު މާތްﷲ އެނަރަކައަށް އަމުރުކުރައްވައި އެނަރަކައިގެ ވަށައިގެން ޝަހުވަތުތައް ލެއްވިއެވެ. އެއަށްފަހު (ޖިބުރީލުގެފާނަށް) ވަޙީކުރެއްވިއެވެ. ތިމަންރަސަކަލާނގެ އެތަނުގެ އަހުލުވެރިންނަށްޓަކައި ތައްޔާރުކުރެއްވި ކަންތައް ބައްލަވާށެވެ. އެހިނދު އެކަލޭގެފާނު ވަޑައިގެން އެތަނަށް ބެއްލެވުމަށްފަހު އެނބުރި ވަޑައިގެންފިއެވެ. އަދި ވިދާޅުވެއެވެ. އިނބަރަސްކަލާނގެ ޢިއްޒަތް ގަންދީ ދަންނަވަމެވެ. އެތަނަށް ނުވަދެ އެކަކުވެސް އެތަނުން ނަޖާ ނުވެދާނެތީ އަޅު ބިރުވެތިވަމެވެ.\nމިދަލީލުތަކުން މާތްﷲ ނަރަކަ އުފައްދަވާފައިވާކަމާއި، މިހާރު މިވަޤުތުވެސް ވުޖޫދުގައި ނަރަކަ ވާކަން ޔަޤީންވެއެވެ.\nނަރަކައާމެދު ބިރުވެތިވެ، އެތަނުން ރައްކާތެރިވުމަށް މާތްﷲ ވަނީ އެކަލާނގެ ފޮތުގައި އަންގަވާ އަމުރުކުރައްވާފައެވެ. އަދި އެކަލާނގެ ނަބިއްޔާ މުޙައްމަދުގެފާނުން ވަނީ ހަމައެފަދައިން އެނަރަކައާމެދު އިންޒާރު ދެއްވައި އެނަރަކައިގެ ނުރައްކާތެރިކަން ބަޔާންކޮށްދެއްވާފައެވެ.\nމާތްﷲ ވަޙީކުރައްވާފައިވެއެވެ. فَاتَّقُواْ النَّارَ الَّتِي وَقُودُهَا النَّاسُ وَالْحِجَارَةُ أُعِدَّتْ لِلْكَافِرِينَ (24ބަޤަރާ) މާނައީ: ފަހެ، ތިޔަބައިމީހުން ނަރަކަޔަށް ބިރުވެތިވެ، ރައްކާތެރިވާށެވެ! އެނަރަކަޔަކީ، މީހުންނާއި ހިލަ، އޭގެ ދަރުކަމުގައިވާ ނަރަކައެވެ. އެ ނަރަކަ ތައްޔާރު ކުރައްވާފައިވަނީ، كافر ންނަށްޓަކައެވެ. އަދިވެސް މާތްﷲ ވަޙީކުރައްވާފައިވެއެވެ. لَهُم مِّن فَوْقِهِمْ ظُلَلٌ مِّنَ النَّارِ وَمِن تَحْتِهِمْ ظُلَلٌ ذَلِكَ يُخَوِّفُ اللَّهُ بِهِ عِبَادَهُ يَا عِبَادِ فَاتَّقُونِ (އައުޒުމަރު 16) މާނައީ: (ނަރަކައިގައި) އެއުރެންނަށް އެއުރެންގެ މަތީގައި އަލިފާނުގެ ފަށަލަތަކެއްވެއެވެ. އަދި އެއުރެންގެ ދަށުގައިވެސް (އަލިފާނުގެ) ފަށަލަތަކެއްވެއެވެ. اللَّه އެތަކެތިން އެކަލާނގެ އަޅުތަކުން ބިރުގަންނަވަތެވެ. އޭ ތިމަންރަސްކަލާނގެ އަޅުތަކުންނޭވެ! ފަހެ، ތިޔަބައިމީހުން، ތިމަންރަސްކަލާނގެއަށް تقوى ވެރިވާށެވެ!\nއަދިވެސް ނަރަކައާމެދު ރައްކާތެރިވެ، ބިރުވެތިވުމަށް އިންޒާރުކުރައްވައި މާތްﷲ ވަޙީކުރައްވާފައިވެއެވެ. يَا أَيُّهَا الَّذِينَ آمَنُوا قُوا أَنفُسَكُمْ وَأَهْلِيكُمْ نَارًا وَقُودُهَا النَّاسُ وَالْحِجَارَةُ عَلَيْهَا مَلائِكَةٌ غِلاظٌ شِدَادٌ لا يَعْصُونَ اللَّهَ مَا أَمَرَهُمْ وَيَفْعَلُونَ مَا يُؤْمَرُونَ (ތަޙުރީމް 6) މާނައީ: އޭ إيمان ވެއްޖެ މީސްތަކުންނޭވެ! ތިޔަބައިމީހުންގެ އަމިއްލަ نفس ތަކާއި، ތިޔަބައިމީހުންގެ أهل ވެރިން، ނަރަކައިން ސަލާމަތްކުރާށެވެ! އެ ނަރަކައިގެ ދަރަކީ، މީހުންނާއި ހިލައެވެ. އެ ނަރަކައިގެ މައްޗަށް (ބަނޑޭރިންކަމުގައި) ހަރުކަށި، އަދި ގަދަފަދަ ملائكة ންވެއެވެ. اللَّه، އެބޭކަލުންނަށް ކުރައްވާ أمر އަކަށް އެބޭކަލުން ނުއުރެދޭނެތެވެ. އަދި އެބޭކަލުންނަށް أمر ކުރައްވާކަންތައް އެބޭކަލުން ކުރައްވާނެތެވެ.\nމިހުރިހާ އާޔަތްތަކުގައި އަމުރުކުރައްވައިފައިވަނީ ނަރަކައާމެދު ސަމާލުވުމަށެވެ. އެއީ އެތަނުގެ ނުބައިކަމުގެ ބޮޑު ކަމުންނެވެ. އެތަނުގައި ތައްޔާރުވެގެންވާ ޢަޛާބުގެ ވޭން ގަދަކަމުންނެވެ.\nއަވަހަށް އަޕްޑޭޓް ކުރެއްވުން އެދެން…… ވަރަށް ޝައުޤުވެރި …. މިކަހަލަ ލިޔުންތަށް ގިނަކުރެއްވުން އެދެން….\nޔަދުޤުދުރަތްޕުޅުގައިވާ މީ އަހުލުއްސުންނާ ވަލްޖަމާޢަތުގެ އަޤީދާ އާއި އެއްގޮތަށް ތަރުޖަމާ ކޮށްފައިވާ ލަފުޒެއްތޯ؟


Bodu hiyaanaathuge shareeaithah live kuran edhefi\nޕީޖީ ހުސައިން ޝަމީމް: ބޮޑު ހިޔާނާތާ ގުޅެ މައްސަލައިގެ ޝަރީއަތްތަށް ލައިވް ކުރަން އެދި ވަޑައިގެންނެވި\nމޯލްޑިވްސް މާކެޓިން އެންޑް ޕީއާރް ކޯޕަރޭޝަން (އެމްއެމްޕީއާރްސީ) ގެ ބޮޑު ހިޔާނާތާ ގުޅޭ މައްސަލަތަކުގެ ޝަރީއަތްތައް ލައިވް ކޮށް ކުރިއަށް ގެންދަން ޕްރޮސެކިއުޓާ ޖެނެރަލް (ޕީޖީ) ހުސައިން ޝަމީމް ކްރިމިނަލް ކޯޓުގައި އެދިވަޑައިގެންފި އެވެ.\nޝަމީމް މިއަދު ވިދާޅުވީ އެމްއެމްޕީއާރްސީގެ ހިޔާނާތާ ގުޅޭ މައްސަލަތަކުގެ ޝަރީއަތްތައް ލައިވްކޮށް ކުރިއަށް ގެންދަން އެދިވަޑައިގެން ކޯޓަށް ސިޓިއެއް ފޮނުއްވާފައިވާ ކަމަށެވެ. އަދި ވިދާޅުވީ އެގޮތަށް އެދިވަޑައިގަތީ ޝަރީއަތްތައް ދެފުށްފެންނަ ގޮތަށް ހިނގާކަން ރައްޔިތުންނަށް ހާމަކޮށްދިނުމުގެ ބޭނުމުގައި ކަމަށެވެ.\nޝަމީމް މިއަދު ކުރެއްވި ޓްވީޓެއް\nއެމްއެމްޕީއާރްސީގެ ހިޔާނާތުގެ މައްސަލައިގައި ކުރީގެ ރައީސް އަބްދުﷲ ޔާމީން އަބްދުލްގައްޔޫމްގެ މައްޗަށް ވެސް ވަނީ ދައުވާތަކެއް އުފުލާފަ އެވެ. އޭގެ ބައެެއް ދައުވާއެއް ސާބިތުވެ އެމަނިކުފާނު މިހާރު ވެސް ގެންދަވަނީ ފަސް އަހަރުގެ ޖަލު ހުކުމެއް ތަންފީޒު ކުރައްވަމުންނެވެ. އަދި ކުރީގެ ނައިބު ރައީސް އަހުމަދު އަދީބާއި ކުރީގެ ބަންޑާރަ ނައިބު އާޒިމާ ޝުކޫރުގެ މައްޗަށް ވެސް ވަނީ ހިޔާނާތުގައި ބައިވެރިވި ކަމުގެ ދައުވާ އާއި މަނީލޯންޑްރިންގެ ދައުވާ އުފުލާފައި ވެއެވެ.\nހިޔާނާތާއި ގުޅިގެން ރައީސް ޔާމީނުގެ މައްޗަށް ކުރި ދައުވާތަކުގެ އަޑުއެހުންތައް މީގެ ކުރިން ވަނީ ލައިވް ކޮށްފަ އެވެ.\nރައީސް އަބްދުﷲ ޔާމީން ކުރީގެ ނައިބު ރައީސް އަހުމަދު އަދީބު ޕްރޮސެކިއުޓާ ޖެނެރަލްގެ އޮފީސް + ހުސައިން ޝަމީމް ކްރިމިނަލް ކޯޓް އާޒިމާ ޝަކޫރު


Siberian Maldives fen gandah neyrumah inzaaru dheefi!\nސައިބީރިއަން މޯލްޑިވްސް ފެންގަނޑުގައި މީހަކު ނަގާފައިވާ ފޮޓޯއެއް--\n"ސައިބީރިއަން މޯލްޑިވްސް" ފެންގަނޑަށް ނޭރުމަށް އިންޒާރު ދީފި!\nއިންސްޓަގްރާމުގައި މަޝްހޫރު "ސައިބީރިއަން މޯލްޑިވްސް" ގެ ނަމުން ނަން ދީފައިވާ މަޑު ނޫކުލައިގެ ރީތި ފެންގަނޑުގައި ނުފެތުމަށް ރަޝިއާގެ ހަކަތަ ކުންފުންޏަކުން އިންޒާރު ދީފި އެވެ.\nރާއްޖޭގެ މޫދުގެ ގުދުރަތީ ރީތިކަމާއި ކުލަ ލިބިފައިވާތީ އެ ފެންގަނޑަށް "ސައިބީރިއަން މޯލްޑިވްސް" ގެ ނަން ކިޔާފައިވީ ނަމަވެސް، އެތަނަކީ ހަގީގަތުގައި ނުރައްކާތެރި ކުނި އަޅާފައިވާ ފެންގަނޑެކެވެ.\nއެތަނުގައި ނުރައްކާތެރި ކެލްސިއަމް ސޯލްޓާއި އިތުރު މެޓަލް އޮކްސައިޑް ހުންނާނެ ކަމުގެ އިންޒާރާ އެކުވެސް، އެތަން ވެފައި ވަނީ އެތައް ބަޔަކު ސެލްފީ ނެގުމާއި، ވެޑިން ޕާޓީ ބޭއްވުމަށް އަދި ފޮޓޯ ޝޫޓުތައް ބޭއްވުމަށް މަގްބޫލު ތަނެކެވެ.\nސައިބީރިއަން ޖެނެރޭޓިން ކޮމްޕެނީން ބުނީ އެތަން އިންސްޓަގްރާމުގައި މަގްބޫލުވެފައި ވާތީ، އެތަނަށް ނޭރުމަށް އިންޒާރުދޭ ކަމަށެވެ. އެ ފެންގަނޑުން ހަން އެލާޖިކްވާނެ ކަމަށް އެ ކުންފުނިން ބުނެ އެވެ.\nއެ ފެންގަނޑުގައި ވަނީ ހަކަތަ ފެކްޓަރީ އެއްގައި އަންދާފައިވާ ބޯޓު ދެލީގެ ކުންޏެވެ. އެކަމާ ބެހޭ އިންޒާރު ދިނުމާއެކު އެތަން އިތުރަށް މަގްބޫލުވެފައިވާ ކަމަށް އިނގިރޭސި ދަ ގާޑިއަން ނޫހުން ބުނެ އެވެ.\nއެގޮތުން ނޮވޮސިބިރްސްކް މޯލްޑިވްސް ނަމަކަށް ކިޔާ ފޭން އެކައުންޓަކުން އެތަނުގައި ނަގާފައިވާ 200 އަށް ވުރެ ގިނަ ފޮޓޯ މިހާރު ވަނީ އިންސްޓަގްރާމަށް ލާފަ އެވެ.


"ބާހްބަލީ2": މިހާރު އޮތީ ސިނަމާގައި\nއެފިލްމު ވަނީ ފުރަތަ ދުވަހުގައި ވެސް 70 ކުރޯޑް ރުޕީސްގެ އާމްދަނީއެއް ހޯދާފައި\n28 އޭޕްރިލް 2017 | ހުކުރު 20:06\nއެސްއެސް ރާޖަމޯލީ ޑައިރެކްޓް ކޮށްފައިވާ "ބާހްބަލީ 2" ސިނަމާތަކަށް ހުކުރު ދުވަހު އައިސްފިއެވެ. ސިނަމާތަކަށް އިންގިލާބެއް ގެންނާނޭ ކަމަށް ބުނަމުންދާ "ބާހްބަލީ2" ގެ ޕްރިމިއާ ބޭއްވުމަށް ހަމަޖެއްސީ ބުރާސްފަތި ދުވަހުގެ ރެއަށެވެ. އެހެން ނަމަވެސް ފިލްމު ޕްރިމިއާ ކުރުން ކެންސަލް ކުރީ ބޮލީވުޑްގެ ތަރި ވިނޯދް ކަންނާ ބުރާސްފަތި ދުވަހު ނިޔާވުމާއި ގުޅިގެންނެވެ. "ބާހްބަލީ2" ސިނަމާތަކަށް ހުކުރު ދުވަހު އައިސްފައި ވާއިރު މިހާރު ބޮކްސް އޮފީހުގެ ޗާޓުގެ އެންމެ ކުރީގައި އޮތް އާމިރު ޚާންގެ "ޑަންގަލް" އަށް ވުރެ ކުރި ހޯދާނެ ކަމަށް ބެލެވެއެވެ.\nސަބަބަކީ"ބާހްބަލީ2" ސިނަމާތަކަށް އައުމުގެ ކުރިން ވެސް އެފިލްމު ވަނީ ފުރަތަމަ ދުވަހުގައި ވެސް 70 ކުރޯޑް ރުޕީސްގެ އާމްދަނީ އެއް ހޯދާފައެވެ. އަދި ހަފްތާ ބަންދުގައި މި ފިލްމުގެ އާމްދަނީ 230 ކްރޯޑް ރުޕީސްއަށް ވުރެ އިތުރުވާނެ ކަމަށް ތަޖުރިބާކާރުން ދަނީ ބުނަމުންނެވެ. ބޮލީވުޑްގެ ފިލްމުތަކުގެ ތެރެއިން މި އަހަރުގައި ނިކުންނާނެ އެންމެ ބޮޑު ފިލްމުކަމަށް ބެލެވޭ ފިލްމު "ބާހްބަލީ 2" ގެ ޓްރެއިލާ އޮންލައިންކޮށް އެންމެ ގިނަ މީހުން ބެލި ޓްރެއިލާއަށް ވެސް ވަނީ ވެފައެވެ.އޮންލައިންކޮށް "ބާހްބަލީ 2" ގެ ޓްރެއިލާ މީހުންގެ އަދަދު ވަނީ 100 މިލިއަން ރުފިޔާއަށް ވުރެ މައްޗަށް އަރާފައެވެ.\n"ބާހްބަލީ 2" އަޅުވާފައި ވަނީ 9000 ސްކްރީނެއްގައެވެ. އިންޑިއާގެ 6،500 ސިނަމާގައި އަޅުވާފައިވާއިރު އިންޑިއާ ނޫން އެހެން ގައުމުތަކުގެ 2،000 ސިނަމާގައި ވަނީ އެ ފިލްމު އަޅުވާފައެވެ.\nތެލެގޫ ބަހުން އުފެއްދި މި ފިލްމް ހިންދީ ބަހުގެ އިތުރުން، އިންޑިއާގެ އެހެން ގިނަ ބަސްތަކުން ވެސް ޑަބްކޮށްގެން ވަނީ ރިލީޒްކޮށްފައެވެ. ފުރަތަމަ ބައި ވެސް ރިލީޒްކުރީ އެގޮތަށެވެ.2015 ވަނަ އަހަރު ނެރުނު "ބާހްބަލީ"ގެ ފުރަތަމަ ފިލްމު "ބާހްބަލީ" އަކީ ވެސް ކާމިޔާބު މޮޅު ފިލްމެކެވެ.\n"ބާހްބަލީ 2" ގެ ހިންދީ ވާޝަން ގެނެސް ދެނީ ކަރަން ޖޯހަރްގެ ދަރްމާ ޕްރޮޑަކްޝަނުންނެވެ.


Kinolhahu bandharu neru funkoh ulhandhufaharah vadhevey goi hadhaifi | Fainu Online\n12 އޮކްޓޯބަރު 2021, އަންގާރަ, 22:45\nރ. ކިނޮޅަހު ބަނދަރަށް އުޅަނދު ފަހަރަށް ވަދެ ނުކުމެވޭ ވަރަށް ނެރު ފުންކޮށްފިއެވެ.\nއެމްޓީސީސީން މިއަދު ބުނީ، ކިނޮޅަހު ބަނދަރަށް އުޅަނދު ފަހަރަށް ވަދެ ނުކުމެވޭ ވަރަށް ނެރު ފުންކުރުމުގެ މަސައްކަތް މިހާރު ކުރެވިފައިވާ ކަމަށާއި އަދިވެސް އެ މަސައްކަތް ކުރިއަށްދާ ކަމަށެވެ.\nކިނޮޅަހު ނެރުމައްޗަށް ފަސް އަރައި، ބަނދަރުން އޮޑިދޯނިފަހަރު ނުކުތުމަށް ހުރަސްތަކެއް ކުރިމަތިވެފައިވާތީ، ބަނދަރަށް ދިމާވެފައިވާ މައްސަލަ ހައްލުކުރުމަށް ސަރުކާރުން އެމްޓީސީސީއާ ހަވާލުކޮށްފައިވަނީ މިދިޔަ ހަފުތާގެ ތެރޭގައެވެ.\nކިނޮޅަސް ބަނދަރަށް ދިމާވެފައިވާ މައްސަލަތައް ހައްލުކުރުމަށް މަޝްރޫއުގެ ޑިޒައިން މަސައްކަތް ނިންމައި ހައްލުކުރާނެ ފަރާތެއް ހޯދުމަށް ބީލަން ހުށަހެވާޅުމަށް ފުރަތަމަ ހުޅުވާލީ މިއަހަރުގެ މާޗު މަހުގެ ތެރޭގެވެ. ނަމަވެސް ކައުންސިލުން ޑިޒައިނަށް އިތުރު ބަދަލު ގެނައުމަށް އެދުމުން، އެ ބަދަލުތަކާއެކު ޖުލައި މަހުގެ ތެރޭގައި އަލުން ބީލަމަށް ހުޅުވާލިއެވެ.\nނަމަވެސް އެ މުއްދަތުގެ ތެރޭގައި އެއްވެސް ފަރާތަކަށް ބީލަން ހުށަހަޅާފައި ނުވުމުން، ޑައިރެކްޓް އެވޯޑުގެ އުސޫލުގެ ދަށުން ބިޑަށް ހުޅުވާލުމެއް ނެތި އެ މަސައްކަތް އެމްޓީސީސީއާ ހަވާލުކުރީ ކަމަށް ޕްލޭނިން މިނިސްޓްރީން ބުންޏެވެ.\nކިނޮޅަހު ބަނދަރު މައްސަލައިގައި މިދިޔަ ބުދަ ދުވަހު އެރަށުގެ ރައްޔިތުން ވަނީ މުޒާހަރާވެސް ކޮށްފައެވެ. ރައްޔިތުން ބުނަމުން ގޮސްފައިވަނީ އެ ރައްޔިތުން ތިބީ ރަށު ބަންދުގައި ކަމަށެވެ.\nކިނޮޅަހު ޖަމްޢިއްޔަތުލް އިއްތިޙާދުގެ 21 ވަނަ ވޮލީ މުބާރާތް ފަށައިފި\nކިނޮޅަސް ބަނދަރު މައްސަލައަށް ވަގުތީ ހައްލެއް ހޯދައިދޭން އެމްޓީސީސީން ދަނީ\nފޫބާ 1 week ago\nހާދަ ގިނަ ކޮމެންޓެކޭ\nއުމަރު 1 week ago\nކިނޮޅަސް މީހުންނަށް ތި ދިމާވަނީ ވަރަށް ދެރަކޮށް. ހަސަންޓޭ އިސްތިއުފާ\nޚާލިދު 1 week ago\nޙުސައިން 1 week ago\nކިހާ ދުވަހެއް ވާނެބާ އަނެއްކާ\nޔޫކޭ 1 week ago\nވީހާ ދުވަހެއް ނުވާނެ\nއަލީ 1 week ago\nޔޫކޭ މީހުން ރަށުބަންދުން ފިލައިފި، ޝުކުރިއްޔާ އިބޫ


ރައީސް މައުމޫނަށް ލިބިވަޑައިގެންނެވީ ކޮން މޮޅެއް ހެއްޔެވެ؟ - Voice of Meedhoo\nރައީސް މައުމޫނަށް ލިބިވަޑައިގެންނެވީ ކޮން މޮޅެއް ...\nޚިޔާލު ތަފާތަސް އިދިކޮޅު ހުރިހާ އެންމެން ...\nރައީސް މައުމޫނަށް ލިބިވަޑައިގެންނެވީ ކޮން މޮޅެއް ހެއްޔެވެ؟\nތަފާތު އެކި އުޒުރުތަކެއް ދެއްކެވުމަށްފަހު ކުރީގެ ރައީސް މައުމޫން އަބްދުލް ޤައްޔޫމް އެމަނިކުފާނަށް ބޮޑުބޭބެ ވިދާޅުވާ ރައީސް ޔާމީންގެ ވެރިކަމާއި ދެކޮޅަށް ނިކުމެވަޑައިގެންނެވިތާ އަހަރަކަށް ވުރެ ގިނަ ދުވަސް ވެއްޖެއެވެ.\nސިޔާސީ ގޮތުން ރައީސް މައުމޫނަށް ޙާސިލްކުރެވުނީ ކޮންކަމެއް ހެއްޔެވެ؟ ލިބިވަޑައިގެންނެވީ ކޮން މޮޅެއް ހެއްޔެވެ؟\nރައީސް ޔާމީންގެ ސަރުކާރުން ކަންކަން ކުރަމުން ދަނީ ގާނޫނުތަކާއި ގަވާއިދުތަކާއި ޑިމޮކްރެސީގެ އުސޫލުތަކާ ހިލާފަށް ކަމަށް ވިދާޅުވަމުން މައުމޫން ނިކުމެވަޑައިގެން ގުޅިވަޑައިގެންނެވީ ކޮންމެ ގޮތަކުން ވެސް ވެރިކަން ބޭނުންވެފައި ތިބި ބަޔަކާއެވެ.\nވެރިކަމުގެ ހުވަފެންފުޅު އަބަދުވެސް ދެކެވަޑައިގަންނަވާ ލީޑަރު ޤާސިމް އިބްރާހީމާއި އެމްޑީޕީގެ ރޫހާނީ ލީޑަރު މުހައްމަދު ނަޝީދާއި ގުޅިވަޑައިގެން މައުމޫނު ވަރުގަދަ “ކޯލިޝަނެއް” އުފެއްދެވިއެވެ.\nރައީސް މައުމޫނާއި ނުލައި ޕީޕީއެމްގެ ސަރުކާރު ދެމެހެއްޓުމަކީ ނުކުރެވޭނެ ކަމެއް ނަޝީދާއި ޤާސިމް މައުމޫނަށް ވިސްނަވައި ދެއްވިއެވެ. އެ ހަގީގަތް ޤަބޫލުކުރައްވައި މައުމޫނުގެ ދޮށީ ދަރިކަލުން ފާރިސް މައުމޫން ނިކުމެވަޑައިގެންނެވީ މަޖިލީހުގެ ތެރެއިން ރައީސް ޔާމީންގެ ވެރިކަން ފުރޮޅާލުމަށެވެ. އެހެން ނަމަވެސް ޚުދު ފާރިސް އަށް އެނގިވަޑައިނުގެންނެވި ކަމަކީ، އެއީ ވެސް ކެނެރީގޭ މުހައްމަދު ނަޝީދު އަޑީގައި ހުރެގެން ރޭވި ރޭވުމެއް ކަމެވެ.\nއެމްޑީޕީން މަޖިލީހުގެ މެންބަރުންނަށް ރިޝްވަތު ހުށަހެޅިއެވެ. ބައެއް ޤައުމުތަކުގެ ސަފީރުންގެ އެހީތެރިކަމާއި ވެސް އެކުގައެވެ. އެހެން ނަމަވެސް އެކަމުގައި އިސްކޮށް އެމްޑީޕީން ނެރުނީ ފާރިސް އެވެ. އާޚިރު ނަތީޖާ އަކީ، ރިޝްވަތު ދެއްވަން އުޅުނު ކަމުގެ ދައުވާ ފާރިސްގެ މައްޗަށް އުފުލި އެބޭފުޅާ ޖަލުގެ ކުޑަގޮޅީގައި ބަންދުކުރެވިފައި ހުރުމެވެ.\nސިޔާސީ ގޮތުން ފާރިސްގެ ހަޔާތް އިނދަޖައްސާލީ ސީދާ ކެނެރީގޭ މުހައްމަދު ނަޝީދު އަޑީގައި ހުރެގެންނެވެ. އެ ހަގީގަތް ޤަބޫލުކުރައްވަން ރައީސް މައުމޫން ބޭނުންފުޅު ނުވުމަކީ މުޅިން އެހެން ކަމެކެވެ.\nދެން އޮތީ ރިޔާސީ އިންތިހާބުގެ އެއް ކެންޑިޑޭޓް ނެރުމުގެ މަޝްވަރާ ކުރިއަށްދާ ގޮތެވެ. މައުމޫނަކަށް މާބޮޑު ބަހެއް ބުނުމުގެ ޖާގައެއް ނެތެވެ. ހުރިހާ ވެސް ގޮތެއް ނިންމުން އޮތީ އެމްޑީޕީ އާއި ޖޭޕީ އަށެވެ. ކަންތައް ނިމިގެންދާނީ ވެސް ބެލެވޭ ގޮތުގައި އެފަދައިންނެވެ. ނަޝީދާއި ގާސިމަށް ވާދަނުކުރެވުނަސް ދެން ވެސް ނެރޭނީ އެމްޑީޕީގެ މީހަކާއި ޖޭޕީ މީހެކެވެ.\nރައީސް މައުމޫންގެ ސިޔާސީ ހަޔާތްޕުޅު ނިމުމަކަށް އައީއެވެ. އެއްކޮޅުން އާއިލީ މައްސަލަތަކެއްގެ ތެރެއަށެވެ. ލޯބިވާ ދޮށީ ދަރިކަލުން ޖިނާއީ ތުހުމަތެއް ކުރެވި ދައުވާ އުފުލިފައެވެ. އެކަމާއި ކަންބޮޑުވެ ވަޑައިގެން އުޅުއްވަނީ މައުމޫނު އެކަންޏެވެ. އެމްޑީޕީ އާއި ޖޭޕީން ހޭބޯނާރައި އެ އުޅެނީ ކެންޑިޑޭޓެއްގެ ބަހުސްގައެވެ.\nމުސްކުޅިން ބުނެ އުޅެއެވެ. އަބަދުވެސް އެންމެ ހެޔޮ އެދޭނީ އާއިލާގެ މީހުންނެވެ. އެ ހަގީގަތް މައުމޫން ވެސް ޤަބޫލުކުރައްވަން ވީ ވަގުތު މިއޮތީ އައިސްފައެވެ. މައުމޫނަށް އަދިވެސް އެންމެ ހެޔޮއެދޭނީ އެމަނިކުފާނުގެ އާއިލާގެ ބޭފުޅުންނެވެ. ކެނެރީގޭ މުހައްމަދު ނަޝީދާއި އެމްޑީޕީ އަކުން ނޫނެވެ.\nއައްޑޫ ރައްޔިތުންނަށް މި އުފާވެރިކަން ގެނެސްދެއްވީ ރައީސް ޔާމީން\nކުރީގެ ރައިސް މުހައްމަދު ނަޝީދު އަންނަ ރިޔާސީ އިންތިހާބުގައި ވާދަކުރެވޭނެ އެއްވެސް ޖާގައެއް ނެތް – ޕީޕީއެމް\nތޭރަ އަހަރުގެ ޖަލު ހުކުމެއް އިއްވާފައިވާ ކުރީގެ ރައީސް މުހައްމަދު ނަޝީދަށް އަންނަ ރިޔާސީ އިންތިޚާބުގައި ވާދަކުރުމުގެ ފުރުސަތު ...\nދިވެހިރާއްޖެއަށް އިންޑިއާ ސިފައިން ފޮނުވަން ކުރީގެ ރައީސް މުހައްމަދު ނަޝީދު އިންޑިއާ ސަރުކާރަށް ގޮވާލައްވައިފިއެވެ. އިންޑިއާ ސިފައިން ރާއްޖެ ...\nvomadmin February 6, 2018\nއެމްޑީޕީ ސަރުކާރުގައި ތިނަދޫ ތަރައްޤީކުރާ މަންޒަރު ފެންނަ ފޮޓޯތަކެއް!\nއެމްޑީޕީގެ ލީޑާޝިޕުން މިއަދު ބުނާ ގޮތުގައި ރައީސް ޔާމީން ގެންދަވަނީ، ތިނަދޫ “ފަޅުކުރައްވަމުން”ނެވެ. އަދި އެމްޑީޕީން ތިނަދޫ “ތަރައްޤީ” ...\nގޮނޑި ގެއްލިފައިވާކަމަށް އިލެކްޝަނުން ކަނޑައަޅާފައިވާ 12 މެމްބަރުންނާއެކު މަޖިލީހަށް ވަދެ ރައީސް ޔާމީންގެ އިތުބާރު ނެތްކަމަށް ފާސްކުރާނެކަމަށް ރައްޔިތުންގެ ...\nދިވެހި ތާރީޚްގައިވެސް އެންމެ ބޮޑަށް އޮޅުވާލީ ފާއިތުވި ރިޔާސީ އިންތިޚާބުގައި- އިބްރާހިމް ދީދި\nދިވެހި ތާރީޚުގައިވެސް ބޭއްވި އިންތިޚާބުތަކުގެ ތެރެއިން އެންމެ ބޮޑަށް އޮޅުވާލި އިންތިޚާބަކީ މިފަހަރުގެ ރިޔާސީ އިންތިޚާބުކަމަށް ރައްޔިތުންގެ މަޖިލީހުގެ ފޭދޫ ...\n.މިއީ ވީއޯއެމްގެ އުފެއްދުމެއް


Nethanyahu quruntine gai, Adivsor Covid 19 ah positive\nއިޒްރޭލްގެ ބޮޑު ވަޒީރު ނަތަންޔާހޫ އާއި އަލްޓްރާ-އޮތޮޑަކްސްގެ ކަންކަމާ ގުޅޭ ގޮތުން ލަފާ އަރުވާ މުޝީރު ރިވްކާ ޕާލޫ\nއިޒްރޭލްގެ ބޮޑުވަޒީރު ބެންޖަމިން ނަތަންޔާހޫއަށް އަލްޓްރާ - އޮތޮޑޮކްސްގެ ކަންކަމުގައި ލަފާ ދެއްވާ މުޝީރެއް ކަމައްވާ ރިވްކާ ޕާލޫ ކޮވިޑް-19 އަށް ޕޮޒިޓިވް ވެއްޖެ އެވެ. އިޒްރޭލުގެ ބޮޑުވަޒީރުގެ އޮފީހުން ބުނި ގޮތުގައި ރިވްކާ ޕާލޫ މިދިޔަ ބުރާސްފަތި ދުވަހު ބޮޑުވަޒީރު ނަތަންޔާހޫ އާއި ބައްދަލު ކުރެއްވި އެވެ.\nރިވްކާ ޕާލޫ ކޮވިޑް- 19 އަށް ޕޮޒިޓިވްވެފައި ވާކަން އެނގުނީ އެކަމަނާގެ ފިރިކަލުން ވެސް ކޮވިޑް-19 އަށް ޕޮޒިޓިވް ވެގެން ހޮސްޕިޓަލުގައި އެޑްމިޓް ކުރެއްވިތާ މަދު ގަޑި އިރުތަކެއްގެ ތެރޭގަ އެވެ. އޭގެ ސަބަބުން ނަތަންޔާހޫގެ ހަށިކޮޅަށް މި ބަލި އަރާފާނެކަމުގެ ކަނބޮޑުވުން ވެސް އެފެދިގެންދިޔަ އެވެ.\nނަތަންޔާހޫގެ އޮފީހާ ހަވާލާދީ މީޑިޔާ ރިޕޯޓްތައް ބުނާ ގޮތުގައި މި މައްސަލައާއި ގުޅިގެން އެފަރާތުން އަމަލު ކުރާނީ ސިއްހީ ވުޒާރައިން ނެރެފައިވާ ގަވައިދާ އެއްގޮތަށެވެ. އޭގައި ވާގޮތުން ކޮވިޑް-19 ބަލި ޖެހިފައި ހުރި މީހަކާ ބައްދަލުވާ ކޮންމެ މީހަކު ވެސް މަދު ވެގެން 14 ދުވަހު ކަރަންޓީނުގައި މަޑު ކުރަން ޖެހެ އެވެ. އެހެން ކަމުން ބޮޑު ވަޒީރުގެ އިތުރުން އެދުވަހު ރިވްކާ ޕާލޫ ބައްދަލު ކުރެއްވި މަޖިލިސް މެންބަރުން ވެސް ކަރަންޓީން ކުރާނެ އެވެ. ބޮޑު ވަޒީރުގެ އޮފީހުން އިތުރަށް ހާމަކުރި ގޮތުގައި ރިވްކާ ޕާލޫ އެދުވަހު ބައްދަލުކުރި އެންމެން މިހާރު ވަނީ ހޯދިފަ އެވެ.\nބޮޑު ވަޒީރު ނަތަންޔާހޫ މިހާރުވަނީ ކޮވިޑް-19 އަށް ޓެސްޓް ކޮށްފަ އެވެ. އަދި މިދިޔަ ހޯމަ ދުވަހު ނަތީޖާ ލިބުނުއިރު ނަތަންޔާހޫ ވަނީ ވަނީ ކޮވިޑް-19 އަށް ނެގެޓިވްވެފަ އެވެ. ނަމަވެސް ރައްކާތެރިކަމަށްޓަކައި އަދިވެސް ނަތަންޔާހޫ ހުންނަވާނީ އަމިއްލަފުޅަށް ކަރަންޓީން ވެގެން ކަމަށް ބޮޑުވަޒީރުގެ އޮފީހުން ބުންޏެވެ. އަދި މިހާރު ބޮޑުވަޒީރު ބޭފުޅުންނާއި ބައްދަލު ކުރައްވަނީ ވީޑިއޯ ކޮންފަރެންސް މެދުވެރިކޮށެވެ.\nކޮވިޑް-19 ކޮވިޑް-19 އިގެ ބަލާއާފާތް އާއްމު ސިއްހަތުގެ ކުއްލި ނުރައްކަލުގެ ހާލަތު + އިޒްރޭލް


Dho?! Shifleen: Dhivesseh noon, Dhivehi lavakiyuntheri eh\nޝިފްލީން: ދިވެއްސެއް ނޫން، "ދިވެހި" ލަވަކިޔުންތެރިއެއް\nމަރިޔަމް ޝިފްލީން ޝަފީގުގެ ހުނަރުވެރިކަން ފެނި އޭނާއަށް ޝައުގުވެރިކަން ހުއްޓުނީ އެމެރިކަން ސެންޓަރުގައި އޮތް އިވެންޓެއްގައި ލަވަ ކިޔާ އަޑު އިވިގެންނެވެ. އޭގެ ފަހުން ޝިފްލީންގެ އަޑު އިވުނީ ބަރިސްތާގައި ހަފުތާ ބަންދުގައި އޮންނަ ޝޯއަކަށް ގޮސް އޯޑިއަންސްގައި އިނދެގެން، ޝޯގައި ޕާފޯމްކުރަމުންދިޔަ އާޓިސްޓާ އެއްވަރަށް ލަވަ ކިޔަމުން ދަނިކޮށެވެ. އެންމެ ފުރަތަމަ ހީކުރީ ވެސް މިއީ ދިވެއްސެއް ކަމަށެވެ. ދިވެހިން ވާހަކަ ދެއްކުން ވެސް ފަރިތަ އެވެ.\nއެހާ ހިސާބުން ހައުސް އޮފް މިއުޒިކުން ބޭނުންވީ އެމީހުންގެ ޝޯގައި، އުމުރުން 18 އަހަރުގެ މި ހުނަރުވެރިޔާގެ އަޑު ވެސް އިއްވާލާށެވެ. އެރޭގެ ޝޯގައި ވެސް ޝިފްލީނަށް ފުރުސަތު ދިން ނަމަވެސް ޕަބްލިކް ފިއާ އާއި ސޯޝަލް އެންޒައިޓީގެ ސަބަބުން ސްޓޭޖަށް އަރައި ލަވައެއް ކިޔާލާކަށް ޝިފްލީނަކަށް ނުކެރުނެވެ.\nއެހެން ފަހަރަކުން ލަވައެއް ކިޔަން އެއްބަސްވެގެން އެރޭގެ ކޮންވަޒޭޝަން ނިންމާލައި ޝިފްލީން މިހާރު ތައްޔާރުވަމުން އެ އަންނަނީ މި ހަފުތާ ބަންދުގައި ބަރިސްތާގައި ޝޯ ދޭށެވެ. އުމުރުން އެންމެ ހަ މަހުން ފެށިގެން އުފަން ގައުމު، ބަންގްލަދޭޝް ދޫކޮށް ރާއްޖެ އައިސް ރާއްޖޭގައި ދިރިއުޅެމުން އަންނަ އިރު ސްކޫލް ލަވަ މުބާރާތްތަކުގައި ބައިވެރިވެގެން ވެސް ޝިފްލީން ވަނީ ވަނަ ހޯދައިފަ އެވެ. އެންމެ ކުޑައިރުން ފެށިގެން ރާއްޖޭގައި އުޅޭތީ ޝިފްލީނަށް ދިވެހި ބަސް ވަރަށް ރަނގަޅަށް އެނގެ އެވެ. މިތަނުގެ ސަގާފަތާއި ލައިފްސްޓައިލަށް ހުރީ ހޭނިފަ އެވެ.\nނަމަވެސް ހަފުތާ ބަންދުގައި ދޭ ޝޯގައި އޭނާ ކިޔާނީ ކޮން ކަހަލަ ލަވަތަކެއް ކަމެއް އަދި މުޅިން ފައިނަލެއް ނުވެ އެވެ. އިނގިރޭސި ލަވަތަކާއެކު ދިވެހި ލަވައެއް ވެސް ޝިފްލީންގެ އަޑުން އިވިދާނެ އެވެ.\nދިވެހި ލިރިކްސް ދަސްކޮށްގެން ޝިފްލީން އެންމެ ފުރަތަމަ ލަވަ މުބާރާތެއްގައި ބައިވެރިވީ ޔޫކޭޖީގައި އުޅެމުންނެވެ. އެ ފަހަރު މުބާރާތް ނިންމާލީ ދެވަނަ އާ އެކުގަ އެވެ. އޭގެ ފަހުން ވެސް އެކި ފަހަރު މަތިން ސްކޫލް ލަވަ މުބާރާތްތަކުގައި ބައިވެރިވެ ޖަމާލުއްދީން ސްކޫލަށް ރީތި ނަން ވަނީ ހޯދައިދީފަ އެވެ.\nޝިފްލީންގެ މި ހުނަރުވެރިކަމެއް އޭނާއަށް ލިބިފައި މިވަނީ އޭނާގެ ބައްޕަގެ ފަރާތުންނެވެ. އެންމެން ވެސް ދަންނަ ގޮތުން ނަމަ ޝަފީގް ސާ ގެ ފަރާތުންނެވެ. ސްކޫލް ލަވަ މުބާރާތްތަކުގައި ޝަފީގް ސާގެ ނަމަކީ ގިނަ ކުދިންގެ ޝުކުރުގެ ލިސްޓުގެ ކުރީގައި އޮންނަ ނަމެކެވެ. އޭގެ އިތުރުން ޝަފީގް ސާގެ ގައުމު ބަންގްލަދޭޝްގައި އެއީ މޮޅު ލަވަ ކިޔުންތެރިއެކެވެ.\n"ސްކޫލް ކޮމްޕެޓިޝަންތަކުގަ ދެން ބަންގްލަދޭޝްގައި އުޅުން އެއް އަހަރު ދިޔަ މިއުޒިކް އެކަޑަމީގައި ލަވަ ކީ. އެއީ ގްރޭޑް ސިކްސްގަ އެކޮޅުގައި އުޅުނީ. ދެން ޗުއްޓީތަކަށް ބަންގްލަދޭޝްއަށް ގޮސް އުޅޭއިރު ގޭގަ އޮންނަ ގެޓް ޓު ގެދާ ޝޯތަކުގައި ލަވަ ކިޔަން."\n"އެމެރިކަން ސެންޓާގައި ކުރިއަށް ގެންދިޔަ ނޮން ޕްރޮފިޓަބަލް އޯގަނައިޒޭޝަނަކުން ކުރިއަށް ގެންދިޔަ ޔޫތު ރިލޭޓެޑް އިވެންޓުތަކުގައި ބައެއް ފަހަރު ޕާފޯމްކުރަން."\nއެހެންވީމަ މިއުޒިކާއި ލަވައިގެ ދުނިޔެއަށް ޝިފްލީން ތައާރަފްވެ އެކަމަށް އެންމެ ރަނގަޅަށް ތަމްރީންކޮށްދެނީ އޭނާގެ ބައްޕަ އެވެ. ގިޓާ ކުޅެން ދަސްކުރަން ތައްޔާރުވަމުން އަންނަ އިރު ޕިއާނޯއަށް މިހާރު ވެސް ފަރިތަ އެވެ.\n"ޕިއާނޯ އިން ކުޅެން އެނގޭ ލަވަތަކެއް ހުންނާނެ. އެއީ ހަމަ އަމިއްލައަށް ދަސްކޮށްފަ. ހަމަ ހުސް އިނގިރޭސި ލަވަ. ހިންދީ ލަވަ ވެސް އަޑެއް ނާހަން. އެކަމަކު ޒީރޯ ޑިގްރީ ނާޝިދުގެ ލަވަތައް ކޮންމެސް ވަރަކަށް އަޑު އަހަން. ވަރަށް ކަމުދާ ލަވަތަކެއް އެއީ." ޝިފްލީން ބުންޏެވެ.\nމިއުޒިކްގެ ތެރޭގައި ފިޔަޖަހާ ހުނަރުވެރިކަން ދައްކަން ބޭނުންވިޔަސް މިއުޒިކަކީ ޝިފްލީން ހޮބީއެއް ގޮތަށް ކުރަން ނިންމާފައިވާ ކަމެކެވެ. ޝިފްލީން ބޭނުންވަނީ ވިޔަފާރީގެ ދާއިރާއިން ކުރިއަށް ދާށެވެ. އަހްމަދިއްޔާ އިން އޭލެވެލް ނިންމާލާފަ ވިލާ ކޮލެޖުން ބިޒަން މެނޭޖްމަންޓްގެ ޑިގްރީ ކޯހެއް ހަދަމުން އަންނަނީ އެހެންވެ އެވެ.


United aai Inter Quater Final ah\nޔުނައިޓެޑާއި އިންޓަ ކްއާޓާ ފައިނަލަށް\nމެނެޗެސްޓާ ޔުނައިޓެޑާއި އިންޓަ މިލާން ކުޅުނު މެޗުތައް ކާމިޔާބު ކޮށް، އެ ދެ ޓީމު ޔޫރޮޕާ ލީގްގެ ކްއާޓާ ފައިނަލުން ޖާގަ ހޯދައިފި އެވެ.\nގަދަ 16 ގެ ދެ ވަނަ ލެގް މެޗުގައި އޮސްޓްރިއާގެ ލާސްކް ލިންޒް އާ ދެކޮޅަށް ކުޅުނު މެޗު މެންޗެސްޓާގެ އޯލްޑްޓްރަފާޑްގައި ކުޅޭ ޔުނައިޓެޑުން ކާމިޔާބު ކުރީ 2-1 ންނެވެ. ފެބްރުއަރީ މަހު ކުޅުނު ފުރަތަމަ ލެގް މެޗު ލާސްކްގެ ދަނޑުގައި ޔުނައިޓެޑުން ކާމިޔާބު ކުރީ 5-0 ންނެވެ.\nމެޗުގެ ލަނޑުތައް ޖެހީ ދެ ވަނަ ހާފުގަ އެވެ. ފުރަތަމަ ލީޑް ނެގީ ލާސްކުންނެވެ. އެ ޓީމުގެ ލަނޑު 55 ވަނަ މިނެޓްގައި ކާމިޔާބު ކުރީ ޑިފެންޑަރު ފިލިޕް ވީސިންގާ އެވެ. ދެ މިނެޓް ފަހުން ޔުނައިޓެޑްގެ ޖެސީ ލިންގާޑް އެ ޓީމަށް ނަތީޖާ ހަމަހަމަ ކޮށްދިނެވެ. މެޗުގެ 88 ވަނަ މިނެޓްގައި އެންތޮނީ މާޝިއަލް ވަނީ ޔުނައިޓެޑްގެ ދެ ވަނަ ލަނޑު ކާމިޔާބު ކޮށްފަ އެވެ.\nކްއާޓާ ފައިނަލަށް ޔުނައިޓެޑް ދަތުރު ކުރީ 7-1 ގެ އެގްރިގޭޓް ނަތީޖާއިންނެވެ. ކްއާޓާގައި އެ ޓީމު ވާދަ ކުރާނީ، ރޭ އިސްތަންބޫލް ބަޝަކްޝިއާ ބަލިކޮށް ކްއާޓާއިން ޖާގަ ހޯދި ކޯޕެންހޭގަން އާ ދެކޮޅަށެވެ.\nއިޓާލީ އާއި ސްޕެއިންގައި އޮތް ކޮރޯނާ ވަރަސްގެ ހާލަތާ ގުޅިގެން އިންޓަ މިލާން އާއި ގެޓާފޭގެ މެޗު ކުޅުނީ ޖަރުމަންގެ ގެލްސަންކޭހެންގައި ހުންނަ ޝާލްކޭގެ ހޯމް ސްޓޭޑިއަމް ވެލްޓިންސް އެރީނާގަ އެވެ. މާޗް މަހު ކޮރޯނާ ވައިރަސްގެ ސަބަބުން މެދުކަނޑާލިއިރު މި ދެ ޓީމު ގަދަ 16 ގައި ކުޅެން ޖެހޭ މެޗުގެ ތެރެއިން އެއްވެސް ލެގެއް ނުކުޅެ އޮތުމުން ޔޫއެފާއިން ނިންމީ ޖަރުމަނަށް ބަދަލު ކުރުމަށް ފަހު އެއް މެޗު ކުޅޭ ގޮތަށެވެ.\nއިންޓަގެ ލަނޑުތައް ކާމިޔާބު ކުރީ ރޮމެލޫ ލުކާކޫ އާއި ކްރިސްޓިއަން އެރިކްސަން އެވެ. ލުކާކޫ ލަނޑު ޖެހީ މެޗުގެ 33 ވަނަ މިނެޓްގަ އެވެ. ދެ ވަނަ ހާފުގެ 77 ވަނަ މިނެޓްގައި ނަތީޖާ ހަމަހަމަ ކުރަން ގެޓާފޭއަށް ވަނީ ރަނުގެ ފުރުސަތެއް ލިބިފަ އެވެ. އެ ޓީމަށް ލިބުނު ޕެނަލްޓީ ޖޯޖް މޮލީނާ ފޮނުވާލި ނަމަވެސް ޕެނަލްޓީ ދިޔައީ ގޯލް ދަނޑި ކައިރިން ބޭރަށެވެ. އިންޓަގެ ދެ ވަނަ ލަނޑު އެރިކްސަން ކާމިޔާބު ކުރީ 83 ވަނަ މިނެޓްގަ އެވެ.\nކްއާޓާ ގައި އިންޓަ ވާދަ ކުރާނީ މިރޭ ރެންޖާސް އާއި ބަޔާން ލެވަކޫސަން ކުޅޭ މެޗުގެ ތެރެއިން މޮޅުވާ ޓީމަކާ ދެކޮޅަށެވެ. ރޭންޖާސްގެ ދަނޑުގައި މި ދެ ޓީމު ކުޅުނު ފުރަތަމަ ލެގް މެޗު ލަވަކޫސަން ކާމިޔާބު ކުރީ 3-1 ންނެވެ. ވުލްފްސްބާގް ބަލިކޮށް ޔޫކްރޭންގޭގެ ޝަކްޓާ ޑޮނެސްކް ވެސް ވަނީ ކްއާޓާއިން ޖާގަ ހޯދާފަ އެވެ.


Thindharinnah aniyaakuri dhe meehunge bandhah 15 dhuvas\nއަންހެނަކާއި އޭނާގެ ތިން ދަރިންނަށް އަނިޔާކޮށް ޖިންސީ ގޯނާ ކުރި މައްސަލައެއްގައި ހައްޔަރު ކުރި ދެ މީހުންގެ ބަންދަށް މުއްދަތު ޖަހައިފި އެވެ.\nއުތުރުގެ ރަށެއްގައި އަންހެނަކާއި އޭނާގެ ތިން ދަރިންނަށް ޖިސްމާނީ އަނިޔާކޮށް، އަންހެން މީހާ އާއި އޭނާގެ ދަރިފުޅަށް ޖިންސި ގޯނާ ކޮށްފައިވާ މައްސަލައެއްގައި ކޯޓު އަމުރެއްގެ ދަށުން ދެ މީހަކު ހައްޔަރު ކޮށްފައިވަނީ އިއްޔެއެވެ.\nފުލުހުން ބުނީ ހައްޔަރުކޮށްފައިވަނީ އުމުރުން 39 އަހަރުގެ ދިވެހި ފިރިހެނަކާއި 24 އަހަރުގެ ދިވެހި ފިރިހެނެއް ކަމަށެވެ. 24 އަހަރުގެ މީހާގެ ބަންދަށް ކޯޓުން ވަނީ 15 ދުވަސް ޖަހާފައެވެ. އަދި 39 އަހަރުގެ މީހާ ޝަރީއަތް ނިމެންދެން ބަންދުގައި ބެހެއްޓުމަށް ވަނީ އަމުރުކޮށްފައެވެ.\nއެނގިފައިވާގޮތުގައި މިއީ ރުގްޔާ ކުރުމަށް ކަމަށްބުނެ ފިރިހެނަކު އޭނާގެ އަނބިމީހާއާއި ތިން ދަރިން ރަހީނު ކޮށްގެން ހިންގި އަމަލެކެވެ. އަންހެން މީހާ އާއި އޭނާގެ ކުޑަ ދަރިފުޅަށް ޖިންނި އަވަލާފައި ހުރި ކަމަށްބުނެ ބޮޑެތި އަނިޔާ ދީފައިވާއިރު ކުޑަ ކުއްޖާއަށް އެކި ދުވަސްތައް މަތިން ވަނީ ޖިންސީ ގޯނާ ކޮށްފައި ވެއެވެ.\nމި މައްސަލަ ފުލުހުން ބަލަން ފެށީ ސޯޝަލް މީޑިއާ އާއި މީޑިއާގެ އެކި ވަސީލަތްތަކުން އެކަން ފަޅާއަރުވާލާ އެ ދެ މީހުން ހައްޔަރު ކުރަން ގޮވާލުމުންނެވެ. އެ ދެ މީހުންގެ ވަނަވަރާއި ފޮޓޯވެސް ސޯޝަލް މީޑިއާގައި އާންމުކޮށްފައިވެއެވެ.


Ras Online - ޖާބިރު އެއަރޕޯޓުގެ ކުރެހުން ކައުންސިލަށް؛ އެއަރޕޯރޓް ވަޢުދު ފުއްދުމާ ވަރަށް ގާތަށް\nޖާބިރު އެއަރޕޯޓުގެ ކުރެހުން ކައުންސިލަށް؛ އެއަރޕޯރޓް ވަޢުދު ފުއްދުމާ ވަރަށް ގާތަށް\nއަހުމަދު ޔާމިން 21 ޖޫން 2020\nޗެއަރމަން ޖާބިރު، ކ. ކާށިދޫގައި ތަރައްގީ ކުރާ އެއަރޕޯޓުގެ ކޮންސެޕްޓް އެޕްރޫވަލްއަށް އެ ރަށު ކައުންސިލަށް ހުށަހަޅުއްވައިފިއެވެ.\nޑީއާރުޕީން ކޮށްފައިވާ ޓުވީޓެއްގައި ވަނީ، ޑީއާރުޕީގެ ލިޑަރ އަދި ކާށިދޫ ދާއިރާގެ މެމްބަރު ޢަބްދުﷲ ޖާބިރުގެ އަމިއްލަ ހަރަދުގައި ކާށިދޫގައި ގާއިމުކުރާ "ޖާބިރު އެއާޕޯޓް" ގެ ކޮންސެޕްޓް އެޕްރޫވަލްއަށް ކާށިދޫ ކައުންސިލަށް ހުށަހަޅުއްވާފައިވާ ކަމަށެވެ.\nކާށިދޫގައި އެއާޕޯޓެއް ތަރައްގީކުރުމަކީ ޖާބިރުގެ އިންތިހާބީ ވައުދެކެވެ. ޖާބިރު ކާށިދޫ ކައުންސިލަށް ފޮނުވި ޕްރޮޕޯސަލުގައިވާ ގޮތުން، އެއާޕޯޓުގެ ރަންވޭގެ ދިގުމިނުގައި 1320 މީޓަރު އަދި ފުޅާމިނުގައި 30 މީޓަރު ހުންނާނެއެވެ. އަދި 60 މީޓަރުގެ ޓެކްސީވޭއަކާއި 45 މީޓަރުގެ އޭޕްރަން އެއް ޤާއިމުކުރުމަށް ވަނީ ނިންމަވާފައެވެ.\nމިދިޔަ ނޮވެމްބަރު މަސް ތެރޭގައި ޖާބިރު ވަނީ، އެއާޕޯޓް އެޅުމުގެ ހުއްދަ ލިބުނުހާ އަވަހަކަށް އެ މަސައްކަތް ފަށާނެ ކަމަށް ވިދާޅުވެފައެވެ. އަދި މިމަހުގެ ހަވަނަ ދުވަހު ޖާބިރު ނެރުއްވި ބަޔާނެއްގައި ވިދާޅުވެފައި ވަނީ، ޖާބިރު އެއަރޕޯޓް ތަރައްޤީ ކުރާނީ ޕްރައިވެޓް ޖެޓް ޖެއްސޭ ފެންވަރަށް ކަމަށާއި، އެ ޕްރޮޖެކްޓްގެ ކޮންސަލްޓެންޓެއްގެ ގޮތުގައި، އަހުމަދު މައުރީން ހަމަޖައްސާފައިވާ ކަމަށެވެ.\nޖާބިރު ވަނީ، އޭނާ ކާށިދޫއަށް ދަތުރު ކުރުމަށް ޕްރައިވެޓް ހެލިކަޕްޓަރެއްވެސް ބައްލަވައިގެންފައެވެ. އަދި ހެލިކޮޕްޓަރ ޖެއްސުމަށް ހެލިޕެޑެއް ކާށިދޫގައި ގާއިމް ކުރައްވާނެ ކަމަށް ޖާބިރު ވަނީ ވިދާޅުވެފައެވެ. އޭގެ އިތުރުން ޗެއަރމަން ޖާބިރުގެ އިންތިޚާބީ ވަޢުދެއް ކަމަށްވާ، ގާފަރާއި ކާށިދޫ ކޭބަލް ކާރުން ގުޅާލުމުގެ މަސައްކަތް ދިރާސާކުރަން އިޓަލީގެ އެންމެ ބޮޑު އިންޖީނިއަރިން ކުންފުނި ކަމަށްވާ ސިންޓެކްނިކާ އިންޖީނިއަރިންގެ ރައީސް ލުކާ އަދި އެސޯސިއޭޓް މާކްސް މީގެ ކުރިން ރާއްޖެ އައިސް ކަމާގުޅޭ ދިރާސާއެއް ކޮށްފައިވާ ކަމަށް ޖާބިރު ވަނީ ވިދާޅުވެފައެވެ.\nޖާބިރު އެއަރޕޯޓްގެ ކޮންސެޕްޓް އެޕްރޫވަލް އަށް ކައުންސިލަށް ހުށައެޅުއްވި ކަމަށް ޑީއާރްޕީން ބުނި ނަމަވެސް ކާށިދޫ ކައުސިލަކުން އަދި މިކަން ހާމަކޮށްފައެއް ނުވެއެވެ. ޖާބިރު ދައްކަވާ މިފަދަ ވާހަކަތައް ހަގީގަތަކަށް ނުވާތީ ގިނަ ބައެއްގެ ފާޑުކިއުން އޭނާ އަށް ވަނީ އަމާޒުވެފައެވެ.


SunOnline: Fandiyaaru Ghanee vaki kuran Judiciary committeen thaaeedhu koffi\nފަނޑިޔާރު ޣަނީ ވަކިކުރަން ޖުޑިޝަރީ ކޮމިޓީއިން ތާއީދުކޮށްފި\nމުހައްމަދު މުޒައްޔިން ނާޒިމް 28 Nov 2019, 12:40\nފަނޑިޔާރު އަބްދުލްޣަނީއާ ގުޅޭ ގޮތުން ޖޭއެސްސީ އަށް ހުށަހެޅި މައްސަލަތައް ބެލުމަށް ފަހު އެ ކޮމިޝަނުން މިދިޔަ ބުދަ ދުވަހު ވަނީ އޭނާ 60 ދުވަހަށް ސަސްޕެންޑް ކުރުމަށްފަހު، މަގާމުން ވަކިކުރުމަށް މަޖިލީހަށް ފޮނުވާފައެވެ. އަދި އެ ރިޕޯޓު މަޖިލީހުން އިއްޔެ ވަނީ ޖުޑީޝަރީ ކޮމިޓީއަށް ފޮނުވާފައެވެ.\nއެ ރިޕޯޓާ ގުޅިގެން މިއަދު ޖުޑީޝަރީ ކޮމިޓީގެ ބައްދަލުވުމުގައި މުގައްރިރުކަން ކުރެއްވީ ނައިބު މުގައްރިރު، ފޮނަދޫ ދާއިރާ މެމްބަރު މޫސާ ސިރާޖެވެ. ސިރާޖު ވިދާޅުވީ، ކޮމިޓީން ބެލި ބެލިބެލުމުން ފަނޑިޔާރު އަބްދުލްޣަނީ ވަކިކުރުމަށް ޖޭއޭސްސީން ފޮނުވާފައިވާ ރިޕޯޓުގައި އިޖުރާއަތްތައް ފުރިހަމަ ކޮށްފައިވާ ކަމަށެވެ.\n"އެގޮތުން ތަހުގީގަށް ހާޒިރުވެ، ތަހުގީގުގެ ސުވާލުތަކަށް ޖަވާބުދާރީވެ، ތަހުގީގު ރިޕޯޓަށްވެސް [ފަނޑިޔާރު ޣަނީ] ޖަވާބުދާރީވެފައިވޭ،" އޭނާ ވިދާޅުވި އެވެ.\nރިޕޯޓު އިޖުރާއަތްތައް ފުރިހަމަކޮށްފައިވާތީވެ، އެ ރިޕޯޓު ތަޅުމަށް ފޮނުވުމަށް ހުށަހެޅުއްވީ ކަނޑިތީމު ދާއިރާ މެމްބަރު އަބްދުލް ޝަހީމް އަބްދުލް ހަކީމް އެވެ. އެ ހުށަހެޅުމަށް ތާއީދު ކުރައްވީ ހެންވޭރު އުތުރު ދާއިރާ މެމްބަރު އިބްރާޙިމް މުއިއްޒު އެވެ. އެ ހުށަހެޅުމަށް ކޮމިޓީއަށް ވަޑައިގެންނެވި ހުރިހާ މެމްބަރުންވެސް ވޯޓު ދެއްވި އެވެ.\nފަނޑިޔާރު އަބްދުލްޣަނީ ވަކިކުރުމަށް ނިންމި ނިންމުމަށް ކޮމިޓީން ތާއީދު ކުރިއިރު، އޭސީސީ އިން ވެސް އަންނަނީ އޭނާގެ މައްސަލައެއް ބަލަމުންނެވެ. އެނގިފައިވާ ގޮތުގައި އޭސީސީން ބަލަމުން ދަނީ ފަނޑިޔާރު ޣަނީ ހައިކޯޓުގެ އިސް ގާޒީކަމުގައި ހުންނެވި އިރު 2012 ވަނަ އަހަރު ހިންގާފައިވާ އަމަލެއްގައި ކޮރަޕްޝަން ހިމެނޭ ކަމަށް ތުހުމަތު ކުރެވޭ މައްސަލައެކެވެ.\nފަނޑިޔާރު އަބްދުލްޣަނީ ސުޕްރީމް ކޯޓުގެ ފަނޑިޔާރު ކަމުގެ މަގާމަށް އައްޔަން ކުރީ މިދިޔަ އަހަރުގެ ޖޫން 28 ގަ އެވެ. ރ. އަލިފުއްޓަށް އުފަން ފަނޑިޔާރު އަބްދުލްޣަނީ 2000 ވަނަ އަހަރު ފުރަތަމަ ޑިގްރީ ހާސިލުކުރެއްވީ ޝަރީއާ އެންޑް ލޯގެ ދާއިރާއިން މިސްރުގެ އަލްއަޒްހަރު ޔުނިވާސިޓީ އިންނެވެ.\nދޮގު މައުލޫމާތު ދިން ފުލުހަކު ވަކިކުރީ ރަނގަޅަށް


Huawei P40 gai Graphine BattereEh | Mihaaru\nވާވޭ ޕީ40 އަންނަ އަހަރު ފުރަތަމަ ކުއާޓަރުގައި އާންމުކުރާނެ ކަމަށް ބެލެވޭ\n25 ޑިސެމްބަރ 2019 - 07:04\nގްރެފީން ބެޓެރީއަކީ، އެއީ ސްމާޓްފޯން ބެޓެރީތަކަށް އާ މުސްތަގުބަލެކެވެ. ބެޓެރީ ޗާޖު ދެމެހެއްޓުމުގައި އަޅާކިޔޭނެ އެހެން ޓެކްނޮލޮޖީއެއް އަދި ނެތެވެ. އެހާ ގިނައިރު ޗާޖު ދަމަހައްޓާނެ ކަމަށް ވެސް ބުނެވެ އެވެ. ބެޓެރީ ޗާޖުކުރަން ގިނައިރު އިންތާރުކުރަން ނުޖެހުމަކީ ވެސް، ސްމާޓްފޯނުތަކުގައި މިހާރު ބޭނުންކުރެވޭ ލިތިއަމް ބެޓެރީތަކަށް ވުރެ ބޭނުންތެރި އުފެއްދުމަކަށް ވާނެ ކަމަށް ބުނެވޭ ސަބަބެކެވެ.\nސްމާޓްފޯން އުފައްދާ ކުންފުނިތަކުގެ ތެރެއިން، ގްރެފީން ބެޓެރިއާ އެންމެ އެކުވެރި ބައެއް ކަމަށް ބެލެވެނީ ސެމްސަންގް އެވެ. މިއީ އެ މީހުން އުފައްދައި އަދި އަމިއްލަ ޑިވައިސްތަކުގައި އަޅުވާނެ ބެޓެރީއެއް ކަމަށް ބެލެވިފައިވި ނަމަވެސް، އެ މީހުންގެ ޑިވައިސްއެއްގައި ގްރެފީން ބެޓެރީއެއް އަދި ވެސް އަޅުވާފައި ނުވެ އެވެ.\nމަސްރަހުގައި މިހާރު ކަންތައް ހުރި ގޮތުން، ގްރެފީން ބެޓެރީއެއް އެންމެ ފުރަތަމަ އާންމުންނާ ހަމަ އަށް ގެނެދޭނެ ބައެއް ކަމަށް ބެލެވެނީ ވާވޭ އެވެ.\nވާވޭ ޕީ40 ލޯންޗްކުރާނެ ކަމަށް ބުނެވެނީ 2020 ގައި، އަންނަ އަހަރު ފުރަތަމަ ކުއާޓަރުގައި ކަމަށް ބުނެވެ އެވެ. އެއީ މާޗު މަސް ކަމަށް ބަލަމާ އެވެ. ހަފުލާ އޮންނާނެ ކަމަށް ބުނެވެނީ ޕެރިހުގަ އެވެ.\nވާވޭގެ ފްރާންސް ޓްވީޓާ އެކައުންޓުން ކުރި ޕޯސްޓެއްގައި ބުނަނީ، ވާވޭ ޕީ40 ގައި ގްރެފީން ބެޓެރީއެއް އިންނާނެ ކަމަށެވެ. ބެޓެރީ ސުމަކުން 100 ޕަސެންޓް ޗާޖުވުމަށް 45 މިނެޓް ނަގާނެ ކަމަށް ވެސް ބުނެފައި ވެ އެވެ.\nއިތުރު ލިޔުންތައް ގޫގްލް އެންޑްރޮއިޑް ސްމާޓް ފޯން ވާވޭ


In Pictures: Raees Singapore gai thibi dhivehin aa bahdhalu kurehvun\nސިންގަޕޫރުގައި ތިބި ދިވެހިންނާ ރައީސް ބައްދަލުކުރެއްވުން\nސިންގަޕޫރު ، 30 ޖޫން 2019 -- ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހާއި އެމަނިކުފާނުގެ އަނބިކަނބަލުން ފަޒްނާ އަހުމަދު ސިންގަޕޫރަށް ކުރައްވާ ރަސްމީ ދަތުރުފުޅުގައި އެގައުމުގައި ތިބި ދިވެހިންނާއި މިވަނީ ބައްދަލުކުރައްވާފައެވެ. މިބައްދަލުވުން ކުރިއަށް ގޮސްފައިވަނީ ސިންގަޕޫރުގެ ގްރޭންޑް ހަޔަޓް ހޮޓެލްގައެވެ. ރައީސް ސިންގަޕޫރަށް ކުރައްވާ ދަތުރުފުޅަކީ އެ ގައުމުގެ ރައީސާ، ހަލީމާ ޔައުގޫބްގެ ދައުވަތަކަށް ކުރައްވާ ދަތުރުފުޅެކެވެ. ރައީސާ، ހަލީމާއި ޔައުގޫބުގެ އިތުރުން އެ ގައުމުގެ ބޮޑުވަޒީރު ލީ ޝިއެންގް ލުންއާންއާ ވެސް ބައްދަލު ކުރައްވަން ވަނީ ނިންމައިފަ އެވެ. ދަތުރުފުޅުގައި ރައީސަށް ސިންގަޕޫރުން ރަސްމީކޮށް މަރުހަބާ ދެންނެވުން ރިޔާސީ ގަނޑުވަރުގަ އެވެ. މި ދަތުރުފުޅުގައި ދެ ގައުމުގެ ދެމެދު ރަސްމީ މަޝްވަރާތައް ބާއްވާންވަނީ ހަަމަޖެހިފަ އެވެ. -- ފޮޓޯ / ރައީސް އޮފީސް\nސިންގަޕޫރު ، 30 ޖޫން 2019- ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހާއި އެމަނިކުފާނުގެ އަނބިކަނބަލުން ފަޒްނާ އަހުމަދު ސިންގަޕޫރަށް ކުރައްވާ ދަތުރުފުޅުގައި އެގައުމުގައި ތިބި ދިވެހިންނާއި ބައްދަލުކުރެއްވުން -- ފޮޓޯ / ރައީސް އޮފީސް


Column Folhuvaiy: Mihaaru huree Raeesuljumhoorihyaa ekani\nކޮލަމް ފޮޅުވަތް: މިހާރު ހުރީ ރައީސުލްޖުމްހޫރިއްޔާ އެކަނި\nދިވެހިރާއްޖޭގެ އަދުލު އިންސާފުގެ އެންމެ މަތީ ފަރާތް، އުއްތަމަ ފަނޑިޔާރު ސުޕްރީމް ކޯޓްގެ ތެރޭގައި ހުންނަވަނިކޮށް ސިފައިންނާއި ފުލުހުންގެ ބަޔަކު ވަދެ ދަމައި ކޫއްތައިގެން ނެރެ ހައްޔަރު ކުރުމަށް ފަހު، ސަރުކާރުން ދެއްކި އެންމެ ބޮޑު ބަހަނާއަކީ ދައުލަތް ހުއްޓުވާލަން އެމަނިކުފާނު އުޅުއްވި ކަމަށެވެ. ދައުލަތުގެ ބާރުތައް އެމަނިކުފާނުގެ މުށުތެރެއަށް ޖަމާކުރެއްވި ކަމަށް ސަރުކާރުން ތުހުމަތު ކުރަމުން އައެވެ. އަދި ދައުލަތް ހުއްޓުވާލަން ފުރުސަތު ނުދެއްވާނެ ކަމަށް، އެޓާނީ ޖެނެރަލް މުހައްމަދު އަނިލް އާއި ރައީސް އޮފީހުގެ ލީގަލް މިނިސްޓަރު އައިޝަތު އާޒިމާ ޝަކޫރު ތަކުރާރުކޮށް ޓީވީގައި ވިދާޅުވަމުން ގެންދެވި އެވެ.\nއެބޭފުޅުން ރައްޔިތުންނަށް ވިސްނައި ދެއްވައި ކުރައްސަވަމުން ގެންދެވި މަންޒަރަކީ މުޅި ދައުލަތަކީ ރައީސުލްޖުމްހޫރިއްޔާ ކަމަށެވެ. އެހެން ނަމަވެސް ގާނޫނު އަސާސީގައި ދައުލަތް މާނަކޮށްފައި ވަނީ ގާނޫނު ހެދުމުގެ ބާރާއި ވެރިކަން ހިންގުމުގެ ބާރާއި އަދުލު އިންސާފު ގާއިމްކުރުމުގެ ބާރު ހިމެނޭ ގޮތުން އެވެ. އަދި މި ތިން ބާރުން ކުރެ، ކޮންމެ ބާރެއް ވެސް ހިނގަން ޖެހެނީ މިނިވަންކަމާ އެކު ނުފޫޒެއް ނުފޯރާ ގޮތަށް ކަމަށް ގާނޫނު އަސާސީގެ ގަނޑުތައް އުކާލުމުން ސާފެވެ. އަދި ދައުލަތުގެ އެންމެ މަތީ ވެރިޔާއަކީ ރައީސުލްޖުމްހޫރިއްޔާ ކަމުގައިވީ ނަމަވެސް އެމަނިކުފާނު ވެސް އަމަލުކުރައްވަން ޖެހެނީ ގާނޫނޫ އަސާސީގެ ޗާޓުން ބޭރުނުވެ އެއިމުގައި ތެރޭގައި ކަމަށް ސާފުކޮށް ގާނޫނު އަސާސީގައި ވަނީ ލިޔެފަ އެވެ. އެހެން ނަމަވެސް ރާއްޖޭގެ ކަންކަން މި ދަނީ އެހެން ހެއްޔެވެ؟\nކޮންމެ ވެރިކަމެއްގައި ވެސް އެއިރެއްގައި ހުންނަ ރައީސްއެއް ބޭނުންވާ ގޮތަކަށް ދައުލަތުގެ ބާރުތައް މެނިޕްލޭޓް ކުރައްވަމުން ގެންދަވަނީ އެވެ. ހަމަ އެ އުސޫލު ހިފަހައްޓަވައި ރައީސް އަބްދުﷲ ޔާމީން ވެސް މި ވަނީ މުޅިން އާ އުސްމިންތަކަކަށް ވަޑައިގެންފަ އެވެ. އެމަނިކުފާނު ވެރިކަމަށް ވަޑައިގަތީއްސުރެ ޝަރުއީ ދާއިރާއަށް އިހުތިރާމް ކުރައްވާ ކަމަށް ވިދާޅުވެ އެވެ. އެކެއް ފެބުރުއަރީގެ ހުކުމެއް ސުޕްރީމް ކޯޓުން ނެރުމުގެ ކުރިން، ރުމާލު-2 ޖަގަހައިގައި ހުންނަވައިގެން ރައީސް ވަނީ ކޯޓުން ހުކުމެއް ނެރެއްޖެ ނަމަ، ފުލުހުން ވެސް ސިފައިން ވެސް އިތުރު ސުވާލެއް ކުރުމެއް ނެތި އަމަލު ކުރުމަށް އެދިވަޑައިގަންނަވައިފަ އެވެ. އަދި އޭގެ ކުރިން ޕޯޑިއަމްތަކުގައި އިދިކޮޅު ސިޔާސީ ލީޑަރުންނަށް ރައީސް ޔާމީން ދިއްކުރައްވައި، ޒައިތޫނު ފަތްކޮޅަކީ ވެސް ކޯޓު އަމުރެއް އައިސްފި ނަމަ އެ އަމުރަކަށް ތަބާވެ ވަޑައިގެން އިދިކޮޅު ލީޑަރުން މިނިވަން ކުރައްވާނެ ކަމަށެވެ. ޝަރުއީ ދާއިރާއަށް އެމަނިކުފާނު ދުވަހަކު ވެސް ނުފޫޒު ނުފޯރުއްވާނެ ކަމަށް ވިދާޅުވެ، ނަންގަވާ މިސާލަކީ ރައީސް މުހައްމަދު ނަޝީދު ކްރިމިނަލް ކޯޓްގެ އިސް ގާޒީ އަބްދުﷲ މުހައްމަދު ހައްޔަރު ކުރެއްވި ވާހަކަ އެވެ.\nއެހެން ނަމަވެސް، ރައީސް ޔާމީން ވެސް ހިތްޕުޅާ ނުވާ ހުކުމެއް އައިމާ އެމަނިކުފާނު ވެސް އަމަލު ކުރެއްވީ ރައީސް ނަޝީދާ އެއް ކަހަލަ އުސޫލަކުން އެވެ. ރައީސް ނަޝީދެކޭ އެއްގޮތަށް އެމަނިކުފާނު ވެސް ކަންކުރެއްވި ގޮތަކީ އެ ހުކުމަށް އަމަލު ކުރުމަށް ބަހަނާ ދައްކަވައި، ސުވާލު އުފެދޭ ގޮތަކަށް ކުއްލި ނުރައްކަލުގެ ހާލަތު އިއުލާން ކުރެއްވީ އެވެ. ކުއްލި ނުރައްކަލުގެ ހާލަތާ މެދު ސުވާލު އުފައްދަވައި، މަޝްހޫރު ގާނޫނީ ވަކީލް ކުޅުދުއްފުށީ ދެކުނު ދާއިރާގެ މެންބަރު މުހައްމަދު ނަޝީދު ވެސް ވަނީ ކުއްލި ނުރައްކަލުގެ ގަރާރުގެ ދަށުން ފަނޑިޔާރުންގެ އިމްތިޔާޒުތައް ނިގުޅައި ގަނެ، ފަނޑިޔާރުންގެ ގާނޫނުގެ މާއްދާތައް ހިފެހެއްޓޭނެ ކަމާ މެދު ސުވާލު އުފައްދަވައިފަ އެވެ. އެގޮތަށް ސުވާލު އުފައްދަން ޖާގަ ލިބެނީ، އެސްއޯއީގެ ސައްހަކަމާ މެދު ގޮތެއް ނިންމުމުގެ ބާރު ސުޕްރީމް ކޯޓަށް އޮތުމެވެ. އެހެން ނަމަވެސް، އިމްތިޔާޒުތައް ނިގުޅައިގަނެވި ބިރުވެރިކަމެއްގައި ފަނޑިޔާރުން ތިބޭ ނަމަ، އެސްއޯއީގެ ގަރާރުގެ ސައްހަކަން އިންސާފުވެރި ކަމާ އެކު ފަނޑިޔާރުންނަށް ނިންމޭނެ ކަމާ މެދު ސުވާލު އުފެއްދޭނެ އެވެ. އަދި ކުއްލި ނުރައްކަލުގެ ހާލަތު ނެރެވެނީ، ރާއްޖޭގެ ވަކި ސަރަހައްދުތަކަކަށް ނޫނީ މުޅި ރާއްޖެއަށް ކަމަށް ގާނޫނު އަސާސީގައި ބުނި ނަމަވެސް، އެސްއޯއީ ނެރުނީ ވަކި ބަޔަކަށް ހާއްސަކޮށްގެން ކަން ފާހަގަކޮށް ގާނޫނީ ބޭފުޅުން އޮތީ އެސްއޯއީއާ މެދު ސުވާލު އުފައްދަވައިފަ އެވެ. ސުވާލު އުފެދުނު އެސްއޯއީއެއްގެ ދަށުން އުއްތަމަ ފަނޑިޔާރާއި ސުޕްރީމް ކޯޓްގެ ފަނޑިޔާރު އަލީ ހަމީދު ވެސް ވަނީ ހައްޔަރުކޮށް އެބޭފުޅުންގެ މައްޗަށް ދައުވާ އުފުލައިފަ އެވެ. އެ ހިސާބުން ދެން މަންޒަރު ބަދަލުވީ ތަފާތު ގޮތަކަށެވެ.\nސުޕްރީމް ކޯޓްގެ ހުރިހާ ފަނޑިޔާރުންގެ އިއްތިފާގުން ނެރެފައިވާ 1 ފެބުރުއަރީގެ އަމުރު އެ ބެންޗްގެ ތިން ފަނޑިޔާރުން ތިއްބަވައިގެން ފަހަރަކު ބަޔެއް އުނިކޮށް އެ އަމުރުގެ ބާރު ކަނޑާލީ އެވެ. މީގެ ކުރިން އެ ތިން ފަނޑިޔާރުން އިއްތިފާގުން ނެރުނު އަމުރެއް ހަމަ އެންމެ ރެއަކުން އެ ތިން ފަނޑިޔާރުންގެ ހިޔާލު ބަދަލުވީ ކޮން ސަބަބަކާ ހުރެ ހެއްޔެވެ؟ ފެންނަ ފެނުމާއި ވަށައިގެން ހުރި ކަންކަމަށް ބަލާއިރު، އެސްއޯއީ ބާއްވައިގެން އެ އަމުރުގެ ބާރު އެކީ ކަނޑުވާލީ ސުޕްރީމް ކޯޓްގެ ބެންޗް ބޮޑު ބިރުވެރިކަމެއްގެ ތެރެއަށް ވައްޓާލައިގެން ކަމަށް ބުނުމުގެ ޖާގަ އެބައޮތެވެ. އެއީ، ބުއްދީގެ ހަމަތަކުން ވިސްނާ ނަމަ އެކަންވުމުގެ ޗާންސް އެންމެ ބޮޑު ގޮތެވެ. އަމުރުގެ ބާރު ކަނޑާލީ ސުޕްރީމް ކޯޓްގެ ފަނޑިޔާރުންނަށް "މަޖުބޫރުވެގެން" ކަމަށް ބުނުމުގެ ޖާގަ އޮތީ އެހެންވެ އެވެ.\nމިހުރިހާ ދުވަހު ސިޔާސީ ގޮތުން ސަރުކާރަށް އަންނަ ހުރިހާ ކަމެއް ހައްލު ކުރާނެ ފޯމިއުލާއަކަށް އޮތި ސުޕްރީމް ކޯޓެވެ. ސިޔާސީ ގޮތުން މައްސަލަ ހައްލު ކުރުމުގެ ބަދަލުގައި އެޓާނީ ޖެނެރަލް މެދުވެރި ކުރައްވައިގެން ކޮންމެ ކަމަކަށް ހޯއްދަވާ ފަރުވާއަކީ ސުޕްރީމް ކޯޓްގެ ހުކުމެކެވެ. ސިޔާސީ ވެށީގައި ސަރުކާރު ނުރުހޭ ކޮންމެ ކަމެއް ހިނގާއިރު އެކަމެއް އަނެއް ފުށަށް ޖަހާލުމަށް ދުސްތޫރީ މައްސަލައެއް ސުޕްރީމް ކޯޓަށް ފައިލް ކުރެ އެވެ. މަންޒަރު ފެންނަ ގޮތުން ބޭނުމަކީ ސަރުކާރުން ބޭނުންވާހާ ގޮތަކަށް މުޅި މައްސަލައިގެ މިސްރާބު އަނބުރާލުމެވެ. ސަރުކާރުގެ ކޮންޓްރޯލް މުޅި ސިޔާސީ ވެށީގައި ބޭއްވުމެވެ. އެއީ ގާނޫނުތައް ތަފާތު ގޮތްގޮތަށް މާނަކޮށްގެންނާއި ގާނޫނު އަސާސީ އާއި ގާނޫނުތައް ނުދަންނަ އާ ގާނޫނީ އުސޫލުތަކެއް މައްސަލަތަކުގެ ތެރެއަށް މަސްހުނިކޮށްގެން ކަންކަން ކުރުމުގެ އުސޫލެކެވެ. ރައްޔިތުން މަޖިލީހަށް ނިސްބަތްވާ ޕީޕީއެމްގެ 12 މެންބަރެއްގެ ގޮޑީގެ މައްސަލައަކީ ވެސް މީގެ ވަރަށް ފުރިހަމަ މިސާލެކެވެ. އެ މައްސަލައަށް އަދިވެސް ހައްލު ނުލިބި އޮތީ ސިޔާސީ މައްސަލައަކަށް ސަރުކާރުން ގާނޫނީ ހައްލެއް ހޯދަން މަސައްކަތް ކުުރީމާ ކަމަށް ބުނުމުގެ ޖާގަ އެބަ އޮތެވެ. ސުޕްރީމް ކޯޓަކީ ވެސް ރައީސް އެދޭހާ ކަމަކަށް ރޫލިން ނެރެން އޮންނަ ތަނަކަށް ބަދަލުވާ މަންޒަރު ފެންނުނީމާ ސުޕްރީމް ކޯޓަކީ ވެސް ރައީސުލްޖުމްހޫރިއްޔާ ކަމަށް ސިފަކުރެވިދާނެ އެވެ. މިހާރު މި އޮތީ އެކަހަލަ ހާލަތެކެވެ. ރައީސް އެދޭ ގޮތަށް ނޫން ގޮތަކަށް ކަމެއް ނިންމައިފި ނަމަ، ފަނޑިޔާރުން ޖަލު ގޮޅިއަށް ދާން ނުޖެހޭނެ ކަމުގެ އެއްވެސް ޔަގީންކަމެއް މިހާރަކު ނެތެވެ.\nސަރުކާރުގެ އިންޓަރެސްޓް ހުންނަ މައްސަލަތައް، ކޮންމެ ގޮތަކަށް ހެކި ހުއްޓަސް މައްސަލަ ކޮންމެ ކޮޅަކަށް ބަރު ވިޔަސް، އެކަން ނިމެނީ ސަރުކާރުން ބޭނުންވާ ގޮތަށެވެ. އެ ނޫން ގޮތަކަށް މަދުފަހަރަކު ނޫނީ އެފަދަ މައްސަލައެއް ނިމިފައެއް ނެތެވެ. އަދި އެފަދަ މައްސަލަތައް ނިންމުމުގައި ކޯޓްތައް ނުހަނު ހަލުވިވެފައި ހީވާގި އެވެ. ސަރުކާރާ ދެކޮޅަށް މައްސަލައިގެ މިސްރާބު އެނބުރޭ އިރަށް އެ މައްސަލަ އެއްގެ ޝަރީއަތް ކުރިއަށް ނުގޮސް ހުއްޓުން އަރަ އެވެ. މިސާލަކަށް ދިއްގަރު ދާއިރާގެ މެންބަރު ފާރިސް މައުމޫން ރިޝްވަތު ދިން ކަމަށް ބުނާ މައްސަލައިގައި އޭނާއާ އެއްކޮޅަށް ހެކިބަސް ލިބުމުން އެ މައްސަލައިގެ އިތުރު އަޑުއެހުންތަކެއް ކުރިއަށް ދާ ގޮތެއް ނުވެ އެވެ. މި ހުރިހާ ކަމެއް ހިނގަނީ ހަމަ ނުފޫޒެއް ނެތި، އޮންނަ އުސޫލުގެ ތެރެއިން ކަމަށް ބުނަން ދަތިވާ ސަބަބުތައް އިންތިހާއަށް ގިނަ އެވެ.\nރައްޔިތުންގެ މަޖިލީހުގެ ހާލަތަށް ވިސްނާއިރު ރައްޔިތުންގެ މަޖިލީސް އޮތީ ފާޑެއްގެ ޑެޑްލޮކެއްގަ އެވެ. މަޖިލިސް ހުޅުވަނީ ވެސް ސަރުކާރުން ބޭނުންވާ ބިލްތަކެއް ފާސްކުރުމަށެވެ. އެ ބިލްތަކުގެ މަސައްކަތް ހިނގަނީ ގިނަ ފަހަރަށް އިދިކޮޅު ފަރާތްތަކުގެ ހިޔާލު ވެސް ނެތި ސަރުކާރުން ބޭނުންވާ ގޮތަށެވެ. ބޮޑެތި ބިލްތައް މަދު ގަނޑިއިރުތަކެއްގެ ތެރޭގައި މަޖިލީހުން ނިންމާލަނީ އިދިކޮޅު ފަރާތްތަކުގެ ހިޔާލެއް ވެސް ނެތި ސަރުކާރުން އެފޮނުވާ ގޮތަށެވެ. އޮތީ ރަބަ ސްޓޭމްޕް ޖަހާ މަޖިލީހެކެވެ. މަޖިލީހުގެ ތެރޭގައި އުފެއްދުންތެރި ބަހުސްތަކެއް ނުކުރެވެ އެވެ. އުފެއްދުންތެރި ގޮތުގައި ބިލްތައް ދިރާސާއެއް ވެސް ނުކުރެވެ އެވެ. މަޖިލީހުގެ ތެރެއިން އިދިކޮޅަށް ލިބެނީ ހަނި ފުރުސަތެކެވެ. އިދިކޮޅުން މަޖިލީހުގެ ތެރޭގައި މަސައްކަތް ކުރުމަށް އޮންނަނީ އިންތިހާއަށް ދަތިކޮށްފަ އެވެ. ސަރުކާރުގެ މިނިސްޓަރުންނާއި އިސް މަގާމުތަކުގައި ތިބޭ ބޭފުޅުން ޒިންމާދާރުކުރަން ކުރާނެ ކަމެއް ނެތެވެ. ރައްޔިތުން މަޖިލީހުގެ ބާރަކީ ވެސް ރައީސުލްޖުމްހޫރިއްޔާ ބޭނުންވާ ގޮތަކަށް ހިނގާ އެއްޗަކަށް ވަނީ ބަދަލުކޮށްލައިފަ އެވެ.\nމިނިވަން މުއައްސަސާތަކުގެ ވާހަކަ ވެސް އޮތީ ހަމަ މިކަހަލަ ގޮތަކަށެވެ. ސަރުކާރާއި ސަރުކާރުގެ އިސްވެރިންނާ ގުޅޭ ގޮތުން މުއައްސަސާތަކަށް ގިނަ މައްސަލަތައް ދިޔަ ނަމަވެސް ވަކި ހިސާބަކުން އެ މައްސަލަތައް ފަސް އަޅައި ފޮރުވެ އެވެ. އެފަދަ ކަންކަމާ މެދު މުއައްސަސާތަކުން ދެކޮޅަށް މަސައްކަތްކޮށް އެ މުއައްސަސާތަކުގެ ޒިންމާ އަދާކުރާތަނެއް ނުފެނެ އެވެ. ބާރުގަދަ ބައެއްގެ ނުފޫޒުން އެފަދަ މައްސަލަތައް ކުރިއަށް ދާ ގޮތެއް ނުވެ އެވެ. ޕީޖީއަށް މައްސަލަ ދިޔަ ނަމަވެސް، ސަރުކާރާ ގުޅުން ހުރި ފަރާތްތަކުގެ މައްސަލަަތައް ކޯޓާ ހަމަޔަށް ދާތަނެއް ނުފެނެ އެވެ. މި ހުރިހާ މުއައްސަސާތަކުގެ މައްޗަށް އޮތް ނުފޫޒަކީ ކޮބައި ހެއްޔެވެ؟\nޔަގީންވާ ކަމަކީ ހުރިހާ ކަމެއް ހިނގަނީ ރައީސުލްޖުމްހޫރިއްޔާ އާއި ސަރުކާރު ބޭނުންވާ ގޮތަށެވެ. ސިޔާސީ ވެށީގެ ކަންކަން ވެސް ބަދަލު ކުރަން ނިކުންނަނީ ފުލުހުންނާއި ސިފައިން އެވެ. އެ މީހުންގެ މައިގަނޑު މަސައްކަތެއްގެ ގޮތުގައި ލޭބަލް ވަނީ ސިޔާސީ ގޮތުން ސަރުކާރަށް ދަތިވާ ކަންކަން ހައްލު ކުރުމެވެ. ކޮންމެހެން މަގުތައް އަމާންކޮށް އާންމު ރައްޔިތުންނަށް ފަސޭހަކަން ހޯދައި ދިނުމަކީ ގައުމިއްޔަތު އިސްކުރުމަކީ ފުލުހުންނާއި ސިފައިންގެ މަސައްކަތެއްގެ ގޮތުގައި ނުފެނެ އެވެ. ފުލުހުންނާއި ސިފައިންގެ އިސްވެރިން ވިދާޅުވަނީ ކޯޓުން އަމުރެއް އަޔަސް އެބޭފުޅުން އަމަލު ކުރާނީ އެޓާނީ ޖެނެރަލްގެ އެންގެވުމާ އެއްގޮތަށް ކަމަށެވެ. މި ހުރިހާ ސަބަބުތަކެއް ވަށާ ޖެހުނީމާ ފެންނަ މަންޒަރަކީ، ރާއްޖޭގެ ހުރިހާ ބާރުތަކަކީ މިހާރު ރައީސުލްޖުމްހޫރީޔާއަށް ވެފައިވާ ކަމެވެ. ޝަރުއީ ދާއިރާ އާއި ރައްޔިތުންގެ މަޖިލިސްގެ ހުރިހާ ބާރުތަކެއް މި ވަނީ ރައީސުލްޖުމްހޫރިއްޔާގެ ކޮންޓްރޯލްގަ އެވެ. ޓެކްނިކަލީ ބުނާ ނަމަ މުޅި ދައުލަތް ވެފައި ވަނީ ރައީސުލްޖުމްހޫރިއްޔާއަށެވެ. އެކަމަކު މިއީ ރާއްޖޭގެ ގާނޫނު އަސާސީ އާއި ގާނޫނުތައް ކުރަހައި ދޭ މަންޒަރެއް ހެއްޔެވެ؟


Hulhuvanvee CBM ge power saving account eh\nހުޅުވަންވީ ސީބީއެމް ޕަވާ ސޭވިން އެކައުންޓެއް\nސީބީއެމްގައި ބަޔަކު ހިދުމަތް ހޯދަނީ: މި ބޭންކުގައި ފައިނޭންޝަލް ތަފާތު ޕްރޮޑަކްޓްތައް ހުރޭ- އަވަސް ފޮޓޯ\nރާއްޖޭގައި ހިދުމަތް ދޭ ބޭންކްތަކުގެ ތެރެއިން އެންމެ ތަފާތު ޕްރޮޑަކްޓްތައް ހުރި އެއް ބޭންކްއަކީ ކޮމާޝަލް ބޭންކް އޮފް މޯލްޑިވްސް (ސީބީއެމް) އެވެ. އެ ބޭންކް ހުޅުވިތާ މާގިނަ ދުވަހެއް ނުވިނަމަވެސް ތަފާތު ޕްރޮޑަކްޓްތައް ތައާރަފުކޮށްފައިވެ އެވެ. މީގެތެރޭގައި ޒުވާނުންނާއި ކުޑަކުދިން އަދި އަންހެނުންގެ އިތުރުން އިސް ރައްވެހިންނަށް ހާއްސަ ޕްރޮޑަކްޓްތައް ވެސް ހިމެނެ އެވެ. މީގެ ތެރެއިން އެއް ޕްރޮޑަކްޓްއަކީ ސީބީއެމްގެ ޕަވާ ސޭވިން އެކައުންޓް އެވެ. މިއީ ފަހަށް ރައްކާ ކުރަން ވަސީލަތެކެވެ.\nޕަވާ ސޭވިން އެކައުންޓް އަކީ ކޮބާ؟\nއާއްމުކޮށް ހުންނަ، ސޭވިންގް އެކައުންޓް އަކަށް ވުރެ ސީބީއެމްގެ "ޕަވާ ސޭވިން އެކައުންޓެއް" ގެ އިންޓްރެސްޓް ރޭޓް މައްޗެވެ. މި އެކައުންޓުގައި އިންޓްރެސްޓް ކަލްކިއުލޭޓް ކުރާނީ ކޮންމެ ދުވަހެއްގެ ބެލެންސް ބެލުމަށްފަހު މަހެއްގެ މައްޗަށް އެކައުންޓަށް އިތުރުވާނެ ގޮތަށެވެ. މި އެކައުންޓު ހުޅުވުމުން އޮންލައިން ބޭންކިންގެ ހިދުމަތާއި މޯބައިލް ބޭންކިން މެދުވެރިކޮށް ވެސް ޕަވާ ސޭވިން އެކައުންޓުން ފައިސާ މުއާމަލާތްތައް ކުރި އަށް ގެންދެވޭނެ އެވެ.\nސީބީއެމް ޕަވާ ސޭވިން އެކައުންޓު ޑޮލަރު އެކައުންޓާއި ރުފިޔާ އިން ވެސް ހުޅުވޭނެ އެވެ. އަދި ރުފިޔާ އާއި ޑޮލަރުން ހުޅުވާ ނަމަވެސް އިންޓްރެސްޓް ރޭޓް ތަފާތު ވާނެ އެވެ.\nބެލެންސްގެ ގޮތުގައި 250،000 އަށް ވުރެ ގިނަ ނަމަ: 2.50 ޕަސެންޓް\n50،000 އާއި 250،000ގެ ބެލެންސް އެއް ނަމަ: 2.25 ޕަސެންޓް\n50،000 އަށް ވުރެ ދަށުގެ ބެލެންސް އެއް ނަމަ: 2.0 ޕަސެންޓް\nބެލެންސްގެ ގޮތުގައި 25،000 އަށް ވުރެ ގިނަ ނަމަ: 2.25 ޕަސެންޓް\n5000 އާއި ،25،000ގެ ބެލެންސް އެއް ނަމަ: 2.00 ޕަސެންޓް\n5000 އަށް ވުރެ ދަށުގެ ބެލެންސް އެއް ނަމަ: 1.75 ޕަސެންޓް\nއެލިޖިބަލް ވަނީ ކޮން ބަޔަކަށް؟\nސީބީއެމްގެ ޕަވާ ސޭވިން އެކައުންޓް ރާއްޖޭގެ ކޮންމެ ރައްޔިތަކަށް ވެސް ފަސޭހަކަމާއެކު ހުޅުވޭނެ އެވެ. މި އެކައުންޓު ހުޅުވުމުގެ ފުރުސަތު 18 އަހަރު ފުރިފައިވާ ކޮންމެ މީހަކަށް ވެސް ލިބޭނެ އެވެ. ދިވެހި ރައްޔިތެއް ނޫން ނަމަ، ސައްހަ ވޯކް ޕާމިޓެއް ބޭނުންވާނެ އެވެ. މީގެ އިތުރުން ވަޒީފާ އެއްގައި އުޅޭ ކަމުގެ ލިޔުމެއް ވަޒީފާ ދޭ ފަރާތުން ބޭނުން ވާނެ އެވެ.\nޕަވާ ސޭވިން އެކައުންޓަށް ޑިޕޮސިޓްގެ ގޮތުގައި 5،000 ރުފިޔާ ދައްކަން ޖެހެ އެވެ. ޑޮލަރުން ނަމަ 500 ޑޮލަރު ޑިޕޮސިޓްގެ ގޮތުގައި ނަގާނެ އެވެ. މި އެކައުންޓާ ބެހޭ އިތުރު މައުލޫމާތު ސީބީއެމްގެ ނަމްބަރު 3332668 އަށް ގުޅުމުން ނުވަތަ ސީބީއެމްގެ ވެބްސައިޓުން ލިބެން ހުންނާނެ އެވެ.


Mourinho - Conte: guraama ah nimumeh neh\n19th October 2018 | Last update: 12:36\nމޮރީނިއޯ - ކޮންޓޭ: ހަނގުރާމައަށް ނިމުމެއް ނެތް\nބައެއް މީހުން ދެކޭ ގޮތުގައި، އެ ދެމީހުން އެ ކުރަނީ މާނައެއް ނެތް ބޭކާރު ކަމެކެވެ. އަނެއް ބަޔަކު ދެކޭ ގޮތުގައި، މިވަގުތު ފުޓްބޯޅައިގެ ފޯރި ގަދަ އުސްއަލި ތަކަކީ އެއީ އެވެ. އަދި އަނެއް ބަޔަކު ބުނަނީ އެއީ ފުޓްބޯޅަ ފޯރި ގަދަ ވާނެ ސަބަބެއް ކަމަށެވެ.\nއެއީ ކޮންކަމެއް ކަން އެންމެންނަށް ވެސް އެނގެ އެވެ. އަދި އެއީ ކޮން ދެމީހުންނެއްގެ ދެމެދުގައި ހިނގާ ކަމެއްކަންވެސް ސާފު ވެއެވެ. މެންޗެސްޓާ ޔުނައިޓަޑްގެ ކޯޗް ހޯސޭ މޮރީނިއޯ އާއި ވާދަވެރި ޗެލްސީގެ ކޯޗް އެންޓޯނިއޯ ކޮންޓޭގެ، ބަހުގެ ހަމަލާތަކެވެ. މި ފަހަކަށް އައިސް، އެ ދެ ކޯޗުން މީޑިއާ ބައްދަލުވާ ކޮންމެ ފަހަރަކު، ވާހަކަ ނިންމާ ލަނީ އެކަކު އަނެކެއްގެ ބޮލަށް އަރާވަރު ކޮށްފަ އެވެ. މިދިޔަ ސީޒަންގައި ވެސް މިކަން މިގޮތަށް ހިނގަހިނގާ އޮތެވެ. މި ސީޒަންގައި މި ދެވެރިންގެ މެދުގައި އަރާ ފޯރި މާ ގަދަ އެވެ. އެ ފޯރި ގަދަ ވެގެން އަރާރުން ގަނޑު ފަޅައިގެން ދާނީ ކޮން އިރަކުން ކަމެއް ވެސް ނޭންގެ އެވެ.\nކޮންޓޭ ވަނީ އޭނާގެ ވާދަވެރިޔާ އަކީ "ކުޑަ މީހެއް" ކަމަށްވެސް ބުނެފަ އެވެ. އަދި ޕޯޗްގަލް އަށް ނިސްބަތްވާ، މޮރީނިއޯ އަކީ "ފޭކް" މީހެއްގެ ގޮތުގައި ވެސް ކޮންޓޭ ލޭބަލް ކުރި އެވެ. ކޮންޓޭގެ ޒާތަށް ނިސްބަތްކޮށް މޮރީނިއޯ އެއްޗެއް ނުބުންޏަސް، އޭނާ، ކޮންޓޭއާ މެދު ކުރާ ތުހުމަތު ބޮޑެވެ. މޮރީނިއޯ ވަނީ މެޗް ފިކްސިންގެ ތުހުމަތު ކޮންޓޭގެ ބޮލުގައި އަޅުވާފަ އެވެ.\nކޮންޓޭ، 48 ބުނެފައިވަނީ، މޮރީނިއޯ، އޭނާއާ ބެހޭގޮތުން ބުނެފައިވާ ތޫނު ބަސްތައް މަތިން "ހަނދާން ނުނެތޭނެ" ކަމަށެވެ. މީޑިއާއިންވެސް އެވާހަކަ މަތިން ހަނދާނެއް ނުނެތޭނެވެ. އަދި އޭނާ މޮރީނިއޯ އަށް ނިސްބަތް ކުރި ވަހަކަތައް މަތިންވެސް މީޑިއާ ހަނދާން ނުނެތޭނެ އެވެ.\nމޮރީނިއޯ، ކުރިން ސިފާ ކުރާ ގޮތުގައި އޭނާ އަކީ "ސްޕެޝަލް ވަން" ނުވަތަ ހާއްސަ މީހެކެވެ. ކޮންޓޭ ވަނީ، މޮރީނިއޯ އޭނާގެ އަމިއްލަ ނަފުސައް ނިސްބަތް ކުރާ "ހާއްސަ" ޓެގުގެ މަންޒަރު ހަޑި ކުރަން މަސައްކަތް ކޮށްފަ އެވެ.\nމި މަހު ހަތަރު ވަނަ ދުވަހު، މޮރީނިއޯ ބުނީ، ދަނޑުގެ ޓަޗްލައިންގައި އޭނާ އަކީ ފާޑުފާޑަށް އުޅޭ މީހެއް ނޫން ކަމަށެވެ. އޭނާ އެހެން އެ ބުނީ ޗެލްސީގެ ބެންޗުގައި ހުރެ، އެ ޓީމު ލަނޑެއް ޖެހުމުން ކޮންޓޭގެ ގާތަށް އަންނަ ފޯރިއަށް ނިސްބަތްކޮށް ކަމަށް ބެލެވެ އެވެ.\nޓީމު ލަނޑު ޖެހުމުން، މޮރީނިއޯ ފޯރި ނެގުމުގެ ގޮތުން، މުޅި ޓްޗްލައިންގައި އޭނާ ނުދުވާ ވާހަކަ ދެއްކީ ޕްރިމިއާ ލީގްގެ އެހެން ކޯޗުންނަށް ރެފަރެންސަކަށް ވާކަށް ނޫނެވެ. އެއީ ކޮންޓޭއަށް ބަހުގެ ހަމަލާ ދޭން، މޮރީނިއޯ ދެއްކި ވާހަކަ އެއްހެން ވަރަށް ބޮޑަށް ހީވެ އެވެ.\nޖެހިގެން އައި ދުވަހު، ކޮންޓޭ ވަނީ، މޮރީނިއޯ ޒުވާން ކޯޗެއްގެ ގޮތުގައި ހުރިިއިރު، ޓީމު ލަނޑު ޖެހުމުން، ފޯރި ނަގައި ޓަޗު ލައިން ބޭރުގައި ދުވި ކަމުގެ ހެއްކެއް ދައްކާފަ އެވެ. ކޮންޓޭ ދެއްކި މިސާލަކީ، 2004 ޕޯޓޯގެ ކޯޗަކަށް މޮރީނިއޯ ހުރިއިރު، ޔުނައިޓެޑާ ދެކޮޅަށް، ޗެމްޕިއަންސް ލީގްގައި ކުޅުނު މެޗުގައި، ޕޯޓޯ ލަނޑު ޖެހުމުން މޮރީނިއޯ މުޅި ދަނޑުގައި ދުވުނު ދުވުމަށެވެ. އަދި ކޮންޓޭ ބުނީ، މޮރީނިއޯ ކުރިން ދެއްކި ވާހަކަތަކާއި ކުރި ކަންތައްވެސް އޭނާ [މޮރީނިއޯ] މިހާރު ހަނދާން ނެތިފައިވާ ކަމަށެވެ.\nކޮންޓޭއާ ގުޅުވައި، މޮރީނިއޯ، 54 ތުހުމަތު ކުރި މެޗު ފިކްސިންގެ މައްސަލައާ ބެހޭގޮތުން އޭނާ ވަނީ ތަފްސީލު ކޮށްދީފަ އެވެ. މޮރީނިއޯ ބުނީ، އިޓަލީގެ ސިއެނާގެ ކޯޗަކަށް، ކޮންޓޭ ހުރިިއިރު، މެޗު ފިކްސިންގެ ތުހުމަތުގައި، ކޮންޓޭ ސަސްޕެންޑް ކުރި ކަމަށެވެ. އަދި ދަނޑުގައި ހަބޭހަށް ފޯރި ނަގާ ކަމަށް، ކޮންޓޭ ބުނި ބުނުމަށް އޭނާ ބުނީ އެކަން އޭނާ ވަރަށް ބޮޑަށް މަދު ކޮށްފައިވާނެ ކަމަށެވެ.\nމެޗު ފިކްސިންގެ ތުހުމަތު މޮރީނިއޯ ކުރުމުން، ކޮންޓޭ ބުނީ އެއީ ތެދެއް ކަމަށާއި ނަމަވެސް އެކަމުގައި އޭނާ ހުރީ ހައްގު ގޮތުގައި ކަމަށެވެ. އަދި އޭނާ ސަސްޕެންޑް ވީ ދިފާއުގައި އެކަށީގެންވާ ހެކި ފޯރުކޮށް ނުދެވުމުން ކަމަށް، ކޮންޓޭ ބުންޏެވެ. އޭނާ ބުނީ މޮރީނިއޯ އެ ވާހަކަ ދައްކަނީ އޭނާ އަކީ "ކުޑަ މީހެއް" ކަމަށް ވުމުން ކަމަށެވެ. އަދި މޮރީނިއޯ ވަނީ ކުރިއަށް އޮތްތަނުގައި ވަރަށް ލޯ ޕްރޮފައިލް މީހަކަށް ކަމަށް ކަމަށް ކޮންޓޭ ބުންޏެވެ.\nމޮރީނިއޯއަކީ ފޭކް މީހެއް ކަމަށް، ކޮންޓޭ ބުނި ބުނުން، މިސާލެއްގެ ގޮތުގައި ކޮންޓޭ ދެއްކީ، ލެސްޓާ ސިޓީގެ ކުރީގެ ކޯޗް ކުލައުޑިއޯ ރަނިއޭރީގެ އިނގިރޭސި ބަހުގެ ފެންވަރާ މެދު މޮރީނިއޯ އޮއްސާލި ފާޑު ކިޔުމަށެވެ. އަދި އެކަން ފޫބެއްދުމުގެ ގޮތުން، ރަނިއޭރީ ލެސްޓާގެ ކޯޗް ކަމުން ވަކި ކުރުމުން މޮރީނިއޯ، ރަނިއޭރީގެ ދިފާއުގައި "ސީއާރް" ޖަހާފައިވާ ޓީޝާޓެއް ލައިގެން އުޅުނު ކަމަށެވެ. އެހެންވެ، ކޮންޓޭ ސިފަ ކުރީ މޮރީނިއޯ އަކީ ފޭކް މީހެއް ގެ ގޮތުގައެވެ.\nއާސެނަލްއާ ދެކޮޅަށް، ލީގްކަޕްގައި ރޭ ކުޅުނު މެޗުގެ ކުރިން ވާހަކަ ދައްކަމުން، އެންމެ ފަހުން ކޮންޓޭ ބުނީ، މޮރީނިއޯ އޭނާ [ކޮންޓޭ] އާ ބެހޭގޮތުން ދެއްކި ވާހަކަތައް ދުވަހަކުވެސް ހަނދަން ނުނެތޭނެ ކަމަށެވެ.\nކުރިއަށް އޮތް ދުވަސްތަކުގައި، މޮރީނިއޯ އާއި ކޮންޓޭގެ ޒުވާބު ބަދަލު ވާނީ ކޮން ދިމާލަކަށް ބާއެވެ. ދެ ކޯޗުންގެ ޒުވާބުން ދެން ތިލަ ވާނީ ކޮން ވާހަކަތަކެއް ބާވައެވެ.\nވެންގާގެ އިތުބާރު އޮންރީއަށް: މޮނަކޯގައި ކާމިޔާބު ހޯދާނޭ\nތިންގުނަ ބޮޑު މުސާރައަށްވެސް މެސީ ދީލައެއް ނުލި\nހުރިހާ ބަދުނާމެއް މޮރީނިއޯ ބޮލަށް ޖެހުމަކީ އިންސާފެއް ނޫން


ކުޑަކުދިންނަށް ހަމައެކަނި ޢުމުރަކާ ޙައްޤުތަކެއް ކަނޑައަޅައި ދޫކޮށްލައިގެން ކުދިން ގޯސްކުރުވުން ހުޓައިލާކަށް ނުވޭތޯ؟\nރާއްޖޭގެ ޤާނޫނުގައި ބުނާ ގޮތުން 18 ނުފުރޭ ކޮންމެ ކުއްޖަކީ ކުޑަ ކުއްޖެކެވެ. އެ ކުއްޖާއަށް ލިބެން ޖެހޭ ޙައްޤުތަކެއް ވެއެވެ. މި އުޞޫލަކީ ކިތަންމެ ރަނގަޅު އުޞޫލެއް ކަމަށް ޤަބޫލުކުރި ނަމަވެސް މައްސަލަތަކެއް އެބަހުއްޓެވެ.\nފުރަތަމަކަމަކީ ކުޑަކުއްޖަކު ކަމުގައި ބަލާ އުމުރުގެ ކުއްޖަކު ބޭނުންވެގެން ނަމަވެސް އެ ކުއްޖާ އާއިއެކު ޖިންސީ ގުޅުން ހިންގައިފިނަމަ އެ މީހަކަށް ބޮޑެތި އަދަބުތައް ދޭއިރު ޖިނާޢީ އެހެްނ ކުށްތައް ކުދިން ލައްވައި ކުރުވާ މީހާއަށް އެއްވެސް އަދަބެއް ނުދޭކަމެވެ. މިސާލަކަށް މަސްތުވާތަކެތި ބޭނުންކުރަން ދަސްކޮށްދީ އެކަމަށް މަގުފަހިކުރުވުމާއި މަސްތުވާތަކެތި ޑީލްކުރުވުމާއި ކުދިން ލައްވައި ވައްކަން ކުރުވުން ފަދަ ކުށްތައް ކުދިން ލައްވައި ކުރުވަމުން ގެންދާއިރު އެކަންކަން ކުރުވާ މީހުންގެ މައްޗަށް އެއްވެސް ޙުކުމެއް އިއްވުނުކަން އެނގެން ނެތުމެވެ.\nކޮންމެ އަހަރަކު 18 އަަހރު ނުފުރޭ އެތައް ކުދިން ލޯބިވެރިޔާ އާއިއެކު ކުރާ ކަންކަމުގެ ސަބަބުން އެބަ ދަރިން ވިހައެވެ. ލޯބިވެގެން ކުރުމުން އެކަން ޖިންސީ ގޯނާއަކަށް ނުވާނަމަ މިކިޔެނީ ކީކޭތޯއެވެ؟ މިދެއްކެނީ ކޮން ޙައްޤުތަކެއް ޙިމާޔަތްކުރުމުގެ ވާހަކަތޯއެވެ؟ ލޯބިގެން ކުރުމުން ފާފައަކަށް ނުވާގޮތަށް އިސްލާމް ދީނުގައި އޮތީ ކޮންކަމެއްތޯއެވެ؟ ލޯބިވެގެން ކުރުމުން ކުދިންގެ ހަށިގަނޑަށް އަނިޔާ ނުލިބެނީތޯއެވެ؟ ޙައްޤުތަކޭ ކިޔައިގެން އަޑުގަދަކުރާ ޖަމިއްޔާތަކަކީ ޝައިޠޯނާގެ ބައިވެރިން ނޫން ނަމަ މިގޮތަށް ލޯބިން ކުދިންނަށް އަނިޔާ ކުރާ މީހުން ހިފައި ހައްޔަރުކޮށް އަދަބުދޭން ގޮވާނުލަނީ ކީއްވެގެންތޯއެވެ؟\nކުޑަކުދިންގެ އަޚްލާޤަށް ބޮޑެތި ބަދަލުތަކެއް އަންނަމުން މިދަނީ އެކަމުގައި ގިނަ ފަރާތްތަކެއްގެ އިހްމާލުވުން ވަރަށް ބޮޑަށް އޮވެގެންނެވެ. ފުރަތަމަ ބައަކީ މައިންބަފައިން ނުވަތަ ބެލެނިވެރިން ކަމަށްވާއިރު ބެލެނިވެރިންނަށް ހުރި ޤާނޫނީ ހުރަސްތަކުގެ ވާހަކަ އެއްވެސް މުއައްސަސާއަކުން ދައްކާއަޑެއް ނީވެއެވެ!\nސުވާލަކީ ކުޑަކުދިންގެ ޢުމުރު ޤާނޫނުން ކަނޑައަޅައި އކުދިންނަށް ލިބެން ޖެހޭ ޙައްޤުތައް ޤާނޫނުގައި ބަޔާންވެގެންވާއިރު އެކުދިން ތިބެން ޖެހޭ އިންތައް ބަޔާންވެފައި ނެތުމެވެ. އެއިންތަކުން ކުދިން ބޭރުވާނަމަ އަޅަންޖެހޭ ފިޔަވަޅުތަކާއި އަޅަންޖެހޭ ފިޔަވަޅުތަކާއި ފިޔަވަޅު އަލަންޖެހޭ ފަރާތެއް ބަޔާންވެފައި ނެތުމެވެ.\nބެލެނިވެރިއަކު ނެތިއްޖެ ޙާލަތުގައި ކުދިން ހިޔާތަކަށް ގެންދިއުމުން ހިޔާވަހިކަން ލިބެއެވެ. ރައްކައުތެރިކަން ލިބެންވާވަރަށް ލިބޭކަމަށް އަދި ބުނެވޭކަށް ނެތެވެ. ސުވާލަކީ ކުދިންގެ އަޚްލާޤް ގޯސްވެ ދީނުން ބޭރުވެ، މުޖުތަމަޢުއަށް ނުރައްކަލަކަށްވާ ހާލަތުގައި ވެސް އިޞްލާޙް ކުރަން ކުރެވެނީ ކޮންކަމެއްތޯއެވެ؟ އެއްވެސް ކަމެއް ހަމަ އެބަ ކުރެވޭތޯއެވެ؟\nކޮންމެ ގޮތަކަށް މި މައްސަލަތައް ހުރި ނަމަވެސް ކުޑަކުދިން ނުބައި އަމަލުތައް ކުރާނަމަ އެކަމުގެ ޒިންމާ އުފުލަން ބޮޑެތި މީހުންނަށް ޖެހޭނެއެވެ! މައިންބަފައިންނަކީވެސް ބޮޑެތި މީހުންނެވެ. ސަރުކާރުގެ ކަމާއިބެހޭ އިދާރާތަކުގައި ވެސް ތިބީ ހަމަ ބޮޑެތި މީހުންނެވެ. ޤާނޫނު ހަދާ މަޖިލީހުގައި ތިބީވެސް ހަމަ ބޮޑެތި މީހުންނެވެ. ކުދިން ނުބައި އަމަލުތައް ކުރަން ޝައުޤުވެރިވަނީ ވެސް ހަމަ ބޮޑެތި މީހުންގެ އަމަލުތަކުގެ ސަބަބުންނެވެ. ވީމާ ކުދިން ގޯސްވެގެން މިދަނީ ހަމަ ބޮޑެތި މީހުންގެ ސަބަބުންނެވެ.\nކަންމިހެން އޮތުމުން ކުދިން ފަޟީޙަތް ކުރުމުގެ ބަދަލުގައި ކުދިން އިޞްލާޙްކުރަން މަސައްކަތްކުރާ ބައަކަށްވަމާތޯއެވެ!\n"ކުޑަކުދީންގެ ކަރާމަތާއި އަބުރަށް އުނިކަން އަންނަ ފަދަ ވީޑިއޯއާއި ފޮޓޯ ފަދަ ތަކެތި ސޯޝަލްމީޑިއާގައި ޢާއްމު ކުރުމަކީ މުސްލިމު މުޖުތަމަޢެއްގައި ކޮށްގެންވާނެ ކަމެއްނޫނެވެ. އެކުދިން ފަޟީޙަތްކުރުމުގެ ބަދަލުގައި ތަރުބަވީ ގޮތުން އެކަންކަން ހުއްޓުވަން މަސައްކަތްކުރުން އައުލާކަންބޮޑެވެ!" ޑރ. މުޙައްމަދު ޝަހީމް ޢަލީ ސަޢީދު\nރާއްޖޭގައިވެސް ކުރިއަށް އެގެންދަނީ އިސްލާމްދީން ހަލާކުކޮށްލާނެ ގޮތުގެ މިޕްލޭނެވެ! ވިސްނާށެވެ!


Kabothaketheege agu heyokurumah Male' gai Market thakahe alhany\nމާލޭ ލޯކަލް މާރުކޭޓު: ފައިލް ފޮޓޯ\n5 މެއި 20192ކޮމެންޓް\nކާބޯތަކެތީގެ އަގު ހެޔޮކުރުމަށް މާލޭގައި މާރުކޭޓުތަކެއް އަޅަނީ\nކާބޯތަކެތީގެ އަގު ހެޔޮކުރުމަށް މާލޭގެ އެކި ސަރަހައްދުތަކުގައި މާރުކޭޓުތަކެއް އެޅުމުގެ މަސައްކަތް ކުރިއަށް ދާކަމަށް މާލޭ ސިޓީ ކައުންސިލްގެ ޑެޕިއުޓީ މޭޔަރު ސަމާއު ޝަރީފް ވިދާޅުވެއްޖެއެވެ.\n"ރާއްޖެ ޓީވީގެ" "ފަލަސުރުހީ" ޕްރޮގްރާމުގައި ވާހަކަ ދައްކަވަމުން، ސަމާއު ވިދާޅުވީ އަމިއްލަ މީހުންގެ ބިންތަކުގައި ވެސް މާރުކޭޓު ހެދުމަށް މިހާރު ހުޅުވާލާފައިވާކަމަށެވެ. ވެސްޓު ޕާކު ސަރަހައްދާ ޓީ ޖެޓީގައި ވެސް ކުދި މާރުކޭޓުތަކެއް އެޅުމުގެ މަސައްކަތް ކުރިއަށް ދާކަމަށެވެ. އަދި ވިލިމާލޭގައި ވެސް ވަގުތީ މާރު ކޭޓެއް އެޅުމުގެ މަސައްކަތް ކުރަމުން އަންނަކަމަށެވެ. މި މާކެޓުތައް ކުރިއަށް އޮތް ދެތިން ދުވަސް ތެރޭގައި ހުޅުވޭނެކަމަށް އުންމީދުކުރާކަމަށެވެ.\nސަމާއު ވިދާޅުވީ ރާއްޖޭގައި ހައްދާ ބާވަތްތައް މާލެ ގެނެސް ސީދާ ދަނޑުވެރިންނަށް ވިއްކޭނެ އިންތިޒާމު ހޯދައި ނުނުމަށް އެސްޓީއޯގެ އޮފިޝަލުން މިހާރުވެއް ރާއްޖޭގެ އެކި ކަންކޮޅުތަކުގައި ހަރަކާތްތެރިވަމުން އަންނަކަމަށެވެ.\n"އަޅުގަނޑުމެން އެދެނީ ރޯދަމަށް އަގު ބޮޑު ނުކޮށް ކާބޯތަކެތި ވިއްކުމަށް،" ސަމާއު ވިދާޅުވިއެވެ.\nރޯދައަށް ކާބޯތަކެތީގެ އަގު ވަނީ އުފުލިފަ:\nމީގެ ދެތިން ދުވަސް ކުރިން މާލޭ ލޯކަލް މާރުކޭޓުން ކަރާ ކިލޯއެއް ވިއްކާފައި ވަނީ 15 ރުފިޔާއަށެވެ. އެކަމަކު މާދަމާ ރޯދަ މަސް ފެށޭއިރު ކަރާގެ ކިލޯއެއްގެ އަގު ވަނީ 30 ރުފިޔާއާއި 45 ރުފިޔާއާއި ދެމެދުގެ އަދަދަކަށް އުފުލިފައެވެ.\nމިރުހުގެ އަގު ވެސް ވަނީ 1000 ރުފިޔާއަށް މައްޗަށް އަރާފައެވެ. މިރުހުގެ އަގު އުފުލުނީ ވާރޭ ނުވެހި ގިނަ ދުވަސް ވުމުން އެންމެ ގިނައިން މިރުސް ހައްދަމުން އަންނަ ތ. ކަނޑޫދޫގެ ދަނޑުތައް ވަރަށް ބޮޑަށް ހަލާކުވެފައިވާތީއެވެ. މިދިޔަ މަހުގެ ތެރޭގައި ވެސް ވިޔަފާރިވެރިން ވަނީ ކަނޑޫދޫ މިރުސް ލިބުމުގައި ދަތިތަކެއް އުޅޭތީ މިރުހުގެ އަގު އުފުލޭނެ ކަަމަށް ބުނެފައެވެ.\nކޮންމެ އަހަރެއްގެ ރޯދަ މަހާއި ދިމާކޮށް މާރުކޭޓުގައި ތަކެތީގެ އަގު އުފުލެއެވެ. އަދި ވަކި ބާވަތެއް ބާޒާރުން ލިބުން ދަތިވާނަމަ ވަކިން ހާއްސަކޮށް އެ ބާވަތެއްގެ އަގު އުފުލާލައެވެ.\nޓްރެފިކް ކޮންޓްރޯލް ކުރުމަށް ވަނީ ފިޔަވަޅުތަކެއް އެޅިފައި:\nމާލޭގެ ޓްރެފިކް ކޮންޓްރޯލް ކުރުމަށް ވެސް ސިޓީ ކައުންސިލުން ވަނީ ހާއްސަ ފިޔަވަޅުތަކެއް އަޅާފައެވެ. އެގޮތުން ނަމާދު ވަގުތުތަކުގައި މިސްކިއްތައް ކައިރީގައި ފުލުހުން ބެހެއްޓުމާ، މުދާ އުފުލާ ވަގުތުތަކަށް ވެސް ބަދަލު ގެނެސްފައިވެއެވެ.\nލޯކަލް މާރުކޭޓުތައް ކައިރީގައި ވަނީ ޕާކް ކުރުމަށް ހާއްސަ ސަރަހައްދުތަކެއް ގާއިމް ކޮށްފައެވެ.\n"މާލޭ މާރުކޭޓާ ތަންކޮޅެއް ދުރުގަ ޕާކު ކޮށްލަން ޖެހިދާނެ. އެހެން ނަމަވެސް ޕާކު ކުރުމުގެ އިންތިޒާމް ހަމަޖައްސާފައިވަނީ ހުރިހާ ބޭފުޅުންގެ ފަސޭހައަކަށް،" ސަމާއު ވިދާޅުވިއެވެ.\nމާލޭ ސިޓީ މާލެ އިންފްލޭޝަން ރޯދަމަސް\nމާރުކޭޓް މަދުވެގެންތޯ އަގު ބޮޑުވެގެން މިއުޅެނީ؟\nމިހާރުވެސް ދަޑުވެރިން އަތުން ތަކެތިގަނެގެން ބޮޑުއަގުގާ ވިއްކަނީ މާރުކޭޓްގާ އުޅޭ ލޭބޯގުރޫޕް.މިކަން ޔަގީންކުރަން ކޮންމެދުވަހަކު ދޯނިތަކުން އެއްޗިހިވިއްކާގަޑީ ގޮސްބަލާ ތަޖުރިބާކޮއްލާ އެއިރުން އެގޭނެ އަގުބޮޑުކޮއް ތަކެތިވިއްކަނީ ކޮންބަޔެކަން.


ވިޔަރެއާލް ބަލިކޮށް ޔުނައިޓެޑް ގަދަ 16 އަށް\nޔުއެފާ ޗެމްޕިއަންސް ލީގުގެ ގްރޫޕް އެފްގައި މެންޗެސްޓާ ޔުނައިޓެޑާއި ވިޔަރެއާލް ބައްދަލުކުރި މެޗު ޔުނައިޓެޑުން ކާމިޔާބުކޮށް މުބާރާތުގެ ގަދަ 16 ގެ ބުރުން އެ ޓީމް ޖާގަ ހޯދައިފިއެވެ. އަންގާރަ ދުވަހުގެ ރޭ ވިޔަރެއާލްގެ ދަނޑުގައި ކުޅުނު މި މެޗު ޔުނައިޓެޑުން ކާމިޔާބު ކޮށްފައި ވަނީ 2-0 ގެ ނަތީޖާއަކުންނެވެ.\nމެޗުގައި ގިނަވަގުތު ބޯޅަ ހިފަހައްޓައިގެން ވިޔަރެއާލުން ކުޅުނު ނަމަވެސް އެ ޓީމަށް ވަނީ މެޗުގައި ލަނޑެއް ކާމިޔާބު ކުރެވޭ ގޮތްނުވެފައެވެ. މެޗުގެ ދެ ހާފުގައި ވެސް ވިޔަރެއާލްގެ މަނޫ ފޮނުވާލި ނުރައްކާތެރި ހަމަލާތައް ދިފާއުކުރުމުގައި ޔުނައިޓެޑްގެ ކީޕަރު ޑޭވިޑް ޑެހެއާ ވަނީ މޮޅު ކުޅުމެއް ދައްކާފައެވެ.\nމެޗުގެ ފަހު ފަނަރަވަރަކަށް މިނެޓް ޔުނައިޓެޑުން ޑޮމިނޭޓްކުރި އިރު އެ ވަގުތުގެ ތެރޭގައި ޔުނައިޓެޑުން ވަނީ ދެ ލަނޑު ޖަހާފައެވެ. ފުރަތަމަ ލަނޑު 78 ވަނަ މިނެޓުގައި ކާމިޔާބު ކޮށްދީފައި ވަނީ ކްރިސްޓިއާނޯ ރޮނާލްޑޯއެވެ. ރޮނާލްޑޯ ވަނީ މި ސީޒަންގައި ޗެމްޕިއަންސް ލީގުގައި ކުޅުނު ފަސް މެޗުގައި ވެސް ލަނޑުޖަހާފައެވެ. ޔުނައިޓެޑް ޗެމްޕިއަންސް ލީގުގައި ކުޅުނު ފަސް މެޗުގައި 10 ލަނޑު ޖަހާފައިވާއިރު އޭގެ ތެރެއިން6ލަނޑު ޖަހާފައި ވަނީ ރޮނާލްޑޯއެވެ.\nމެޗުގައި ޔުނައިޓެޑުން ކާމިޔާބުކުރި ދެވަނަ ލަނޑު 91 ވަނަ މިނެޓުގައި ބްރޫނޯ ފެނާންޑޭޒް ތަނަވަސް ކޮށްދިން ފުރުޞަތެއްގައި ކާމިޔާބު ކޮށްދީފައި ވަނީ ސަންޗޯއެވެ. މިއީ މި ސީޒަނަށް ބްރޫޝިއާ ޑޯޓްމަންޑުން ޔުނައިޓެޑަށް ގެނައި ސަންޗޯ އެ ޓީމަށް ކާމިޔާބު ކޮށްދިން ފުރަތަމަ ލަނޑެވެ.\nމި ގްރޫޕްގައި ހިމެނޭ އަނެއް ދެ ޓީމް ކަމަށްވާ އެތުލާންޓާއާއި ޔަންގް ބޯއީސް އަންގާރަ ދުވަހުގެ ރޭ ބައްދަލުކުރި މެޗު ނިމިގެން ގޮސްފައި ވަނީ 3-3 ގެ ނަތީޖާއިން ދެ ޓީމް އެއްވަރު ވެގެންނެވެ.\nމި ގްރޫޕްގައި ކޮންމެ ޓީމަކަށް ބާކީ އެއްމެޗު އޮތްއިރު ފަސް މެޗުން 10 ޕޮއިންޓް ހޯދައިގެން ޔުނައިޓެޑް ވަނީ އަނެއް ބުރުން ޖާގަ ހޯދާފައެވެ. މި ގްރޫޕްގެ ދެވަނާގައި ވިޔަރެއާލް އޮތީ ފަސް މެޗުން ލިބުނު7ޕޮއިންޓާއިއެކުއެވެ. އެތުލާންޓާއަށް6ޕޮއިންޓް ލިބިފައިވާއިރު ތާވަލުގެ ފުލުގައި4ޕޮއިންޓާއިއެކު އޮތީ ޔަންގް ބޯއީސްއެވެ.


Dhauvaa Thah Beyru Kohllumun Adeeb Minivan Vejje | Hathaavees\nދައުވާތަށް ބޭރުކޮށްލުމުން އަދީބު މިނިވަންވެއްޖެ\nކުރީގެ ނާއިބު ރައީސް އަހުމަދު އަދީބުގެ މައްޗަށް ދައުލަތުން އުފުލި ހަތް ދައުވާ ވެސް ކްރިމިނަލް ކޯޓުން ބޭރުކޮށްލުމުން އޭނާ މިނިވަންވެއްޖެއެވެ.\nމިދިޔަ އާދީއްތަ ދުވަހު ބޭއްވި އަޑުއެހުމުގައި އަދީބު ވިދާޅުވީ ދައުލަތާއި އެކުގައި އިއުތިރާފު އެއްބަސްވުމެއް އެކުލަވާލާ އެ އެއްބަސްވުމުގައި ސޮއި ކުރީ ބޭސްފަރުވާ އަށް ދިއުމަށް ކަމަށެވެ.\nއެ ދައުވާތައް ބާތިލް ކުރުމާ އެކު، ޝަރީއަތް ނިމެންދެން ބަންދު ކޮށްފައި ހުރި އަދީބު އެއްކޮށް މިނިވަންވީއެވެ.\nPrevious ދިވެހި ސަރުކާރު ލާދީނިއްޔަތަށް ހިތްވަރުދޭ: ޝިޔާމް\nNext އީވާ ޑރ. އިޔާޒަށް: ދީނުގެ ނަމުގައި އަންހެނުންނަށް ފުރައްސާރަ ކުރަން ޖާގައެއް ނުދޭނަން!


Agu control kuranee bidheyseen, dhivehi seytun kobaa? | ThePress\nއަގު ކޮންޓްރޯލް ކުރަނީ ބިދޭސީން، ދިވެހި ސޭޓުން ކޮބާ؟\nދަތުރުވެރިންގެ މާރުކޭޓު ގޮޅިއެއްގައި ބިދޭސީ ސޭޓާއި ދިވެހި ސޭޓް މަޑުކޮށްލައިގެން / ފޮޓޯ: ޙުސައިން މަޙްތޫމް | ދަޕްރެސް\n"ތިވާހަކަ ދައްކަަން ވެއްޖެއްޔާ ދެމީހުން ޖެހޭނީ އަނދިރިތަނެއްގައި ކާކުކަން ވަކި ނުވާގޮތަށް މި ވާހަކަ ދައްކަން. މި ފެންނަނީ ޝޭހް ހަސީނާގެ ސަރަހައްދު" މާލޭގެ ދަތުރުވެރިންގެ މާރުކޭޓުގައި ވިޔަފާރި ކުރާ ދިވެހި މީހެއް، އެއް ބަރިއަކަށް ހުރި ގޮޅިތަކަށް އިޝާރާތް ކުރަމުން ބިދޭސީން ދައްކަމުން ބުންޏެވެ. ހަގީގަތަކީވެސް މިއީއެވެ. މާލޭގެ މާރުކޭޓުގެ ގޮޅިތަކުން ފެށިގެން، މަސްދޯނިތަކުގެ ފަޅުވެރިންނާ ހަމައިން އެންމެ ލަގްޒަރީ ރެސްޓޯރެންޓްގައި ވެސް މިހާރު މަސައްކަތް ކުރަނީ ބިދޭސީންނޭ ބުނުމަކުން ދޮގަކަށް ނުވާނެއެވެ.\nމިއީ މިއަދު ކުރިއަރަމުން އަންނަ ރާއްޖެ ދެކޭ އިގްތިސާދުގެ އެންމެ ކިލަނބު ހިސާބެވެ. ދިވެހިންގެ ވިޔަފާރިތައް މަދު ބިދޭސީންތަކެއްގެ އަތްމައްޗަށް ދޫކޮށްލާައި އެކަމުގެ ސަބަބުން ދިވެހިންގެ ޖީބަށް އުނދަގޫވާ ހިސާބެވެ. މި ދައްކަނީ ބިދޭސީން ރާއްޖޭގެ ވިޔަފާރިތަކުގައި އަތްގަދަކޮށްލި ވާހަކައެވެ. ސިނާއަތްތަކުގައި ފައި ވިއްދާ ދިވެހިންނަށް ވުރެ ބިދޭސީންގެ ބާރު އެތަންތަނުގައި ހިނގާ ވާހަކައެވެ.\nދަތުރުވެރިންގެ މާރުކޭޓު ގޮޅިއެއްގައި ބިދޭސީއަކު ކާށި އެހެނީ / ފޮޓޯ: ޙުސައިން މަޙްތޫމް | ދަޕްރެސް\nމި ރޯދަމަސް ފެށިގެން އައި އިރު، މާލޭގެ މާރުކޭޓުގައި ހުރި 50 ވަރަކަށް ގޮޅީގެ ތެރެއިން މަދު ގޮޅިއެއް ފިޔަވައި ދެން ހުރި ގޮޅިތަކުގައި ތިބީ ބިދޭސީންނެވެ. ދިވެހިން ދަނޑުގޮވާން ކޮށްގެން ހައްދާ ތަކެތި ވިއްކާ ތަނެވެ. ނަމަވެސް ހަގީގަތް ބަދަލުވެ ފެންނަ މަންޒަރު ބަދަލު ވެއްޖެއެވެ. މާރުކޭޓުގެ ކޮންމެ ގޮޅިއަކަށް މިއަދު ބަލައިލިއަސް ފެންނަނީ ބިދޭސީންނެވެ. ސޭޓަކަސް އެސިސްޓެންޓަކަސް މުދާ އުފުލާނެ މީހަކަސް އަދި ގޮތް ނިންމާ މީހަކަށް ވިޔަށް މިއަދު ހުރީ ބިދޭސީއެކެވެ.\nދިވެހި މީހާ ޖީބަށް ލާރި، ތަން ހިންގަނީ ބިދޭސީން\nމާރުކޭޓް ގޮޅިތައް ކޮންމެ ރޯދަމަހަކަށް ގުރުއަތުލާ ދިވެހިންނަށް ދެނީ ދިވެހިން ހައްދާ ތަރުކާރީއާއި މޭވާގެ ބާވަތްތައް ވިއްކުމަށެވެ. ނަމަވެސް ކަންވަނީ އެހެނެން ނޫނެވެ. މަދު ބަޔަކު ނޫނީ މިކަން މިގޮތަށް ނުކުރެެއެވެ. މީގެ ކުރިން ދައްކަނީ ނުފޫޒުން ގޮޅިތައް ދޭ ވާހަކައެވެ. ދެން ބޮޑު އަގުގައި އެ ގޮޅިތައް ދޫކުރާ ވާހަކައެވެ. ކަން މިހެން ވުމާއެކު އެ ގޮޅިތައް ނަގަނީ ގިނައިން ބިދޭސީންނެވެ. ގޮޅީގެ ވެރިއަކީ ދިވެއްސެކެވެ. އެހެންކަމުން ބިދޭސީ މީހާއަށް އެތަނުގައި ވިޔަފާރިކުރުމަށް ހުރަހެއް ނެތެވެ.\nމިއީ ދިވެހިންގެ ތެރޭގައި މަދުން ނަމަވެސް ފެންނަ ނޭދެވޭ މަންޒަރެކެވެ. މަދު ލާރިކޮޅެއްގެ ދަހިވެތިކަމުގައި ދިވެހި ނިކަމެތި ވިޔަފާރިވެރިޔާއަށް ލިބެންވީ ހައްގު ނިގުޅައިގަނެ، ނުފޫޒުގަދަ މީހާ އެކަން މަގުފަހިކޮށްދެނީ ބިދޭސީ މީހާއަށެވެ. ވާނީވެސް އެހެންތާއެވެ. ގިނައިން ފައިސާ ދޭނަމަ މޫނަކަށް ކަދުރާއަކަށް ނުބަލާނެތާއެވެ.\nދަތުރުވެރިންގެ މާރުކޭޓު ގޮޅިއެއްގައި ވިޔަފާރިކުރާ ދެ ބިދޭސީއެއް / ފޮޓޯ: ޙުސައިން މަޙްތޫމް | ދަޕްރެސް\nމިހެން ވުމުގެ ސަބަބުން މިއަދު މާރުކޭޓުގެ ކޮންމެ ދިމާލަކަށް ބަލައިލިއަސް ފެންނަނީ ބިދޭސީ ސޭޓެކެވެ. ހަމަ އެއާއެކު އެމީހުންގެ ބާރު ހިނގާތަނެވެ. ބޭނުން އެއްޗެއް ބޭނުން ގޮތަކަށް ވިއްކާލާތަނެވެ. ދިވެހި ވިޔަފާރިވެރިޔާ ގެންނަ އެތިކޮޅު ނުވިކި ހަލާކުވެގެން އެއްލައިލައި މަންޒަރެވެ.\nނަން ނުޖެހުމަށް ޝަރުތުކޮށް ވާހަކަ ދެއްކި ހައުސިން މިނިސްޓްރީގެ މުވައްޒަފަކު ބުނީ ކުރީ ސަރުކާރުން އެމީހުން ބޭނުންވާ ލިސްޓަށް ގޮޅިތައް ބަހާލާކަމަށެވެ. އަދި މިކަމުގެ ފަހަތުގައި ތިބެނީ މަޖިލިސް މެންބަރުން ކަމަށާއި، އެމީހުން ދޭ ލިސްޓްގައި ތިބި މީހުންނަށް ތަންތަން ދިނުމަށްފަހު ނޫނީ އެހެން ބަޔަކަށް ނުލިބޭ ކަމަށެވެ.\n"އެ ލިސްޓްގައި ތިބެނީ މުޅިން ވެސް އެކްޓިވިސްޓުން. އެމީހުން ބޭނުންވާ ބަޔަކަށް ގޮޅިތައް މިދެެނީ. ދިނީމަ އެމީހުން ބޮޑު އަގުގައި އެތަންތަން މިދެނީ ބިދޭސީންނަށް. ގިނަ ގޮޅިތައް ދީފައި ހުރީ އެހެން. ދެން މައްސަލައެއް ޖެހުނީމަ އެއްކަލަ ދިވެހި މީހާ މި އަންނަނީ. މިއީ އަޑިއަޑިން ނިންމާ ކަމެއްވީމަ މައްސަލަ ޖެއްސިޔަށް މިކަމަށް ހައްލެއް ނުލިބޭ"\nނަން ނުޖެހުމަށް ޝަރުތުކޮށް ވާހަކަ ދެއްކި ހައުސިން މިނިސްޓްރީގެ މުވައްޒަފު ކިޔައިދިނެވެ.\nއަގު ކޮންޓްރޯލް ކުރަނީ ބިދޭސީން، ދިވެހި ސޭޓުންގެ ބާރެއް ނެތް\nބާޒާރުގައި އަގު ކޮންޓްރޯލް ނުވެ ރޯދަމަހު އުފުލިގެންދާ ވާހަކައަކީ އާންމު ވާހަކައެކެވެ. ކިތަންމެ އަގުބޮޑުވިޔަސް އެއީ މިއަދު އާ ކަމަކަށް ނުވެއެވެ. މިހެން ދިމާވަނީ މާރުކޭޓް ގޮޅީގައި ހުންނަ އެއްކަލަ ބިދޭސީ މީހާގެ ބާރު ހިނގާތީއެވެ. ރޯދަ މަހަށް ކިތަންމެ އަގުބޮޑަސް އެއްޗެހި ގަންނާނެ ކަމުގެ ޔަގީންކަން އޮތީމައި އަގު ބޮޑު ކުރަނީއެވެ.\nދަތުރުވެރިންގެ މާރުކޭޓު ގޮޅިއެއްގައި ބިދޭސީ ސޭޓަކު ކުރުނބާ ކަނޑާފައި ފުޅިއަކަށް އަޅަނީ / ފޮޓޯ: ޙުސައިން މަޙްތޫމް | ދަޕްރެސް\nބިދޭސީން ކޮންޓްރޯލް ކުރާ ގޮޅިތަކާއި ދިވެހިންގެ ގޮޅިތައް އަޅާ ކިޔާ އިރު، ބިދޭސީން އެއްޗެހި ވިއްކަނީ އަގުބޮޑުކޮށެވެ. އަދި ދިވެހި ސޭޓުންނަށް ޖެހެނީ އެމީހުން އަގު ހަދައިގެން ވިއްކާ ވަރަކަށް އެމީހުންގެ ތަކެތިވެސް ވިއްކާށެވެ. ކަން ހިނގާނީ ވެސް މިހެންނެވެ. އެއިރަކު ޑިމާންޑް އޮތް ގޮތަކަށް އަގު ވެސް ބަދަލުކުރަން ޖެހެއެވެ.\n"ބިދޭސީން އެއްޗެހި ނަގަނީ އެމީހުންގެ ރަށްޓެހި އެހެން ބިދޭސީން އަތުންނެވެ. ވިއްކަނީ އެމީހުން ހިތު ހުރި އަގަކަށެވެ. އަހަރުން ބޭނުންވާ އަގަކަށް ނުވިއްކޭ. އަހަރުންގެ ކޮންޓްރޯލެއް މިތާކު ނޯވޭ. ނަމުގައި މިއީ ދިވެހި މާރުކޭޓެއް، ކަމުގައި މިއީ ބިދޭސީންގެ ވިޔަފާރި އައްޑާއެއް"\nމާރުކޭޓުގައި ވިޔަފާރިކުރާ މަދު ދިވެހިންގެ ތެރެއިން މީހަކު ވާހަކަ ދައްކަމުން ބުންޏެވެ.\nވިޔަފާރިވެރިޔާ ބުނީ އަގުތައް ކޮންޓްރޯލް ނުވެ ދަނީ ވެސް ބިދޭސީންނާ ހެދި ކަމަށެވެ. އަދި އެމީހުން ގޮޅިތައް ނަގައިގެން ވިޔަފާރި ކުރާ އިރު، އެމީހުން ބޭނުން އަގެއްގައި ވިޔަފާރި ކުރަމުންދާ ކަމަށެވެ.\nހައްލެއް ނެތް މައްސަލައެއް\nމިއީ މިހާތަނަށް އެއްވެސް ސަރުކާރަކަށް ހައްލުކޮށްދެވިފައިވާ މައްސަލައެއް ނޫނެވެ. އަދި މި މައްސަލަ ހައްލުކުރެވޭނެ ނިޒާމެއް ވެސް މިހާތަނަށް އެއްވެސް ސަރުކާރަކަށް ގާއިމް ކުރެވިފައި ނެތެވެ. ބިދޭސީންނަށް ސޭޓުންގެ ގޮތުގައި ނުތިބެވޭނެ ކަމަށް ގަވާއިދުތައް ބުނާއިރު، އެކަން ބަލާ ތަންފީޒުކުރަން ތިބި ބަޔަކަށް އެކަން މައްސަލައަކަށް ވާ ހެނެއް ހިޔެއް ނުވެއެވެ. ވާނަމަ އެކަން ހައްލުކުރަން މަސައްކަތް ކުރާނެކަމަށް ގިނަ ބަޔަކު ގަބޫލުކުރެއެވެ.\nދަތުރުވެރިންގެ މާރުކޭޓު ގޮޅިއެއްގައި ވިޔަފާރިކުރާ ބިދޭސީއެއް / ފޮޓޯ: ޙުސައިން މަޙްތޫމް | ދަޕްރެސް\nމާރުކޭޓޫން ވާހަކަ ދެއްކި ދިވެހި ވިޔަފާރި ވެރިއެއް ބުނީ، އޭނާ މާރުކޭޓު ގޮޅި ނަގައިގެން ވިޔަފާރި ކުރާތާ މިހާރު ހަތް އަހަރު ވެދާނެ ކަމަށެވެ. އަދި އޭނާ ގޮޅި ނަގަނީ އެހެން މީހެއްގެ އަތުން ކަމަށާއި، 2000 ރުފިޔާގެ ކުއްޔެއް ދޭން ޖެހޭ ތަނަކަށް އޭނާ ކޮންމެ މަހަކު ގޮޅީގެ ވެރިޔާއަށް 8000 ރުފިޔާ ދެމުންދާ ކަމަށެވެ.\nގޮޅިތައް ބޭނުން ބަޔަކަށް ބަހާލާފައި މި އޮތީ. އެންމެ ފަހުން މިދިޔަ ޑިސެމްބަރުގައި ކަންނޭގެ ގޮޅިތައް ދިނީ. އަހަރުން ވިޔަފާރި ކުރާ މީހުންނަށް ނުލިބޭ މިއިން ތަނެއް. މި ލިބެނީ އެއްކަލަ މިނިސްޓަރާއި އޭނާގެ އަންހެނުންނާއި މި މަސައްކަތް ނުކުރާ މީހާއާއި ދެން ގޮސް އެމީހުން ބޭނުން ބަޔަކަށް. މިކަން ހައްލު ކުރެވޭނީ ސަރުކާރުން މިކަންކަން ބަލާ ފިޔަވަޅު އަޅައިގެން. ދޯދިޔާވެގެން މިކަމެއް ނުވާނެ.\nމާރުކޭޓުގައި ވިޔަފާރި ކުރާ ދިވެހި ވިޔަފާރިވެރިއަކު ބުންޏެވެ.\nމިކަމަށް އަވަސް ހަލެއް ގެންނަން މިއަދު ވަނީ ޖެހިފައެވެ. އެހެން ނޫންނަމަ ދިވެހިންގެ އުފެއްދުންތައް ބާޒާރަށް ނެރެން އޮތް ހަމައެކަނި ފުރުސަތު ވެސް ގެއްލި އެކަން ވެސް ބިދޭސީންގެ އަތްދަށު ވެދާނެއެވެ. މިކަން ގަބޫލުކުރާ ގިނަ ދިވެހިން ތިބި އިރު، މިފަދަ ކަމެއް ހިނގައިދަނީ އަމިއްލަ އެދުމުން ފޯވެފައި ތިބި މަދު ދިވެއްސެއްގެ ސަބަބުންނެވެ. ދިވެހިންނަށް ބިދޭސީން ނުލައި އެއްކަމެއް ވެސް ނުކުރެވެނީއެވެ. މިއީ މިއަދުގެ ހުތުރު ހަގީގަތެވެ.\nހަބަރު ރިޕޯޓް ރޯދަ ބާޒާރު ވިޔަފާރި


ރާއްޖެއިސްލާމް | ދީނީ ލިޔުން | Page 3\nޞިއްޙަތާއި ވަގުތަށް ސަމާލުވާށެވެ\nއެޑްމިން 11 ސެޕްޓެމްބަރ 2011\nލިޔުނީ: އާދަމް އިސްލާމްދީނަކީ ދިރިއުޅުމަށްވާ ފުރިހަމަ މަގެކެވެ. އިންސާނާގެ ޙަޔާތުގައި ދިމާވެދާނެ އެންމެހާ ކަމެއްގެ ކާމިޔާބު މުޖައްރިބު ޙައްލު އެދީނުގައި ބަޔާންވެގެންވެއެވެ. އެދީނުގެ އެއްވެސް އަސާސެއްގައި އުނިކަމެއްނުވެއެވެ. އެހެންކަމުން މިމަތިވެރި ދީނަކީ ރޫޙާނީ އަދި ޖިސްމާނީ ބަލިމީހުންގެ ކަރުހިއްކުން ފުރިހަމަގޮތުގައި ފިލުވައިދޭނެ އެންމެ ސާފު ފެންއާރެވެ. އެހެނީ ކީރިތިޤުރުއާނާ މޫރިތިސުންނަތުގެ އަލިގަދަ ދަލީލުތަކަށް ބަރާބަރަށް ތަބާވާ މީހެއްގެ ޙަޔާތުގެ އެއްވެސް މަޤާމެއްގައި މާޔޫސްވެ ހިތްދަތިވެ ބޭޤަރާރުވާކަށްނުޖެހޭނެއެވެ. އިސްލާމްދީން އަމުރުކުރަނީ ﷲ ތަޢާލާ، އިންސާނާއަށް މިންވަރުކުރައްވާފައިވާ އެންމެހާ މަތިވެރި […]\nއެޑްމިން3ސެޕްޓެމްބަރ 2011\nތަރުޖަމާާ: އިނާޒް ޢަދުނާން ބަރަކާތްތެރި ރަމަޟާން މަސް އަޅުގަނޑުމެންނާ އަލްވަދާޢު ކިޔައިފިއެވެ. އެއީ ރަޙްމަތާ ބަރަކާތުން ފުރިގެންވީ ދުވަސްތަކަކާ ރޭތަކެކެވެ. އެއީ ކީރިތިޤުރުއާނުގެ މައްސަރެވެ. ތަޤުވާ އާއި ކެތްތެރިކަމާ ޞަދަޤާތާ ޖިހާދާއި ފާފަފުއްސެވުމާއި ރަޙްމަތާއި ނަރަކައިން މުއްތިކުރެއްވުމުގެ މައްސަރުވެސްމެއެވެ. ސުވާލަކީ ރޯދައިގެ މަދަރުސާއިން ޙާޞިލްކުރަންޖެހޭ ތަޤްވާވެރިކަމުގެ މަތިވެރި ސިފަތައް އަޅުގަނޑުމެންނަށް ޙާޞިލްކުރެވުނުތޯއެވެ؟ އަޅުގަނޑުމެންގެ ހަވާނަފްސާ ހަނގުރާމަކޮށް އެނަފްސުގެ އެދުންތައް ބަލިކުރާނެ ހިތްވަރާ ފަންވަރު އަޅުގަނޑުމެންނަށް ލިބިއްޖެތޯއެވެ؟ އަޅުގަނޑުމެންނަށް އަޅުގަނޑުމެންގެ ޢަމަލުތައް ބެހެއްޓުނީ ﷲ ތަޢާލާ ރޯދަވެރީންނަށް ދެއްވުމަށް […]\nއެޑްމިން 21 އޯގަސްޓް 2011\nލިޔުއްވީ: އައްޝައިޚް އާދަމް ޝަމީމް ބިން އިބްރާހީމް بسم الله الرحمن الرحيم الحمد لله والصلاة والسلام على رسوله وعلى آله وصحبه وسلم تسليما. وبعد: ވަގުތު ފާއިތުވުމުގެ ކުރިން، އޭގެ ފައިދާ ރަނގަޅު ގޮތުގައި ލިބިގަންނާށެވެ! އަތުވައްޖެ ކޮންމެ އެއްޗަކީ އެނބުރި ދާނެ އެއްޗެކެވެ.އިއްޔެ އަޅުގަނޑުމެން ވަރަށް ހޫނު މަރުހަބާއެއް ކިޔައި، އިސްތިގުބާލުކުރި އިތްޒަތްތެރި މެހެމާނު އަޅުގަނޑުމެންނާއި ވަކިވެދާން ގާތް ވެއްޖެއެވެ. ބަރަކާތްތެރި ރަމްޞާންމަސް އަޅުގަނޑުމެންގެ ގާތަށް އައީ އިއްޔައެވެ. މިއަދު […]\nއެޑްމިން 11 އޯގަސްޓް 2011\nތަރުޖަމާ: އިނާޒް ޢަދުނާން ޖިސްމާނީ ބަލިމަޑުކަމާއި މުދާތައް ނެތިވެދިޔުމާއި ލޯބިވާމީހުން ވަކިވެދިއުމާއި ހަނގުރާމައިން ބަލިވުމާއި އަދިވެސް ތަފާތު ޙާދިޘާތަކާއި ކާރިޘާތައް ކުރިމަތިވާހިނދު މުއުމިނުއަޅާ ޢަމަލުކުރަންވީގޮތް ކީރިތިޤުރުއާނާ މޫރިތިސުންނަތުގައި ބަޔާންކުރައްވާފައިވެއެވެ. އޭގެތެރެއިން ބައެއްކަންތައް މިތާނގައި ބަޔާންކޮށްލާނަމެވެ. އިތުބާރާއި ޔަޤީންކަން މުޞީބާތުގެ ވަގުތުގައި ﷲ ތަޢާލާ އާއި މެދު މުސްލިމްއަޅާގެ ހިތުގައިވާ އިތުބާރާއި ޔަޤީންކަން އިތުރުކޮށް ތާޒާކުރަންވާނެއެވެ. ދުނިޔޭގެ ދިރިއުޅުމާ އޭގެ އުނދަގޫތަކަކީ ވަގުތީއެއްޗެއްކަމާއި އާޚިރަތުގެ ޙަޔާތާއި އޭގެ ރާޙަތަކީ ދާއިމީ އެއްޗެއްކަމުގައެވެ. އަދި އޭނާއަށް ލިބިފައިވާނަމަ ވާ […]\nއަޞްލު ލިޔުއްވީ: ސަމާޙަތުއްޝައިޚް ޢަބްދުލްޢަޒީޒް ބުނު ޢަބްދުﷲ ބުނު ބާޒް (ރަޙިމަހުﷲ) ތަރުޖަމާ: އައްޝައިޚް އާދަމް ޝަމީމް ބިން އިބްރާހީމް ދެންފަހެ އަހްލުއްސުންނާ ވަލްޖަމާޢަތުގެ އަހުލުވެރިން ދަންނައެވެ. އެބައިމީހުން ﷲ ސުބުޙާނަހޫ ވަތަޢާލާ އެކަލާނގެ ފޮތާއި، އެކަލާނގެ ރަސޫލާ މުޙައްމަދު ޞައްލަﷲ ޢަލައިހި ވަސައްލަމަގެ ޞައްޙަ ސުންނަތުގައި އެކަލާނގެ ޛާތުފުޅާއި މެދުގައި ސާބިތުކުރައްވާފައިވާ އެންމެހައި ސިފަފުޅެއް، އެއަށް މިސާލުޖެހުމަކާނުލައި ސާބިތުކުރެއެވެ. އަދި އެބައިމީހުން އެކަލާނގެ ސިފަފުޅުތައް ނެތިކުރުމުން ބަރީއަވެ، އެކަލާނގެއާ އެކަލާނގެ ޚަލްޤުތަކުންނާއި ވައްތަރުވުމާއި އެއްގޮތްވުމުން އެކަލާނގެ […]\nޢަޤީދާ, ދީނީ ލިޔުން, ސިލްސިލާ\nޞައްޙަ ޢަޤީދާ – 4\nއެޑްމިން 28 ޖުލައި 2011\nއަޞްލު ލިޔުއްވީ: ސަމާޙަތުއްޝައިޚް ޢަބްދުލްޢަޒީޒް ބުނު ޢަބްދުﷲ ބުނު ބާޒް (ރަޙިމަހުﷲ) ތަރުޖަމާ: އައްޝައިޚް އާދަމް ޝަމީމް ބިން އިބްރާހީމް ﷲ އަށް އީމާންވުމުގެ ތެރޭގައި: ކީރިތިޤުރުއާނާއި، ރަސޫލާގެ އަރިހުން ސާބިތު ޙަދީޘްގައި ވާރިދުވެފައިވާ ﷲ ގެ ރިވެތި އިސްމުފުޅުތަކާއި މަތިވެރި ސިފަފުޅުތަކަށް އީމާންވުން ހިމެނެއެވެ. އެއީ އެކަލާނގެ އިސްމުފުޅުތަކާއި، ސިފަފުޅުތަކުގެ މާނަ ބަދަލުކުރުމަކާއި، އަދި ނެތިކުރުމަކާއި، އެހެންއެއްޗަކާއި ވައްތަރުކުރުމަކާއި، މިސާލުޖެހުމަކާ ނުލައި އީމާންވުމެވެ. އަދި ކިޔެއް! އެކަލާނގެ އިސްމުފުޅުތަކާއި ސިފަފުޅުތައް ދަލީލުކުރާ މަތިވެރި މާނަ ޤަބޫލުކޮށް، […]\nއެޑްމިން 13 ޖުލައި 2011\nއަޞްލު ލިޔުއްވީ: ސަމާޙަތުއްޝައިޚް ޢަބްދުލްޢަޒީޒް ބުނު ޢަބްދުﷲ ބުނު ބާޒް (ރަޙިމަހުﷲ) ތަރުޖަމާ: އައްޝައިޚް އާދަމް ޝަމީމް ބިން އިބްރާހީމް ބަޔާންވެދިޔަ މިއަޅުކަމުގެ ޙަޤީޤަތަކީ: އަޅުކަމުގެ ގޮތުން އަޅުތަކުންނަށް އަމުރުވެވިފައިވާ ކޮންމެކަމެއްގައިމެ އެކަލާނގެ އެއްކައުވަންތަކުރުމެވެ. އެއީ ދުޢާކުރުމާއި، ބިރުވެތިވުމާއި، ދަރުމަޔާއި ޘަވާބާއި ރަހުމަތަށް އުންމީދުކުރުމާއި، ނަމާދާއި، ރޯދައާއި، ކަތިލުމާއި، ނަދުރުބުނުން ފަދަ އެންމެހާ ބާވަތެއްގެ އަޅުކަމެއް އެކަލާނގެއަށް ބިރުވެތިކަމާ މަޑުމޮޅިކަމާއި، ޘަވާބުގެ އުންމީދާއި، ޢަޒާބަށް ބިރުވެތިވެ ހުރެގެން، އެކަލާނގެއަށް އެންމެ ފުރިހަމަ ލޯތްބާއި އެކުގައި، އެކަލާނގެ ގަދަކީރިތިވަންތަކަމުގެ […]\nއެޑްމިން4ޖުލައި 2011\nއަޞްލު ލިޔުއްވީ: ސަމާޙަތުއްޝައިޚް ޢަބްދުލްޢަޒީޒް ބުނު ޢަބްދުﷲ ބުނު ބާޒް (ރަޙިމަހުﷲ) ތަރުޖަމާ: އައްޝައިޚް އާދަމް ޝަމީމް ބިން އިބްރާހީމް އެންމެ ފުރަތަމައީ: ﷲ އަށް އީމާންވުން ﷲ ސުބުޙާނަހޫ ވަތަޢާލާ އަށް އީމާންވުމުގެ ތެރޭގައި ﷲ އީ ޙައްޤު އިލާހުކަމަށާއި އެކަލާނގެ މެނުވީ ޙައްޤުވެގެން އަޅުކަމެއްވެވޭ ފަރާތެއް ނުވާކަމުގައި ޔަޤީންކޮށް، ކަށަވަރުކުރަން ޖެހެއެވެ. އެހެނީ، އެކަލާނގެއީ އަޅުތަކުން އުފައްދަވައި، އެބައިމީހުންނަށް އިޙުސާންތެރިވެ ވޮޑިގަންނަވާ، އެބައިމީހުންނަށް ރިޒުޤުދެއްވާ، އެއުރެންގެ ސިއްރާ ފާޅު ދެނެވޮޑިގަންނަވާ އަދި އެމީހުންގެ ތެރޭން […]\nއަޞްލު ލިޔުއްވީ: ސަމާޙަތުއްޝައިޚް ޢަބްދުލްޢަޒީޒް ބުނު ޢަބްދުﷲ ބުނު ބާޒް (ރަޙިމަހުﷲ) ތަރުޖަމާ: އައްޝައިޚް އާދަމް ޝަމީމް ބިން އިބްރާހީމް ` الحمد لله وحده ، والصلاة والسلام على من لا نبي بعده وعلى اله وصحبه ، أما بعده : ”ޞައްޙަ ޢަޤީދާ“ އަކީ އިސްލާމްދީނުގެ އަޞްލެވެ. އަދި މިއްލަތުގެ ބިންގަލެވެ. ވީމާ އަޅުގަނޑު ގަސްތުކުރަނީ މިދަރުސްގެ މައުޟޫޢަކީ ޞައްޙަ ޢަޤީދާކަމުގައި ހެދުމަށެވެ. ކީރިތި ޤުރުއާނާއި މޫރިތި ސުންނަތުގެ ޝަރުޢީ […]\nއެޑްމިން 19 ޖޫން 2011\nތަރުޖަމާ: އިނާޒް ޢަދުނާން ألحمد لله وكفى ، وسلام على عباده الذي اصطفى މިދުނިޔެއަކީ އިމްތިޙާނުގެ ގޮވައްޗެކެވެ. އެހެންކަމުން މިތަނަށް އައި ކޮންމެ މީހަކުވެސް އިމްތިޙާނުކުރެވޭނެއެވެ. މުއްސަނދިންނާ ފަޤީރުންގެއެވެ. ވެރިންނާ ރަޢިއްޔަތުންގެއެވެ. ޢާލިމުންނާ ޖާހިލުންގެއެވެ. އަންހެނުންނާ ފިރިހެނުންގެއެވެ. ޒުވާނުންނާ މުސްކުޅީންގެއެވެ. ގަދަމީހުންނާ ބަލިމީހުންގެއެވެ. މިތަފާތު ބާވަތްތަކުގެ މީހުން އިމްތިޙާނުކުރެވޭ ގޮތްވެސް ތަފާތުވެގެންވެއެވެ. އެކަކަށް ދެއްވައިގެންނެވެ. އަނެކާ އަތުން އަތުލައްވައިގެންނެވެ. އެކަކީ ބުއްދިވެރިއެވެ. އަނެކަކީ މޮޔައެކެވެ. އެކަކަށް ދަރީން ދެއްވައެވެ. އަނެކާ ދަރީންގެ ނިޢުމަތުން މަޙުރޫމުކުރައްވައެވެ. […]


1 ޓެކްސްޓް ފޮތާއި އަދި އެހެނިހެން މުދާ މާލެ ކަސްޓަމުން ނާއި ހުޅުލޭ އެއަރ ކާގޯއިން ކުލިއަރ ކޮށްގެން މިމިނިސްޓްރީގެ ގުދަނަށް ގެނެސްދިނުމަށް ޝައުގުވެރިވާ ފަރާތެއް ހޯދުމަށް ބީލަން ހުށަހެޅުމުގެ ފުރުސަތު ހުޅުވާލަމެވެ. މިމަސައްކަތަށް ކުރިމަތިލާ ފާރަތްތަކުގައި ހުންނަންޖެހޭ ޝަރުތުތައް ބީލަންފޮތުގައި ބަޔާންކުރެވިފައިވާނެއެވެ.\n2 މިޕްރޮޖެކްޓްގައި ބައިވެރިވާން އެދޭ ފަރާތްތަކުން، 2020 ޖަނަވަރީ 16 ން 2020 ޖަނަވަރީ 22 ށް ބަންދުނޫން ދުވަސްތަކުގެ 8:00 އިން 14:00 އަށް މިމިނިސްޓްރީގެ ރިސެޕްޝަނަށް ވަޑައިގެން ނަންނޯޓް ކުރެއްވުމަށް ދެންނެވީމެވެ. ބީލަން ހުށަހެޅޭނީ މިމުއްދަތުގައި ނަންނޯޓް ކުރާ ފަރާތްތަކަށެވެ.\n3 މިޕްރޮޖެކްޓާއި ބެހޭގޮތުން އެއްވެސް ސުވާލެއްވާނަމަ 2020 ޑިސެންބަރު 23 ވަނަ ދުވަހުގެ 11:00 ގެ ކުރިން ތިރީގައިވާ އެޑްރެހަށް ލިޔުމުން ފޮނުއްވުންއެދެމެވެ.\n4 ބިޑް ހުށަހެޅުމާއި ބިޑް ހުޅުވުން އޮންނާނީ 2020 ޖަނަވަރީ 29 ވަނަ ދުވަހުގެ 11:00 ގައި މިނިސްޓްރީ އޮފް އެޑިޔުކޭޝަންގެ 09 ވަނަ ފަންގިފިލާ ޕްރޮކިއުމަންޓް ސެކްޝަންގައެވެ.


Sarukaaruge siyaasathuthah thanfeezu kurevey varah dhoodheyne: Aslam\nސަރުކާރުގެ ސިޔާސަތުތައް ތަންފީޒު ކުރެވޭ ވަރަށް ދޫދޭނެ: އަސްލަމް\nޕްލޭނިން މިނިސްޓަރު މުހައްމަދު އަސްލަމް: ސަރުކާރުގެ ސިޔާސަތު ތަންފީޒު ކުރެވޭ ވަރަށް ދޫދޭނަން ކަމަށް ވިދާޅުވޭ -- ފޮޓޯ: މަޖިލިސް\nމާލެ ސިޓީ ކައުންސިލުން އެދޭ ކަންކަމުގައި ދޫ ދެއްވޭނީ ސަރުކާރުގެ މައިގަނޑު ސިޔާސަތުތައް ތަންފީޒު ކުރެވެން ހުރި މިންވަރަކަށް ކަމަށް ޕްލޭނިން މިނިސްޓަރު މުހައްމަދު އަސްލަމް ވިދާޅުވެއްޖެ އެވެ.\nއަވަސް އިން މިއަދު ދެންނެވި ސުވާލަކަށް ޖަވާބު ދެއްވަމުން މިނިސްޓަރު އަސްލަމް ވިދާޅުވީ މާލެ ސިޓީ ކައުންސިލްގެ މަސައްކަތްތަކަށް ސަރުކާރުން އެއްބާރުލުން ދެމުން ގެންދާނެ ކަމަށެވެ. ނަމަވެސް ކައުންސިލުން ވެސް ބައެއް ކަންކަމުގައި ދޫދިނުން ތަކެއް ގެންގުޅެން ޖެހޭނެ ކަމަށެވެ.\n"ސަރުކާރުގެ މައިގަނޑު ސިޔާސަތުތައް ތަންފީޒު ކުރެވޭނެ ވަރަކަށް އަޅުގަނޑުމެން މިތިބީ ދޫދޭން. މާލެ ސިޓީ ކައުންސިލުން ވެސް ޖެހޭނެ ސަރުކާރުގެ ސިޔާސަތުތަކެއް ހުންނާނެ ކަމާއި އެކަންކަން ވެސް ކުރަންޖެހޭނެ ކަމަށް ގަބޫލު ކުރަން،" މިނިސްޓަރު ވިދާޅުވި އެވެ.\nއަސްލަމް ވިދާޅުވީ ކައުންސިލުން ތަންފީޒު ކުރަން ބޭނުންވާ ބައެއް ސިޔާސަތުގެ ވާހަކަ އަޑު އިވެނީ މީޑިއާ އިން ކަމަށެވެ. ކައުންސިލްގައި މިހާރު ތިއްބެވި ބޭފުޅުންނާއެކު މިހާތަނަށް ބޭއްވި ބައްދަލުވުމުގައި މަޝްވަރާ ކުރި ކަންކަމުގެ އިތުރުން ކައުންސިލްގެ އިތުރު މަސައްކަތްތަކެއްގެ ވާހަކަ މިހާރު މީޑިއާއިން ފެންނަ ކަމަށެވެ. އެފަދަ އެއް ކަމެއްގެ ގޮތު މާލޭގެ އިންޑަސްޓްރިއަލް ވިލެޖަށް މާލެ ތެރޭގައި ހިންގާ ގުދަންތަކާއި ވޯކްޝޮޕްތަކާއި ގަރާޖު ފަދަ ތަންތަން ބަދަލު ކުރަން ކުރާ މަސައްކަތް އަސްލަމް ފާހަގަ ކުރެއްވި އެވެ.\nމިނިސްޓަރު ވިދާޅުވީ މާލޭގެ އިންޑަސްޓްރިއަލް ވިލެޖު ތަރައްގީ ކުުރަން ސިޓީ ކައުންސިލުން ގެންގުޅޭ ސިޔާސަތުގެ އެއްވެސް ކަމެއް އަދި މިނިސްޓްރީއާ ހިއްސާކޮށްފައި ނެތް ކަމަށެވެ. ސަރުކާރުގެ މައިގަނޑު ވިސްނުމަކީ މާލެގައި ހިންގާ ގުދަންތަކާއި ވޯކްޝޮޕް ފަދަ ތަންތަން ގުޅިފަޅަށް ބަދަލުކޮށް ސިނާއީ އެ ސަރަހައްދު ކޮމިއުނިޓީ ރެކްރިއޭޝަނަލް ތަނެއްގެ ގޮތުގައި ތަރައްގީ ކުރުން ކަމަށެވެ.\n"ދެން މުއިއްޒު ސިޓީ ކައުންސިލުން ހުށަހެޅީމާ އަޅުގަނޑުމެން ވާހަކަ ދައްކާނަން. ދޫ ދެވެން އޮތް ހިސާބަކަށް ދޫދޭނެ. އެކަމަކު ސަރުކާރުގެ ވެސް ސިޔާސަތުތަކެއް ހުންނާނެ،" އަސްލަމް ވިދާޅުވި އެވެ.\nމާލޭގެ މޭޔަރު ކަމާ މުއިއްޒު ހަވާލުވެވަޑައިގެންނެވި ފަހުން ސަރުކާރުގެ ސިޔާސަތާ ފުށު އަރާ މައިގަނޑު ތިން ނިންމުމެއް ނިންމާ މިހާތަނަށް އިއުލާން ކޮށްފައިވެ އެވެ. އެގޮތުން ގުޅިފަޅުގައި ޕޯޓެއް ތަރައްގީކޮށް ކޮންމެވެސް އަދަދަކަށް ގޯތި ދޫކުރަން ސަރުކާރުން ނިންމާފައިވީ ނަމަވެސް މާލެ ސިޓީ ކައުންސިލުން ބޭނުން ވަނީ ގުޅިފަޅަކީ މީހުން ދިރިއުޅެން ހާއްސަ ރަށަކަށް ހަމަޖައްސާށެވެ. ހުޅުމާލެއާ ގުޅާލާފައިވާ ފަރުކޮޅުފުށި ހެރިޓޭޖަށް ހާއްސަ ރަށެއްގެ ގޮތުގައި ހަމަޖައްސާ ޓޫރިޒަމާ ގުޅިން ހުރި މަސައްކަތްތަކެއް ވެސް އެރަށުގައި ކުރަން ސަރުކާރުން ނިންމާފައިވާއިރު މާލެ ސިޓީ ކައުންސިލުން ވަނީ ފަރުކޮޅުފުށްޓަކީ ދަތުރުދާ ރަށެއްގެ ގޮތުގައި ހަމަޖައްސަން ނިންމާފަ އެވެ. އަދި މާލޭގެ ސިނާއީ ސަރަހައްދަކީ އާންމުންގެ އިޖުތިމާއީ ބޭނުން ތަކަށް ހާއްސަކޮށްގެން ތަރައްގީކުރާ ސަރަހައްދަކަށް ހަދަން ސަރުކާރުން މަސައްކަތް ކުރާއިރު މާލެ ސިޓީ ކައުންސިލުން ބޭނުންވަނީ އެ ސަރަހައްދު ސިނާއީ މަސައްކަތްތަކަށް ހާއްސަ ކުރާށެވެ.\nޑރ. މުހައްމަދު މުއިއްޒު މާލޭ ސިޓީ މާލޭ ސިޓީ ކައުންސިލް + މުހައްމަދު އަސްލަމް


"Duper Fifteen" Malhi Futsal Challenge: DC Avengers Aai NS Roma Dhevana Burah - Vaguthu\n"ޑުޕަ ފިފްޓީން" މަޅި ފުޓްސަލް ޗެލެންޖް: ޑީސީ އެވެންޖާސްއާއި އެންއެސް ރޯމާ ދެވަނަބުރަށް\nޑިސީ އެވެންޖާސް އާއި އެންއެސް ރޯމާ ބައްދަލުކުރި މެޗުގެ ތެރެއިން\nމަޅި މޯލްޑިވްސް އިން އިންތިޒާމުކޮށްގެން ކުޑަހެންވޭރާއި މަސްއޮޑި ސްޕޯޓްސް ކުލަބް ގުޅިގެން މިހާރު ކުރިޔަށްގެންދާ "ޑުޕަ ފިފްޓީން" މަޅި ފުޓްސަލް ޗެލެންޖުގެ ގްރޫޕް ބީ އިން ޑީސީ އެވެންޖާސް އާއި އެންއެސް ރޯމާ ދެވަނަބުރަށް ދަތުރުކޮށްފިއެވެ.\nމުބާރާތުގެ ދެވަނަބުރަށް މި ދެ ޓީމު ދަތުރުކުރީ ގްރޫޕުގެ ފަހު މެޗުގައި މިި ދެ ޓީމު ކުޅުނު މެޗު 3-3 އިން އެއްވަރުވުމާއެކު އެވެ. މި ނަތީޖާއާއެކު ދެވަނަބުރަށް އެންއެސް ރޯމާ ދަތުރުކުރީ އެއްވަނައިގައި އޮވެއެވެ. އެ ޓީމަށް ހަތަރު ޕޮއިންޓް ލިބިފައިވާއިރު ދެވަނަ މަޤާމާއެކު ދެވަނަބުރަށް ދަތުރުކުރި ޑީސީ އެވެންޖާސް ވެސް އޮތީ ހަމަ ހަތަރު ޕޮއިންޓާއެކު އެވެ. އެ ޓީމަށް ދެވަނަ ލިބެނީ ފައިދާ ލަނޑުގެ ތަފާތުންނެވެ.\nމި މެޗުގައި ޑީސީ އެވެންޖާސް އަށް ލަނޑުތައް ޖަހައިދިނީ މުހައްމަދު ވިސާމް އާއި މުބާހު ސައީދުގެ އިތުރުން އަހުމަދު ޝަމީމް އެވެ. އެންއެސް ރޯމާ ޓީމަށް ލަނޑުތައް ޖަހައިދިނީ އަބްދުﷲ ޒިހުނީ އާއި ސަފްވާން ރަމްޒީ އަދި ސިނާން އިބްރާހިމް ރަޝީދެވެ. މެޗުގެ މޮޅު ކުޅުންތެރިއަކަށް ހޮވިފައިވަނީ ޑީސީ އެވެންޖާސްގެ މުހައްމަަދު ވިޝާމް އެވެ. މި ނަތީޖާއާއެކު މި ގްރޫޕުގައި ހިމެނޭ އަނެއް ދެ ޓީމު ކަމަށްވާ ޓްވިންސް ގާޑަން އާއި ޒެޕޯ ވަނީ މުބާރާތާއި އަލްވަދާއު ކިޔާފަައެވެ.